Bernardas Aleknavičius 
Vincentas Aleknavičius 


NOVUŽĖS KRAŠTO 


VAIKAI 


Bernardas Aleknavičius 
Vincentas Aleknavičius 


NOVUZĖS KRAŠTO 
VAIKAI 


XX a. I-II dešimtmečių iškilieji zanavykai 


Spaustuvė DRUKA 
Klaipėda 
2014 


UDK 929(474.5) 
Al-69 


Skiriama Lietuvos vardo paminėjimo tūkstantmečiui 


(6 Bernardas Aleknavičius, 2014 
(O Vincentas Aleknavičius, 2014 
ISBN 978-609-404-180-8 O Spaustuvė DRUKA, 2014 


Darbai nudirbti, 
Platūs, dideli, 
Subėga knygon — 
Žodžio atminty, 


Ir šviečia vėl 

Išėjusių, 

Negrįžusių, 
Nutilusių po kryžiais 
Iš užmaršties 
Prikelta 

Gyvenimo prasmė. 


Teresė Kaunaitė-Dirgėlienė 


Liko sunaikintų sodybų džiūstantys ąžuolai, užverstų šulinių žymės, Atgimimo dienomis statyti pamin- 
klai — tai iš dalies ir visa vizualioji šiandieninės Zanavykijos atmintis. O norisi, kad ši atmintis būtų stipri, 
negęstanti, kad iš kartos į kartą grįžtume prie savo šaknų ir į ateitį platesnį žingsnį žengtume, kad kiek- 
vienas gilesnę vagą juodžemio verstume... Šiam tikslui skiriama ir penktoji „Novužės krašto vaikų“ knyga, 
kuri dėl tam tikrų priežasčių skaitytojus pasiekia daugiau kaip dešimtmečiu vėluodama. 


Autoriai 


Feliksas PRANAITIS 


Mokytojas Feliksas Pranaitis gimė 1906 m. Kulčikų kaime, Barzdų valsčiuje, ūkininkų šeimoje. Baigęs Ma- 
rijampolės mokytojų seminariją dirbo Sintautų ir Šakių pradinėse mokyklose. Nuo 1940 m. rugsėjo 1 d. iki 
1941 m. birželio 14 d. dirbo Kriūkų pradinės mokyklos vedėju. 1941 m. birželio 14 d. kartu su šeima buvo 
suimtas, Naujosios Vilnios geležinkelio stotyje atskirtas nuo šeimos ir išgabentas į Krasnojarsko lagerius. Būda- 
ma tremtyje vienu metu su Feliksu susirašinėjau. 1942 m. jis mums rašė: „Išvažiuoju, nežinau kur, nuvažiavęs 
parašysiu.“ Ir jokios žinios iki šiol nėra. 

Ieškojau. Gavau atsakymą, kad 1942 m. perkėlė į Kansko kalėjimą. Iš ten atėjo atsakymas, kad toks asmuo 
neatvyko. Ir dingo žmogus — geras mokytojas, kurį 1935 m. ar 1936 m. Švietimo ministerija norėjo siųsti į Aus- 
triją gilinti pedagoginių žinių. Vidaus reikalų ministerijos reabilituotas 1989 m. rugpjūčio 25 d. (reabilitacijos 
Nr. 36732). 


Narciza Pranaitienė 


Kaunas, 1995 m. liepos 11 d. 


Šakių pradžios mokyklos V ir VI skyrių mokiniai bei mokytojai. Viduryje - mokyklos vedėjas J. Orentas, N. Pranaitienė ir E. Pranaitis 


Antanas ČCERNEVIČIUS 


Mokytojas Antanas Černevičius gimė 1906 m. Liputiškių kai- 
me, Jankų valsčiuje. Mokytojauti pradėjo 1925 m. 1928-1941 m. 
dirbo Sintautų pradžios mokykloje, buvo vedėju. Iš pradžių gyveno 
bute, kuris buvo įrengtas prie mokyklos pastato, vėliau pasistatė 
nuosavą namą. Artimai suaugo su Sintautais. Mokytojas visur ir 
visada buvo pasitempęs, elegantiškas. Tai buvo tikra Sintautų kul- 
tūrinio gyvenimo sielą. 

A. Černevičius priklausė Šaulių organizacijai. Nuo 1935 m. — 
Sintautų jaunalietuvių skyriaus vadas. Su jaunimu rengdavo vaka- 
rus, režisuodavo spektaklius. Priklausė Sintautų smulkaus kredito 
draugijai „Penta“, buvo jos valdybos narys. Prie Sintautų pradžios 
mokyklos įsteigė žemės ūkio klasę. Rūpinosi mokyklos aplinka: už- 
veisė didelį sodą, bityną. Mylėjo žvėrelius, augino nutrijas. Tik šį 
prasmingą ir kūrybingą mokytojo darbą sujaukė bolševikinė oku- 
pacija. 1941 m. birželio 14 d. mokytojas A. Černevičius su šeima 
ištremiamas į Sibirą. Nuo šeimos atskirtas ir įkalintas Rešiotų la- 
geryje (Krasnojarsko kraštas). Vėliau kalintas Taišetlage (Irkutsko 
sritis). Tuo metu žmona Agota Cernevičienė su sūnumi Vytautu ir 
dukra Irena kentėjo tremtį Bijske (Altajaus kraštas), bet 1942 m. 
dar kartą ištremti į Jakutiją. 1947 m. A. Černevičienė su vaikais 
iš tremties pabėgo ir grįžo į Lietuvą, bet 1949 m. mirė palikdama 
vaikus našlaičiais. Mokytojas A. Černevičius dešimt metų kalintas 
ir penkis metus išbuvęs tremtyje į Lietuvą grįžo 1956 m. 

Mirė A. Černevičius 1966 m. 


Marija Puodžiukaitienė 
Sintautai, 2000 m. balandžio mėn. 


Antanas Cernevičius — Marijampolės mokytojų se- 
minarijos moksleivis 


Sintautų pradinės mokyklos mokiniai. Mokytojas Antanas Černevičius stovi pirmasis iš kairės. 1934-1935 m. nuotrauka 


Antanas KAMAITIS 


Mokytojas Antanas Kamaitis gimė 1906 m. Skardupių kaime, Sintautų 
valsčiuje, daugiavaikėje Onos Urbaitytės-Kamaitienės ir Jono Kamaičio šei- 
moje. Visi Kamaičių vaikai jautė meilę žemei ir tik Juozas bei Antanas nuėjo 


kitu keliu. Juozas tapo kunigu, o Antanas, baigęs Kauno mokytojų seminari- 
ją, pradėjo mokytojauti. Bet ir jis neatsispyrė žemės traukai. Nusipirko žemės 
sklypą Aleksote, vėliau Vilijampolėje, o prieš pat Antrąjį pasaulinį karą 12 ha 
sklypą buvo įsigijęs netoli Šakių, savo gimtosiose apylinkėse. 

A. Kamaitis vedė iš Žėglių kaimo kilusią merginą Liudą Girdauskai- 
tę, su kuria išaugino du sūnus — Zenoną Ipolitą (g. 1933) ir Ramūną 
(g. 1938). Mokytojavo Vilkaviškio ir Aukštadvario apylinkėse, o vėliau 
Raudondvaryje. Čia jis įsiliejo į miestelio kultūrinį gyvenimą. Čia ir jo 
kilnių darbų pradžia. 1941 m. birželio 14 d. mokytoją A. Kamaitį su šeima 
buvo planuota ištremti į Sibirą (pagal „Lietuvos gyventojų genocidas“, t. I, 
V., 1992, p. 273; R. Paulavičienė „XX amžiaus Lietuvos mokytojai“, V., 
1996, p. 220), bet, ko gero, žemės pirkimas Zanavykijoje supainiojo Ka- 
maičių pėdas ir Sibiro kančių jiems patirti neteko. Nelengva buvo ir vokie- 
čių okupuotoje Lietuvoje. Vokiečiai Raudondvario vaikų namus, kuriuose 


Antanas Kamaitis 


dirbo A. Kamaitis, numatė iš pilies perkelti į grafo Komaro rūmus Gelgaudiškyje. A. Kamaitis ėmėsi šiems vaikų 
namams vadovauti. Ir šią kilnią pedagoginę misiją jis, paaukodamas savo šeimos gerovę, įvykdė. Spaudžiamas 
artėjančios fronto linijos su vaikų namų auklėtiniais ir savo šeima jis atsidūrė net prie Klaipėdos. Paskui kūrėsi 
Kaune. Sunkiais pokario metais dirbo Vytauto Didžiojo universitete prorektoriumi ūkio reikalams ir su studen- 
tais važinėjo į Lekėčių girias ruošti malkų universiteto patalpų šildymui. Kiek vėliau dirbo Vilijampolės pradžios 
mokykloje, o į pensiją išėjo iš Kauno miesto XII vidurinės mokyklos. Kadangi mokytojų atlyginimai buvo nedi- 
deli, o sūnūs mokėsi, jis grįžęs iš darbo naktimis siuvo šlepetes, dirbo korepetitoriumi, bandė net dirbti buhal- 
teriu. Buvo orus, sąžiningas, nekentė melo ir dviveidystės. Šias būdo savybes diegė savo sūnums ir auklėtiniams. 

Mirė A. Kamaitis 1989 m. sausio 1 d. Raudonojo kryžiaus ligoninėje Kaune. Palaidotas Romainių kapinėse. 


Ramūnas Kamaitis 
Kaunas, 2000 m. rugpjūčio 1 d. 


Gelgaudiškio vaikų namų vadovai su savo auklėtiniais. Antanas Kamaitis sėdi antrasis iš kairės 


Jonas DOVYDAITIS 


Ūkininkas Jonas Dovydaitis (Lietuvos Nepriklausomybės Akto signataro Prano Dovydaičio brolis) gimė 
1906 m. Runkių kaime, Višakio Rūdos parapijoje. Šeimoje buvo aštuntasis vaikas. Brolio Pijaus Dovydaičio, 
Lietuvos kariuomenės savanorio, gautoje 7 ha žemėje kūrėsi prie Tabariškių. Kai pasistatė trobesius ir galėjo nor- 
maliai gyventi, prasidėjo karas. Antrosios bolševikinės okupacijos metais J. Dovydaičio namuose (kluone) buvo 
įrengta Birutės rinktinės štabo slėptuvė (plačiau P Pečiulaičio knygoje „Šitą paimkite gyvą“, p. 57-61). 1947 m. 
vasarą NKVD J. Dovydaičio sodybą sudegino, o šeimininkas, pasprukęs nuo stribų, išėjo į laisvės karą. Vėliau 
pateko į nelaisvę. Kalėjo Vorkutos lageriuose. Atgavęs laisvę apsigyveno Kamšų kaime pas seserį Magdeleną Auš- 
trevičienę. Visą gyvenimą vargo, todėl Dovydaičių giminėje buvo vadinamas vargo Joneliu. 

Mirė J. Dovydaitis 1978 m. spalio 7 d. Kamšų kaime. Palaidotas Mindaugų kapinėse. 


Jono Dovydaičio kapas Mindaugų kapinėse Jonas Dovydaitis Vorkutoje 


Antanas IŽGANAITIS 


Gimiau 1907 m. sausio 4 d. (dokumentuose 
1908 m. gegužės 8 d.) Kubiliškės kaime, Griškabūdžio 
valsčiuje, ūkininkų šeimoje. Tėvas kilęs iš Panovių kai- 
mo, Slavikų valsčiaus. Jo motina Ieva Gerulaitytė buvo 
gimusi Mažojoje Lietuvoje. 1914 m. pradėjau lankyti 
Griškabūdžio pradinę mokyklą. Mokslai vyko rusų, o 
vėliau vokiečių kalba. 1920-1923 m. mokiausi Pilviš- 
kių vidurinėje mokykloje, o ją baigęs Alytaus klebono, 
motinos brolio kun. Prano Baltrušaičio (apie jį „NKV“, 
t. 2, p. 31) buvau pakviestas mokytis Alytaus gimnazijo- 
je. Baigęs gimnaziją 1927 m. pradėjau studijuoti Kauno 
universitete Medicinos fakultete. Studijuoti buvo ne- 
lengva. Susirgau. Po ligos perėjau į Teisės fakultetą, bet 
čia nepatiko. Sugaišau nemažai laiko. Mediciną baigiau 


Antanas Ižganaitis prie savo namų pjauna šalikelės žolę. 1994 m. nuotrauka 

1940 m. Po praktikos 1942 m. buvau paskirtas dirbti gydytoju į Pakruojį. 1944 m. grįžau į tėviškę. Galvojau 
trauktis į Vakarus, bet lemiamu momentu apsisprendžiau likti Lietuvoje. Fronto linijai praūžus Barzduose įkū- 
riau 25 lovų ligoninę. Kai Šakių apskrities įstaigos iš Lekėčių persikėlė į Griškabūdį, apsigyvenau Bliuviškiuose. 
Kaip bežemis gavau 2 ha žemės, įsigijau karvę, paršą ir toliau galėjau gydyti savo pacientus. Bet savo nelaimei 
1946 m. buvau paskirtas Šakių apskrities sveikatos skyriaus vedėju. Administracinio darbo nemėgau. Nežiūrint 
sunkumų pavyko atkurti Šakių apskrities medicinos tinklą ir apsaugoti zanavykus nuo epideminių ligų. Laiki- 
nai buvau paskirtas ir Plokščių ambulatorijos vedėju, o tas „laikinai“ užtruko 3 metus. Gydytoju išdirbau per 
50 metų. Laisvalaikiu domiuosi kraštotyra. Šia tema rašau į „Draugą“ ir „Zanavyką“. Esu užkietėjęs krikščionis 
demokratas. 


Antanas Ižganaitis 
Šakiai, 1994 m. gruodžio 20 d. 


Lietuvos nacionalinio muziejaus bibliotekos leidinio „Lietuvos kariuomenės karininkai 1918-1953“ III tome 
(Vilnius, 2003) rašoma: „Ižganaitis Antanas gimė 1908 m. gegužės 8 d. Griškabūdžio valsčiuje, Šakių apskrityje. 
Baigė gimnaziją ir VDU Medicinos fakultetą. 1936 m. gegužės 6 d. pašauktas į karinę tarnybą, pasiųstas į Karo 
mokyklą. 1937 m. rugsėjo 15 d. ją baigęs (XII asp. laidą) suteiktas ats. jaun. leitenanto laipsnis ir paleistas į 
pėstininkų karininkų atsargą. Nuo 1938 m. kovo 28 d. — LŠS I Kauno rinktinės Vytauto Kalno būrio šaulys.“ 


Mirė A. Ižganaitis 2000 m. spalio 18 d. Šakiuose. Palaidotas Šakių kapinėse. 


Lietuvos Nepriklausomybės paminklas Plokščiuose (autorius — Bro- = Antanas Ižganaitis. 1936 m. nuotrauka 
Nius Andruškevičius, apie jį „NKV“, t. 5, p. 96) 

Vincas SANDARGAS 


Zanavykų panemunės ties Sudargu 

Mokytojas Vincas Sandargas gimė 1907 m. sausio 22 d. 
Vaitiekupių kaime, Sintautų valsčiuje. Dirbo Gelgaudiš- 
kio pradinėje mokykloje su V ir VI skyriais. Gelgaudiškio 
dvaro pastate buvo ir jo butas. V. Sandargas buvo nevedęs. 
Retkarčiais pas jį atvažiuodavo brolis iš Sintautų valsčiaus. 
V. Sandargas buvo tarsi kaimo mokytojo etalonas. Mes, 
mokiniai, niekada nematėme savo mokytojo supykusio, 
išsiblaškiusio ar nepasiruošusio pamokoms. Niekada ne- 
matėme rūkančio, išgėrusio ar netvarkingai apsirengusio. 
Vienodai jis bendravo su mokytojais ir mokiniais. Jo bute 
mes, mokiniai, klausydavomės radijo laidų, o jo vedamos 
pamokos buvo aiškios ir suprantamos. Jis buvo orus, šiltas, 
besišypsantis. Kartu su pradinės mokyklos vedėja, moky- 
toja Marija Zubryte vadovavo Gelgaudiškio šauliams. Iš 
mokytojo V. Sandargo mokėmės orumo, tvirtų tautinių 
nuostatų, dvasinės švaros, grožio ir intelektinių vertybių. 
1941 m. birželio 14 d. okupantai mokytoją V. Sandargą 
kartu su tūkstančiais kitų Lietuvos mokytojų ištrėmė iš 
gimtinės ir įkalino Rešiotų lageryje (Krasnojarsko kraštas). 
Išsekęs ir susirgęs šiltine 1943 m. liepos mėn. mokytojas 
V. Sandargas mirė kalėjime. 


Stasė Onusaitytė 
Kaunas, 2000 m. liepos 25 d. 


Stasė MILIAUSKAITĖ-MAURUKIENĖ 


Mokytoja Stasė Miliauskaitė-Maurukienė gimė 1907 m. vasa- 
rio 6 d. Gelgaudiškyje mokytojo Prano Miliausko šeimoje. 1925 m. 
baigė Marijampolės Rygiškių Jono gimnaziją. Baigusi pedagoginius 
kursus buvo paskirta Ramanavo pradžios mokyklos mokytoja (da- 
bar Lazdijų rajonas). Po metų jau dirbo Lazdijų pradžios mokykloje. 
1927 m. susituokė su mokytoju Juozu Mauruku ir persikėlė gyventi 
į Marijampolę. Pradžioje dirbo atsargos mokytoja, o vėliau moky- 
tojavo Antrojoje pradžios mokykloje. Mylėjo savo darbą, dalyvavo 
visuomeninėje veikloje, priklausė Šaulių organizacijai, augino dukrą 
ir du sūnus. Ramų ir laimingą gyvenimą sudrumstė sovietinė okupa- 
cija. 1940 m. liepos 12-osios naktį suėmė mokytojos vyrą J. Mauru- 
ką — Marijampolės miesto burmistrą ir be teisės laikė kalėjime. Šei- 
mą išvarė iš nuosavo namo, neleido iš jo nieko pasiimti. Mokytojai 
su vaikais teko glaustis pas tėvus, kurie gyveno Krosnoje. 1941 m. 
birželio 14 d. S. Miliauskaitę-Maurukienę su vaikais Danguole, Vy- 
tautu ir Rimantu suėmė ir išgabeno į Kalvarijos geležinkelio sto- 
tį, iš kurios gyvuliniuose vagonuose buvo išvežti į Altajaus kraštą. 
1954 m. po įkalinimo į laisvę išėjęs J. Maurukas išvažiavo į Altajaus 
kraštą ir po 14 metų šeima vėl buvo kartu. Į Lietuvą grįžo 1956 m. 
Gyvenimas liko suluošintas. Vaikai negavo reikiamo išsilavinimo. 


Mokytoja Stasė Miliauskaitė-Maurukienė 


Dvidešimtmetis Rimantas tremtyje tapo regėjimo invalidu. Į Lietuvą grįžusiai dukrai Danguolei neleido stoti į 
Pedagoginį institutą. O 1958 m. sausio 22 d. mirė J. Maurukas. Visi šeimos rūpesčiai vėl krito ant Stasės pečių. 
Bet mokytoja sunkumus atlaikė. Ji pradėjo užsiimti konditeriniais darbais ir šeimos padėtis pagerėjo. 

Mirė S. Miliauskaitė-Maurukienė 1998 m. lapkričio 10 d. Marijampolėje. Palaidota greta vyro ir dukros 


Danguolės senosiose Marijampolės kapinėse. 


| 
| 


Mokytoja Stasė Maurukienė ir Marijampolės burmistras Juozas Maurukas 


Genuvaitė Jarumbavičiūtė 
Marijampolė, 1999 m. 

Juozas GINTNERIS 


Kraštotyrininkas Juozas Gintneris gimė 1907 m. vasario 9 d. Meištų kaime, Būblelių valsčiuje, mažažemio 
valstiečio šeimoje. Anksti tapo našlaičiu. Mokėsi Naumiesčio pradžios mokykloje, vėliau baigė dvi progimnazi- 


jos klases. Priklausė Šaulių organizacijai. Turėdamas 4,5 ha žemės ją dirbo, o 1949 m. įkūrus kolūkį 10 metų dir- 
bo laukininkystės brigados brigadininku, vėliau — sandėlininku. Mėgdamas draugauti su žmonėmis ir pats daug 
žinodamas viską užrašinėjo. Ir taip per daug metų sukaupė nemažai kraštotyrinės medžiagos. 1972-1985 m. 
buvo Šakių rajono laikraščio „Draugas“ neetatinis korespondentas. 

Mirė J. Gintneris 1993 m. liepos 20 d. Palaidotas Kudirkos Naumiesčio kapinėse. 


Irena Gintnerytė-Kaminskienė 


Kudirkos Naumiestis, 1998 m. balandžio 5 d. 


Juozas Gintneris su broliu Antonu. 1930 m. nuotrauka Juozas Gintneris 
Nuotrauka iš Irenos Gintnerytės-Kaminskienės archyvo 

Jonas DARGIS 


Mokytojas Jonas Dargis gimė 1907 m. kovo 14 d. Slibinų kaime, Naumiesčio parapijoje. Baigė Naumiesčio 
mokytojų seminariją. 1927 m. pabaigoje pašauktas į karinę tarnybą ir nukreiptas į Karo mokyklą, kurią baigė 
1929 m. vasario 19 d. Gautas ats. leitenanto laipsnis ir paleistas į pėstininkų karininkų atsargą. Nuo 1935 m. 
dirbo Biržų valsčiaus Germaniškių pradinėje mokykloje mokytoju. Buvo aktyvus Šaulių sąjungos narys. Nuo 
1939 m. sausio 5 d. vadovavo Šaulių kuopai. Po Antrojo pasaulinio karo gyveno Barstyčiuose, Skuodo rajone. 
1946 m. vasario 25 d. suimtas okupacinės valdžios. Kalintas Mažeikiuose ir Šiauliuose. 1947 m. vasario 27 d. 
karinio tribunolo nuteistas 5 metams katorgos. Žuvo lageryje 1948 m. vasario 2 d. 


Zanavykų panemunės už Nemuno, Vilkija 

Vytautas Kazimieras JONYNAS 


Dailininkas Vytautas Kazimieras Jonynas gimė 1907 m. kovo 16 d. Udrijoje, Alytaus apskrityje. „Tai kas, 
kad gimiau Dzūkijoje, bet esu zanavykas“, — mėgdavo sakyti dailininkas. Augo Kudirkos Naumiestyje prie Šešu- 
pės. Čia visos pašešupės lankos jo basakojo išbraidytos. Čia baigė pradinius mokslus. Ir į Kauno meno mokyklą, 
kurioje mokėsi 1923-1929 m., iš Naumiesčio iškeliauta. Vėliau perspektyvus dailininkas su valstybės stipen- 
dija studijavo Paryžiuje (1931-1935). O kai rengėsi kurti iliustracijas Kristijono Donelaičio „Metams“, vėl į 
pašešupės lankas sugrįžo. Ir dirbdamas Kauno meno mokykloje (1935-1940) dėstytoju ir Kauno taikomosios 
ir dekoratyvinės dailės institute (1941-1944) direktoriumi be Kudirkos Naumiesčio nenurimo. Čia ir jo tėvai 
palaidoti, o antkapiniai paminklai gimdytojams jo rankomis sušildyti. Tik nelemtas karas dailininką išplėšė iš 
zanavykų glėbio. Kaip daugelis Lietuvos inteligentų, taip ir V. K. Jonynas artėjant antrajai bolševikinei okupaci- 
jai pasitraukė į Vakarus. 1944-1951 m. gyveno Vakarų Vokietijoje. Freiburge 1946 m. įkūrė Taikomosios dailės 
mokyklą ir iki 1950 m. joje dirbo direktoriumi. 1951 m. gyventi persikėlė į JAV, dėstė Fordhamo universitete, 
vėliau turėjo savo studiją, aktyviai dalyvavo lietuvių dailininkų rengiamose parodose. Gyvendamas emigracijoje 
sukūrė plakatų, ekslibrisų, pašto ženklų, atvirukų, vitražų, skulptūrų, iliustravo nemažai knygų. Atgavus Lietu- 


vai nepriklausomybę, grįžo į tėvynę. Surengė ne vieną savo kūrybos apžvalginę parodą. 
Mirė V. K. Jonynas 1997 m. Jo noras būti palaidotam Kudirkos Naumiestyje greta motinos neišsipildė. Pa- 
laidotas Antakalnio kapinėse Vilniuje. 


Vytautas Kazimieras Jonynas Klaipėdoje V. K. Jonyno motinos kapas Kudirkos Naumiesčio kapinėse 

O štai ir taipo parvargęs nieks nedejavo, Krizui taip besiskundžiant, štai pulkai susibėgo, 


Ber visi visur sumišai šokinėdami džiaugės. | Ir visur rėksmai „šok, kirsk, grėbk, krauk““ pasidarė. 
Gandras su kitais kaimynais parlėkė linksmas | Tuo laukai, kaip skruzdėlyns, kribždėti pagavo, 
Ir gaspadoriškai ant kraiko tarškino snapą. | Ir gaspadoriai su bernais šienaudami spardės. 
13 | | 71 


L 0 | | 


V. K. Jonyno iliustracijos K. Donelaičio „Metams“ su vaizdais iš zanavykų pašešupės 
» VyKų 

Povilas SINKEVIČIUS-SINKUS 


Gimiau 1907 m. kovo 19 d. Urvinių kaime, Griška- 
būdžio valsčiuje. 1919 m. įstojau į Naumiesčio gimna- 
zijos antrąją klasę. Gimnazijoje ir dvejų metų mokytojų 
kursuose įgijau vidurinį išsilavinimą. Pagal paskyrimą 
1926-1928 m. mokytojavau Voniškių pradinėje moky- 
kloje, Plokščių valsčiuje. Aktyviai dirbau Šaulių sąjungoje 
ir buvau išrinktas valdybos pirmininku bei apdovanotas 
Lietuvos Nepriklausomybės medaliu. 1928 m. buvau pa- 
šauktas į kariuomenę ir pervestas į Karo mokyklą, kurio- 
je įgijau jaunesniojo leitenanto laipsnį. 1929 m. pradėjau 
dirbti Stakliškių šešiametės mokyklos vedėju. Taip pat bu- 
vau ir Stakliškių šaulių būrio vadas. Stakliškėse pastatėme 
Šaulių namus. 

1933 m. vedžiau mokytoją Oną Liaubicaitę. 1935 m. 
sulietuvinau savo pavardę ir tapau Sinkumi. 1938 m. bu- 
vau paaukštintas į vyr. leitenantus, mobilizuotas ir paskir- 
tas ketvirtojo atskirojo pulko ryšių kuopos vadu. Pagrin- 
dinis darbas buvo internuoti masiškai bėgančius lenkus 
nuo vokiečių ir rusų. Vadovavau paruošiamiesiems žygio į 
Vilnių darbams. Sovietams okupavus Lietuvą, buvau per- 
keltas mokytojauti į Krikštonis, iš kurių 1941 m. birže- 
lio 14 d. su šeima: žmona Ona (1907-1997), dukra Gra- 
žina (g. 1935) ir sūnumi Kęstučiu (1938-1986), 17 metų 


Mokytojas Povilas Sinkus. 1937 m. nuotrauka 

Stakliškių pradinės mokyklos vedėjas, mokytojas P. Sinkus (sėdi centre) su šeštojo skyriaus pirmosios laidos mokiniais. 
1939 m. birželio 15 d. nuotrauka 

buvome ištremti į Sibirą. 1941-1942 m. priverstinai eg- 
zistavome Altajaus krašto Bijsko rajone Lenevski „svin- 
sovchoz“, 1942-1951 m. — „Bikov-Mis“ prie Laptevų 
jūros, 1951-1958 m. — Jakutske. Tremtyje dirbau kal- 
viu, skardininku. 1958 m. grįžę į Lietuvą apsigyvenome 
Kaune. Anksti mirus sūnui ir žmonai, apsigyvenau pas 
dukrą. Aktyviai dalyvauju visuomeniniuose renginiuo- 
se. Už darbą atsargos karininkų veikloje 1997 m. buvau 
apdovanotas Lietuvos Respublikos krašto apsaugos mi- 
nisterijos padėkos raštu. Esu praktikuojantis katalikas ir 
remiu dešiniąsias partijas, siekiančias Lietuvos gerovės. 


Povilas Sinkus 


Kaunas, 2000 m. liepos 19 d. 


P Sinkus mirė 2007 m. sausio 10 d. Kaune. Palaido- 
tas Karmėlavos kapinėse. 


A 


P. Sinkevičius (dešinėje) su savo pusbroliu Zigmu Stanaičiu. 
Fotografuota apie 1918 m. Naumiestyje 


Sinkų šeima tremtyje: P. Sinkus su žmona Ona, dukra Gražina 
ir sūnumi Kęstučiu. 1953 m. rugpjūčio 31 d. Jakutske 


Lietuvos kariuomenės atsargos karininkų kartojimo kursai. 
P. Sinkevičius stovi dešinėje. 1934 m. nuotrauka 

Jurgis ŽEMAITAITIS 


Jurgis Žemaitaitis. Dedikacija: „Brangiai Tetai 
Antosėliai prisiminti perdykusį sūnų — Jurgis. 
Šunkariai, 1933. VII. 6 d.“ 


Gimiau 1907 m. kovo 16 d. Gabartų kaime, Sintautų valsčiuje. Pra- 
dinę mokyklą baigiau Naudžiuose, o gimnaziją Jurbarke. 1930 m. įsto- 
jau į Vytauto Didžiojo universiteto Teisės fakultetą. Priklausiau Ateiti- 
ninkų sąjungai ir Pavasarininkų draugijai. Buvau išrinktas sekretoriumi 
į moksleivių Ateitininkų centro valdybą. Surengiau Pavasarininkų kon- 
gresą. Netrukus Ateitininkų sąjungos veikla buvo uždrausta. Pakliuvau 
į policijos nemalonę ir iš Kauno visiems metams buvau ištremtas į Šakių 
apskritį. Policininkai pervežė į tėviškę, iš kurios ištisus metus niekur ne- 
galėjau išvykti. Nuo bausmės buvau atleistas dviem mėnesiais anksčiau 
numatyto laiko. Baigęs universitetą dirbau Kauno apygardos teisme ir 
kitose įstaigose. Kad nepakliūčiau į Sibirą, 1944 m. mėginau pasitraukti 
į Vakarus. Atsidūriau Lenkijoje. Čia susipažinau su lietuvaite Viktori- 
ja Kazilionyte, su kuria 1945 m. sukūriau šeimą. Išauginome tris sūnus, 
visi baigė aukštuosius mokslus, visi — tvirtos lietuviškos dvasios. Jauniau- 
sias sūnus Algimantas iš Čikagos nuvykęs į Pasaulio lietuvių jaunimo 
kongresą žuvo automobilio avarijoje Australijos dykumose. Vyriausias 
sūnus Rimantas gyvena Čikagoje, Vytautas — Ščecino vaivadijoje. Visa 
šeima daug metų globojome Dariaus ir Girėno žuvimo vietoje pastatytą 
paminklą. 


Jurgis Žemaitaitis 
Sčecinas, 1997 m. 


Iš kairės ant žemės sėdi: gydytojo J. Povilaičio dukra Aldona, kitos neatpažintos. Antroje eilėje: Slavikų klebonas kun. Inkrata, J. Povi- 
laičio žmonos motina Jasevičienė, kun. Andrius Povilaitis (apie jį „NKV“, t. 2, p. 11). Trečioje eilėje stovi: gydytojas J. Povilaitis (apie 
jį „NKV“, t. 2, p. 220), J. Žemaitaitis, S. Povilaitienė, Vyčio Kryžiaus ordininkas P. Povilaitis (apie jį „NKV“, t. 3) 

Vincas BARTININKAS 


Miškininkas, atsargos karininkas Vincas Bartininkas gimė 1907 m. balandžio 20 d. Skrynupių kaime, Griš- 
kabūdžio valsčiuje. Baigęs Marijampolės Rygiškio Jono gimnaziją 1931 m. birželio 1 d. įstojo į Karo moky- 
klą. Baigęs šios mokyklos VI aspirantų laidą ir gavęs jaun. leitenanto laipsnį buvo išleistas į karininkų atsargą. 
1933 m. baigė Alytaus aukštesniąją miškų mokyklą ir pradėjo dirbti Pakruojo miškų urėdijos vyresniuoju eigu- 
liu. 1934-1935 m. dirbo tos pačios urėdijos IV eil. girininku, 1936-1937 m. - Pakruojo miškų urėdijos III eil. 
girininku be girininkijos, 1937-1940 m. — Raseinių miškų urėdijos Birbiliškės girininkijos III eil. girininku. 


Kryžius Paluobių bažnyčios šventoriuje 

Kun. Vincentas VALEVIČIUS-VALYS 


Kunigas Vincentas Valevičius-Valys gimė 1907 m. balandžio 17 d. Kampinių kaime, Lukšių valsčiuje. Bai- | 
gęs Vilkaviškio kunigų seminariją 1934 m. birželio 17 d. įšventintas kunigu. Vikaro pareigas ėjo Griškabūdyje. 
Pirmosios bolševikinės okupacijos metais buvo suimtas ir metus sėdėjo kalėjime. 1944 m. artėjant frontui pasi- 
traukė į Vakarus. Kurį laiką gyveno Vokietijoje, iš jos išvyko į JAV. Pastoracinį darbą dirbo Manistee, o paskui 
Holy Family Villa, Orland Park. 

Mirė kun. V. Valevičius-Valys 1970 m. sausio 9 d. Grand Rapide. 


Griškabūdžio parapijos kunigai. Pirmoje eilėje iš kairės sėdi: 
kun. Marma, poeto Prano Vaičaičio brolis kun. Juozas Vaičai- 
tis (apie jį „NKV“, t. 2, p. 49). Antroje eilėje: kun. Kraujalis ir 
kun. Vincentas Valevičius-Valys. 


Nuotrauka iš kan. Prano Liutvino asmeninio archyvo 


Kun. Vincentas Valevičius-Valys 

Kun. Antanas ZAKARYZA 


Kunigas Antanas Zakaryza gimė 1907 m. birželio 13 d. Aukštosios kaime, Slavikų valsčiuje. 1934 m. birže- 
lio 17 d. įšventintas kunigu, vikaru dirbo Simne ir Leipalingyje. Prieš pat Antrąjį pasaulinį karą buvo atkeltas į 
Kazlų Rūdą. Klebonaudamas Kazlų Rūdoje sakė prasmingus pamokslus, gražiai giedojo. Antrosios bolševikinės 
okupacijos metais buvo ištremtas į Sibirą. Kazlų Rūdos gyventojai pasakojo, kad grįžęs iš sovietinių lagerių su 
šimtasiūle įėjo į Kazlų Rūdos bažnyčią ir priėjęs prie Dievo stalo karštai meldėsi, dėkodamas Švč. Jėzaus Širdžiai, 
kad laimingai sugrįžo į Tėvynę. Grįžęs iš lagerio altaristo pareigoms buvo paskirtas į Kudirkos Naumiestį, vėliau 
klebonavo Miroslave, o galiausiai vėl tapo altaristu Prienuose. 

Mirė kun. A. Zakaryza 1974 m. birželio 18 d. Prienuose. Palaidotas Prienų kapinėse. 


Kun. Ignas Ploraitis 
Kazlų Rūda, 1998 m. 

Kun. Antanas Zakaryza. 1934 m. nuotrauka Kun. Antano Zakaryzo kapas Prienų kapinėse 

Jonas BABUŠIS 


Mokytojas Jonas Babušis gimė 1907 m. balandžio 23 d. Katilių kaime, Griškabūdžio valsčiuje, pasiturin- 
čio ūkininko šeimoje. Turėjo dvi seseris ir tris brolius. Jonas buvo išsilavinęs, mokėjo bendrauti su žmonėmis. 
Mokytojauti pradėjo 1925 m. Buvo didelės, šešių skyrių mokyklos vedėju Griškabūdyje. Šį aktyvų visuomenės 
veikėją, Griškabūdžio gyventojų gerbiamą ir mylimą mokytoją okupantai 1941 m. birželio 14 d. ištrėmė į Si- 
birą. Mokytojas buvo įkalintas Krasnojarsko krašto Rešiotų lageryje. Kartu kalėjo ir Jono brolis Antanas. Jie 


vienas kitam padėjo išgyventi badą, nežmoniškas gyvenimo sąlygas. Kai Antanas susirgo geltlige, Jonas iš taigos 
parnešdavo bruknių, o Antanas atiduodavo savo maisto davinį, nes pats valgyti negalėjo. Jonas rūpinosi ir kitais 
savo tautiečiais. Brolio Antano dovanotus kailinukus per didžiausius šalčius atidavė vienam savo draugui, o pats 
vaikščiojo su rudeniniu paltuku, apdegusiais kraštais. Peršalo, susirgo džiova ir 1943 m. balandžio 23 d. mirė. 
Palaidotas bendrame kape amžino įšalo žemėje. 

Brolis Antanas grįžęs į Lietuvą gaudavo daug laiškų nuo Jono Babušio buvusių mokinių. H. Kapteinas iš 
Kanados ieškojo galimybių pastatyti savo mylimam mokytojui paminklą ar bent pakabinti memorialinę lentą 
ant buvusios mokyklos sienos ar Kariliuose išlikusio jo gimtojo namo. Įdomu, ar žino ką nors apie Joną Babušį 


dabartinis Griškabūdžio mokyklos kolektyvas? Ar mokyklos istorijai jie šalti ir abejingi? 


Algis Babušis, Antano sūnus 
Švenčionys, 2011 m. rugpjūčio 18 d. 


Mokytojas Jonas Babušis (stovi centre) su Griškabūdžio pradinės mokyklos mokiniais apie 1940 m. Nuotrauką leidiniui iš Kanados 
atsiuntė buvęs J. Babušio mokinys H. Kapteinas (prisėdęs ant žemės su kepure rankose) 

V. 
SIS 


Jonas Babu 


“ 


Mokytojai Anelė ir Jonas Babušiai su savo mokiniais — Pentiškių šokėjais 

Jonas Petras BAJERČIUS 


Elenos ir Jono Petro Bajerčių vestuvinė nuotrauka. 
1937 m. gruodžio 31 d. nuotrauka 


Gydytojas, visuomenininkas Jonas Petras Bajerčius gimė 
1907 m. gegužės 14 d. Stanaičių kaime, Gelgaudiškio valsčiuje. 
Baigęs Jurbarko „Saulės“ gimnaziją, pradėjo studijuoti Kauno 
Vytauto Didžiojo universiteto Medicinos fakultete. Studijuo- 
damas vedė Kaune gyvenančią Eleną Aleknaitę (1908-1998). 
1938 m. gimė sūnus Jūras Liucijus, o vėliau —- dukra Audronė 
Regina (1944-1983). J. P. Bajerčius aktyviai reiškėsi studentų 
veikloje, buvo ateitininkų korporacijos „Gaja“ valdybos narys, 
vėliau — pirmininkas. 1944 m. baigė universitetą ir tais pačiais 
metais, artėjant antrajai bolševikinei okupacijai, pasitraukė į 


Vakarus. Kurį laiką gyveno Lenkijoje, vėliau emigravo į JAV, ; 


kur vertėsi medicinine praktika ir aktyviai dalyvavo lietuvių 
kultūrinėje veikloje. 1957 m. išrinktas JAV lietuvių bendruo- 


menės Čikagos apygardos valdybos pirmininku. Daug pastan- | 


gų įdėjo rengiant JAV ir Kanados lietuvių tautinių šokių šven- 
tę 1957 m. birželio 30 d., Jaunimo kongresą, lietuvių meno 
parodą. Rengiant tautinių šokių šventę savo kraštiečiui nema- 
žai padėjo zanavykai Antanas Gintneris (1901-1972) ir Jonas 
Jasaitis (g. 1926). Vadovaudamas JAV lietuvių bendruomenės 
Čikagos apygardai atidžiai sekė tuometinę Lietuvos spaudą, 


=——T1—— 


vykdė tautinių scenos veikalų paieškas, tyrinėjo jų pastatymo | 


galimybes lietuvių išeivijos scenoje. Didelę paramą jam suteikė 
Lietuvoje likusi žmona ir sūnus, kurie nepaisydami sovietinio 
saugumo 1957-1960 m. į JAV siuntė pageidaujamus kūrinius 


1928 m. studentų ateitininkų korporacijos „Gaja“ valdyba. Iš kairės: fuksų majoras Stasys Tuminas, knygininkė B. Jankutė, pirminin- 
kas Petras Kazlauskas-Kazlas, sekretorius Juozas Meškauskas ir iždininkas J. P. Bajerčius 

(J. Karnavičiaus operos „Gražina“ klavyro fotokopijas, 
A. Liobytės ir K. Kymantaitės „Paskenduolę“, B. Sruo- 
gos dramą „Apyaušrio dalia“ ir kt.). Pablogėjus sveikatai 
J. P. Bajerčius iš visuomeninės veiklos pasitraukė ir ver- 
tėsi tik privačia medicinine praktika. | 

Mirė J. P. Bajerčius 1985 m. gegužės 14 d. Cikagoje. 
Palaidotas Šv. Kazimiero lietuvių kapinėse. 


Elena ir Jonas Petras Bajerčiai su savo pirmagimiu sūnumi Jūru 
Liucijumi 


Studentų ateitininkų korporacijos „Gaja“ valdyba su savo pirmininku Jonu Petru Bajerčiumi (centre 
Ųų KOIp J J yl p j 

Antanas VAITKEVIČIUS 


Mokytojas Antanas Vaitkevičius gimė 1907 m. birželio 13 d. Gazdų kaime, Marijampolės apskrityje. Bai- 
gęs Gazdų pradinę mokyklą 1921 m. įstojo į Kalvarijos progimnaziją, o 1926 m. baigė Marijampolės Rygiš- 
kių Jono gimnaziją. Studijuodamas Lietuvos universiteto Gamtos ir matematikos fakultete lygiagrečiai mokėsi 
groti smuiku ir įvairiais būdais uždarbiavo. 1931 m. buvo paskirtas Šakių „Žiburio“ gimnazijos matematikos 
mokytoju. Čia suorganizavo mokinių styginių instrumentų orkestrą. Parengė vadovėlį „Tikimybių teorija“ ir 
iš vokiečių kalbos išvertė knygą „Aš jau suprantu radiją“. 1941 m. birželį mokytojo kūrybinį darbą nutraukė 
sovietiniai okupantai. A. Vaitkevičius su šeima ištremtas į Sibirą. Pirmą tremties žiemą praleido Altajuje, o 
1942 m. dar kartą represuotas atsidūrė prie Laptevų jūros. Visas kančias ir vargus mokytojas 1988 m. aprašė 
savo prisiminimuose „Slaptieji ginklai“, kurie 1989 m. buvo išspausdinti knygoje „Leiskit į tėvynę“. Tik mate- 
matika mokytojui padėjo išlikti. Jis ir tremtyje vidurinėje mokykloje dėstė muziką ir matematiką. Organizavo 
saviveiklą, kaip klasės vadovas išleido dvi abiturientų laidas, tarp kurių buvo ir nemažai lietuvių. Gerąja prasme 
mokytoją visą gyvenimą graužė matematikos mokslo kirminas, palaikė ryšius net su Mokslų akademija, kur jo 
darbai susilaukdavo teigiamo įvertinimo. Bet mokytojas tremtinys tarp savo kolegų lygus nebuvo. 1956 m. grįžo 
į Lietuvą. 1960 m. reabilituotas pradėjo dirbti Kidulių vidurinėje mokykloje, o po metų sugrįžo į Šakius. Dirbo 
vakarinėje mokykloje, o 1964-1973 m. mokytojavo Šakių vidurinėje mokykloje. Išėjęs į pensiją kurį laiką dar 
dirbo ir Sintautų vidurinėje mokykloje. Buvo aktyvus Lietuvos matematikų draugijos narys, rengė pranešimus 
pedagoginiams skaitymams, jo išdėstytos tezės buvo skelbiamos šalies matematikų leidiniuose. Išleido knygelę 
„Į pagalbą matematikos mokytojui, neakivaizdininkui, abiturientui“. Mokytojas grojo Šakių kultūros namų 
estradiniame orkestre, dalyvavo nacionalinėse dainų šventėse. Ir tik XX a. politiniai sukrėtimai ir Sibiro tremtis 
neleido A. Vaitkevičiui iki galo realizuoti savo sugebėjimų. 


Mirė A. Vaitkevičius 1993 m. liepos 6 d. Palaidotas Šakių kapinėse. 


Jonas Bosas 
Šakiai, 1999 m. gruodžio mėn. 


Mokytojas Antanas Vaitkevičius (dešinėje), šventinant Vaitiekupių kaimo kryžių, sveikinasi su kalbininku Juozu Pikčilingiu. 1997 m. 
rugpjūčio 11 d. nuotrauka 

Skautai Zanavykuose 


Jaunosios kartos patriotiniame auklėjime tarpukario Lietuvoje didžiulį vaidmenį vaidino Tarptautinė skautų 
organizacija. Šūkis: „Dievui ir Tėvynei!“, gyvenimas pagal principus: sužinok, išmok, vasaros stovyklos, žygiai 
po gimtąjį kraštą moksleivius viliojo į gamtą, žadino istorinių vietovių pažinimą. Zanavykuose aktyviai veikė 
Vinco Kudirkos ir Birutės tuntai, kurie, archivyskupo Mečislovo Rainio žodžiais tariant, išugdė aktyvius kovo- 
tojus prieš netiesą. Šioje dvasioje brendo ir būsimo tautos rezistencinio karo vadai Zanavykuose Aleksandras 
Grybinas-Faustas (apie jį „NKV“, t. 6, p. 188), Vincas Štrimas-Šturmas (apie jį „NKV“, t. 6, p. 202), Algiman- 
tas Matusevičius-Matūnas-Neptūnas (apie jį „NKV“, t. 7, p. 21), paaukoję savo brangiausią turtą — gyvybę už 
tautos laisvę ir nepriklausomybę. 

Pagrįstai Zanavykai gali didžiuotis skautizmo išugdytomis asmenybėmis: Vydūno jaunimo fondo įkūrėju 
Čikagoje ir ilgamečiu jo vadovu Pranu Mikūnu (apie jį „NKV“, t. 6, p. 220) ir Atgimimo metais Skautų organi- 
zacijos Lietuvoje atkūrėju Pijumi Ambrozaičiu (apie jį „NKV“, t. 7, p. 57). Ir mūsų dienomis skautizmo dvasia 
Zanavykuose gyva. 


Zanavykų žemės skautai. 1935 m. sausio 19 d. nuotrauka 

Lietuvos nepriklausomybės dešimtmečio ąžuolas Karčrūdėje, kurį sodino jaunalietuvis Kazys Naujokas. 1992 m. nuotrauka 

Kazys NAUJOKAS 


Garbės šaulys Kazys Naujokas gimė 1907 m. birželio 16 d. Va- 
lių kaime, Jankų valsčiuje. Augo Karčrūdės Buktoje. Baigęs Karč- 
rūdės pradinę mokyklą ir dar du metus privačiai pasimokęs pas 
mokytoją Joną Labūnaitį lankė Zyplių žemės ūkio mokyklą, o ją 
baigęs dirbo Karčrūdės girininkijoje. Buvo aktyvus jaunalietuvis ir 
šaulys. 1928 m. Karčrūdėje organizavo Lietuvos nepriklausomy- 
bės dešimtmečio ąžuoliuko sodinimą. 1939-1941 m. dirbo Lekė- 
čių urėdijoje. 1941 m. dalyvavo Kauno sukilime prieš bolševikinius 
okupantus. 1942 m. buvo išsiųstas į Eišiškes dirbti valsčiaus sekre- 
toriumi. 1944 m. vasarą stojo į lietuvišką karinį junginį ir kovėsi su 
bolševikais. Prie Sedos pateko į nelaisvę: Juozo Kvietkausko vardu 
ir pavarde atsidūrė belaisvių stovykloje Molotovo srityje. Du metus 
išbuvęs lageryje, dar dešimt metų turėjo gyventi tremtyje, bet pabė- 
gęs iš tremties po dvejų metų grįžo į Lietuvą. Nors gyveno su sve- 
timu vardu ir pavarde, saugus nesijautė. Ne daugiau kaip du metus 
dirbo LŽŪA mokomajame ūkyje Noreikiškėse ūkvedžiu, Satkūnų 
tarybinio ūkio (Joniškėlio rajonas) sandėlio vedėju, Staniūnų tarybi- 
nio ūkio (Panevėžio rajonas) ūkvedžiu, Panevėžiuko tarybinio ūkio 
(Kauno rajonas) Lazdynės skyriaus ūkvedžiu, Lietuvos žemės ūkio 
mokslinio tyrimo instituto Dotnuvos eksperimentinio ūkio Juozapi- 
nės skyriaus ūkvedžiu. Čia KGB organų buvo išaiškintas, bet iš dar- 
bo neatleistas. Įsikūrė Josvainiuose. 1989 m. prasidėjus atgimimui 
su šeima persikėlė gyventi į Marijampolę. Pasivadino tikru vardu ir 
pavarde. Organizavo šaulių būrį. 1991 m. vasario 21 d. Lietuvos 
šaulių sąjungos vado įsakymu K. Naujokui suteiktas garbės šaulio 
vardas, apdovanotas „Parlamento gynėjo“ ženklu ir Sausio 13-osios 
atminimo medaliu. 

1992 m. rudenį laukdamas Vydūno palaikų atgabenimo iš Vo- 
kietijos peršalo ir kiek pasirgęs 1992 m. gruodžio 2 d. mirė. Palaido- 
tas naujosiose Marijampolės kapinėse. 


Kazys Naujokas 


Kazys Naujokas-Kvietkauskas su savo sūnumi Vladu Kvietkausku svečiuojasi savo sesers Antaninos Naujokaitės-Aleknavičienės (apie 


Ją „NKV“, r. 3, p. 200) ūkelyje. 1960 m. nuotrauka 

Pranas POLTERAITIS 


Pranas Polteraitis. 1983 m. nuotrauka 


A 
k 


Ekonomistas, visuomenininkas Pranas Polteraitis gimė 
1907 m. liepos 4 d. Vabališkių kaime, Slavikų valsčiuje, ūki- 
ninko šeimoje. Baigęs Šakių „Žiburio“ gimnaziją, ekonomikos 
mokslus, finansus ir bankų administravimą studijavo Kauno 
universitete. Studijų metais dalyvavo ateitininkų ir krikščio- 
nių demokratų veikloje. Nemažas jo indėlis organizuojant 
pirmąjį Zanavykų katalikiško jaunimo kongresą, kuris vyko 
1930 m. liepos 19-20 d. Šakiuose. Studentams V. Užupiui, 
P. Martišiui, P. Polteraičiui, J. Totoraičiui ir J. Kalvaičiui buvo 
pavesta organizuoti Mangirdo Dagūno keturių veiksmų mis- 
terijos „Kruvinas kelias“ pastatymą. Ir jie su šiuo uždaviniu 
sėkmingai susidorojo. Vaidinime dalyvavo net 162 artistai ir 
raiteliai, o P. Polteraitis misterijoje suvaidino seno knygnešio 
Galūno sūnaus Algio vaidmenį. Studijuodamas Vytauto Di- 
džiojo universitete P. Polteraitis dirbo „Ūkio“ banke, o bai- 
gus studijas buvo paskirtas vieno iš šio banko skyrių vadovu. 
1939 m. vedė Mariją Užupytę, kilusią iš Švediškių kaimo. Iš- 
augino du vaikus — Danutę ir Vytautą. 1944 m. pasitraukė į 
Vakarus. Po karo gyveno Detmolde ir Augustdorfe (Vokietija), 
aktyviai įsijungė į išeivių stovyklų organizacinę ir visuomeninę 
veiklą. 1949 m. atvyko į JAV, apsigyveno Detroite, dirbo fzi- 
nį darbą didžiulėje „General Motors“ automobilių gamykloje. 
Dalyvavo vietos lietuvių visuomeninėje veikloje, keletą kartų 
buvo Detroito organizacijų centro pirmininku. 1972 m. išėjęs 
į pensiją persikėlė į Eloridą. 

Mirė P. Polteraitis 1985 m. St. Peterburge, Floridoje. Pa- 
laidotas Detroite. 


Pranas Polteraitis (dešinėje) krikščionių demokratų išvykoje Floridoje. 1978 m. nuotrauka 

Bronius BITINAITIS 


Karininkas Bronius Bitinaitis gimė 1907 m. liepos 13 d. Šu- 
kėtuose, Lekėčių valsčiuje (dabar — Kriūkų seniūnija). 1930 m. 
spalio 25 d. baigė Karo mokyklos XII laidą. Respublikos Prezi- 
dento aktu Nr. 730 jam suteiktas leitenanto laipsnis ir karinei 
tarnybai nukreiptas į 5-ąjį pėstininkų pulką. 1935 m. rugpjū- 
čio 15 d. perkeltas į 3-iąjį pėstininkų pulką. Minint Lietuvos 
kariuomenės atkūrimo dvidešimtmetį (1938 m. lapkričio 23 d.) 
suteiktas kapitono laipsnis. Bolševikams okupavus Lietuvą ir li- 
kviduojant Lietuvos kariuomenę 1940 m. rugsėjo 24 d. paskir- 
ras RA 29 ŠTK 179 šaulių divizijos 259 šaulių pulko bataliono 
vyr. adjutantu. Prasidėjus Vokietijos ir SSRS karui su RA 29 ŠTK 

" likučiais pasitraukė į Rusiją. Baigęs sovietinių karininkų kursus 
paskirtas "Tomsko karo mokyklos lektoriumi, vėliau buvo moky- 
mo dalies viršininku. 1942 m. perkeltas į RA 16-ąją lietuviškąją 
šaulių diviziją. Iki 1944 m. rugpjūčio mėn. buvo 16-osios lietu- 
viškosios divizijos 249 šaulių pulko štabo viršininku, vėliau dirbo 
divizijos štabo Operacijų skyriaus viršininku. 1944 m. suteiktas 
RA pulkininko laipsnis. Nepilnus metus, pradedant 1945 m. 
rugsėjo 15 d., vadovavo RA 16-osios šaulių divizijos 249 šaulių 
pulkui. 1947 m. paskirtas Kauno valstybinės konservatorijos Ka- 
rinio skyriaus viršininku. 1948-1951 m. buvo Lietuvos žemės 
ūkio akademijos Karinės katedros viršininku, 1951-1956 m. — 
Kūno kultūros instituto Karinės katedros viršininku. 1956 m. dėl 
sveikatos išleistas į dimisiją. 

Mirė B. Bitinaitis 1985 m. spalio 2 d. Kaune. Buvo apdovanotas Lietuvos didžiojo kunigaikščio Gedimino 
5-ojo laipsnio ordinu (1938), Lietuvos Nepriklausomybės medaliu (1929), penkiais sovietiniais ordinais ir meda- 
liais bei devyniais jubiliejiniais medaliais. 


Birinaitis Bronius 


Bronius Bitinaitis 


Tėviškės dangus 

Vilkaviškio vyskupijos Kunigų seminarijos pastatas Gižuose 

Kun. Vaclovas VAIČIŪNAS 


Kunigas Vaclovas Vaičiūnas gimė 1907 m. liepos 7 d. 
Sintautų valsčiuje. Mokėsi Šakių „Žiburio“ gimnazijoje 
ir Vilkaviškio kunigų seminarijoje. Kunigu įšventintas 
1934 m. birželio 17 d., vikaru dirbo Simno ir Kybartų 
parapijose. 1944 m. artėjant frontui pasitraukė į Vaka- 
rus. Apsistojęs Austrijoje, o vėliau gyvendamas Vokieti- 
joje, dirbo parapijose, lietuvių kolonijos ir gimnazijos 
kapelionu. 1948 m. emigravo į Kolumbiją, apsistojo 
Bogotoje, kur dirbo sielovados darbą. 

Mirė kun. V. Vaičiūnas 1983 m. gegužės 2 d. 
Bogotoje. 


Kun. Vaclovas Vaičiūnas 


Simno Švč. Mergelės Marijos Ėmimo į dangų bažnyčia. 1994 m. nuotrauka 

Kun. Antanas SABAS 


Kun. Antanas Sabas gimė 1907 m. liepos 20 d. Papiškių 
kaime, Gelgaudiškio valsčiuje. Baigęs Jurbarko gimnazijos ke- 
turias klases išvyko į Italiją ir mokėsi Estėje bei Torino salezėčių 
mokyklose. Baigęs Tarptautinę saleziečių akademiją 1936 m. 
liepos 5 d. įšventintas kunigu. Išvykęs į Argentiną mokytojavo 
lietuvių mokyklose — dėstė lietuvių, lotynų ir graikų kalbas. 
1937-1939 m. redagavo „Saleziečių žinias“. 1939 m. grįžo į 
Lietuvą ir ėjo kapeliono pareigas Vaikelio Jėzaus draugijos mo- 
kyklose. Bolševikų okupacijos metais buvo Rumšiškių para- 
pijos vikaru, vokiečių okupacijos metais — Raseinių parapijos 
vikaru, Vilniaus kunigų seminarijos profesoriumi ir dvasios 
vadu. 1944 m. kiek pabuvęs Lygumų parapijos vikaru pasi- 
traukė į Vakarus. Buvo lietuvių pabėgėlių stovyklų Hambur- 
go, Spakenhergo kapelionu ir gimnazijos mokytoju. 1950 m. 
atvyko į Kanadą ir tapo Sudbury lietuvių parapijos klebonu. 
Su J. Jurgulio ir A. Jasiūno pagalba įsteigė lietuvių šeštadieni- 


nę mokyklą ir daug metų buvo jos vedėju. Išvertė Don Bosco 
meditacijas, popiežiaus Leono XIII encikliką apie masonus, 
išleido brošiūrą „Šėtonas grasina pasauliui“ (1954). Lietuvoje 
liko italų-lietuvių kalbų žodyno rankraštis. Buvo „Tėviškės ži- 
burių“ ir „Draugo“ korespondentas. 

Kun. A. Sabas kartu su broliu kun. Augustinu Sabu 
1982 m. liepos 25 d. nuskendo Hurono ežere. 


Kun. Antanas Sabas 


Nemunas prie Rumšiškių prieš išsiliejant Kauno marioms. 1958 m. nuotrauka 

Stanislova BAKŪNAITĖ-ČEPIENĖ 


Mokytoja Stanislova Bakūnaitė-Čepienė gimė 1907 m. liepos 19 d. Lukšiuose. Mokytojavo Dauguose (Aly- 
taus apskritis). Buvo aktyvi Tautininkų ir Šaulių sąjungų narė. 1941 m. kartu su vyru Kazimieru Čepu ištremti 
į Sibirą. Vyras 1942 m. sušaudytas Norilske. Mokytoja S. Čepienė, iš tremties Leskine (Krasnojarsko kraštas) 


paleista 1958 m., grįžo į Lietuvą. 
Mirė S. Bakūnaitė-Cepienė 1987 m. 

Vincas MAMAITIS 


Vargonininkas, chorvedys Vincas Mamaitis gimė 
1907 m..liepos 21 d. Žemojoje Panemunėje, Paežerėlių vals- 
čiuje. Mokėsi Kauno „Aušros“ gimnazijoje. 1925-1928 m. 
dirbo vargonininku Ilguvoje. Tarnaudamas kariuomenė- 
je, 1929-1934 m. sukūrė Kauno karo policijos mokyklos 
chorą, jam vadovavo, koncertavo radiofone. Vėliau įkūrė ir 
šios mokyklos skudutininkų orkestrą. Už darbštumą įver- 
tintas ir apdovanotas Lietuvos didžiojo kunigaikščio Ge- 


dimino 3-iojo laipsnio ordinu ir „Artimui pagalbon“ me- 
daliais. Tarnaudamas kariuomenėje 1932-1934 m. mokėsi 
Kauno muzikos mokykloje pas J. Naujalį ir A. Nacevičių. 
1937-1940 m. tarnaudamas Žemės ūkio ministerijoje va- 
dovavo šios ministerijos Šaulių vyrų ir moterų chorams, 
1939-1940 m. su J. Kudoku — „Dainos“ draugijos chorui 
Kaune. 1940-1941 m. buvo Vilniaus flharmonijos liau- 
dies ansamblio vadovo J. Švedo padėjėju. 

1944 m. pasitraukė į Vokietiją. 1945-1947 m. gyveno 
anglų okupacinėje zonoje Meerbecko pabėgėlių stovyklo- 
je. Čia sukūrė mišrų chorą, jam vadovavo, grojo vargonais 
bažnyčioje, kur choras giedodavo ne tik per mišias, bet ir 
koncertuose. 


Vincas Mamaitis 1928 m. Vilkijoje 


Lietuvių vyrų choras, vadovaujamas V. Mamaičio, Bedhamptono pereinamojoje stovykloje 1947 m. 

1947 m. persikėlė į Angliją. Grojo vargonais Londono 
lietuvių parapijos bažnyčioje, vadovavo parapijos chorui, 
vėliau pavadintam „Vaidila“. Su V. Untuliu 1951 m. suren- 
gė Lietuvių dainų šventę Notingeme. 

1962 m. persikėlė į JAV, apsigyveno Elizabete, Naujaja- 
me Džersyje. Grodamas vargonais Sv. Petro ir Povilo parapi- 
joje atgaivino chorą. Su šiuo choru 1964 m. koncertavo Pa- 
saulinės parodos lietuvių dienoje Niujorke, 1966 m. — JAV 
ir Kanados lietuvių dainų šventėje Čikagoje. 1966-1974 m. 
V. Mamaitis buvo ALRK vargonininkų sąjungos pirmininku. 
Nuo 1974 m. — šios sąjungos garbės narys. 1967-1974 m. 
V. Mamaitis buvo „Muzikos žinių“ redaktorius ir administ- 
ratorius. Suredagavo ir 1971 m. išleido J. Žilevičiaus veikalą 
„Lietuvis vargonininkas išeivijoje“. 

1979 m. persikėlė gyventi į Sunny Hills, Floridą. Subū- 
rė „Antrosios jaunystės“ chorą ir iki 1993 m. jam vadovavo. 
Choras giedodavo Šv. Teresės bažnyčioje, koncertuodavo. 
Sukūrė per dešimt giesmių. 1995 m. išleido savo sukurtas 
„Šv. Mišių giesmes“. 

Mirė V. Mamaitis 1999 m. rugpjūčio 18 d. Sunny 
Hills. Palaidotas Sunny Hills Kalvarijos kapinėse. 


Olga Mamaitienė 


Sunny Hills, Florida, 2000 m. kovo 18 d. V. Mamaitis 1962 m. Londone 

Chorvedys V. Mamaitis (centre) su atgaivintu Elizabeto Šv. Petro ir Povilo lietuvių parapijos choru 

Kun. Pranas Antanas MAMELIS 


Kun. Pranas Antanas Mamelis gimė 1907 m. rugsėjo 22 d. Pranckabūdžio kaime, Žvirgždaičių valsčiuje, 
Mokėsi Marijampolės Rygiškių Jono gimnazijoje, kurią baigęs 1927 m. įstojo į Vilkaviškio kunigų seminariją, 
1931 m. birželio 21 d. įšventintas kunigu. 1931-1933 m. dirbo Krosnos parapijos vikaru. 1933-1937 m. stu- 
dijavo Romoje Gregorianumo universitete, kur apgynė teologijos daktaro laipsnį. Vienus metus padirbęs Telšių 


kunigų seminarijos profesoriumi, nuo 1938 m. grįžo į savo vyskupiją ir tapo Vilkaviškio kunigų seminarijos mo- 
ralinės teologijos profesoriumi, 1940-1941 m. dirbo Kauno kunigų seminarijoje, o iki 1944 m. vėl Vilkaviškyje, 
Artėjant antrajai bolševikinei okupacijai, pasitraukė į Vakarus. 1945-1950 m. buvo Eichstatto (Bavarija) kunigų 
seminarijos lietuvių klierikų rektorius. 1950 m. gyventi persikėlė į JAV. Pradžioje dirbo vienos lietuviškos para- 
pijos kapelionu ir vokiečių kalbos profesoriaus asistentu. Aktyviai veikė lietuvių ateitininkų organizacijose. Jau 
1926 m. buvo Marijampolės rajono moksleivių ateitininkų pirmininku. Teologiniais, jaunosios kartos auklėji- 
mo ir kitais klausimais rašė „Draugijoje“, „Tiesos kelyje“, „Židinyje“, „Žemaičių prieteliuje“, „Žvaigždėje“ ir kt. 
Dirbo ir vertimų srityje. 1962 m. išleido knygą „Tėvynėje ir pasaulyje“. 
Mirė P. A. Mamelis 1977 m. balandžio 10 d. Broktone. 


Kun. Pranas Antanas Mamelis Kun. Pranas Antanas Mamelis (stovi dešinėje) su tėvais ir 
broliais 

PT r——— PPP 
1918-1940 m. Lietuvos nepriklausomybės metais Zvirgždaičiuose reiškėsi šauliai, kuriems keletą metų va- 


dovavo Jonas Kaunas (apie jį „NKV“, t. 1, p. 216). Šauliai Žvirgždaičiuose buvo pastatę puošnų kryžių, kuris 
mūsų dienų nesulaukė. Senieji Žvirgždaičių gyventojai padedant jaunimui nutarė šį kryžių atstatyti. 1992 m. 
rugsėjo 6 d. naujai pastatytas kryžius buvo pašventintas. Prie jo sintautiškis Gediminas Jokūbaitis nufotografavo 
kryžiaus statybos organizatorius, kuriuos ir matome šioje nuotraukoje: Antanas Ašmantavičius, Juozas Naujo- 
kaitis, Regina Montvilaitė, Bronė Girdauskienė, Kazimieras Banionis, Ona Vaičiūnienė, Aldona Balkuvienė, 
Janina Butkevičienė, Vitalija Bagurskienė, Genovaitė Toliušienė, Elena Daniliauskienė, Genė Banionienė, Vitas 
Valaitis, Česlova Vaivadienė, Roma Derenčienė, Genė Valaitienė, Roma Strimaitienė, Angelė Petraitienė, Romas 
Vosylius, kun. Sigitas Matusevičius, Elena Dulskienė, Jurgita Strimaitytė, Valė Čepaitienė, Salomėja Arlauskie- 
nė, Angelė Strimaitienė, Vilma Plyčiuvaitytė, Gražina Plyčiuvaitienė, Pranutė Plyčiuvaitienė, Plyčiuvaitienė, 
Danutė Ašmantavičienė, Silva Bridickienė, Aldona Gudaitienė, Rita Gudaitytė. 


Pavardes patikslino iš Žvirgždaičių kilusi ir Panevėžyje gyvenanti Vilija Toliušytė-Raubienė. 


Kryžius Žvirgždaičiuose 

Justinas MARTYNAITIS 


Mokytojas Justinas Martynaitis gimė 1907 m. rugsėjo 12 d. Barzduose. Baigęs Marijampolės mokytojų se- 
minariją studijavo Vytauto Didžiojo universiteto Humanitarinių mokslų fakulteto Filosofijos skyriuje. 1931 m. 
pabaigoje pašauktas į Lietuvos kariuomenę ir nukreiptas į Karo mokyklą, kurią baigė 1932 m. rugsėjo 15 d. 
Tuomet J. Martynaičiui buvo suteiktas pėst. ats. jaun. leitenanto laipsnis ir paleistas į karininkų atsargą. Mo- 
kytojavo. Nuo 1936 m. rugsėjo 1 d. dirbo Pedagoginio instituto asistentu, nuo 1941 m. — lektoriumi, o nuo 
1942 m. — Vilniaus 3-iosios gimnazijos mokytoju. 


Justinas Martynaitis Zanavykų ūkinių pastatų architektūra. Jančių kaimo ūkininko 
Mačiulaičio kluono durys 

Justinas PUSDEŠRIS 


Aktorius ir režisierius Justinas Pusdešris gimė 1907 m. rugsėjo 15 d. Naumiestyje. 1941-1944 m. dirbo Ma- 
rijampolės dramos teatro aktoriumi ir režisieriumi. Pastatė V. Alanto „Užtvanką“, S. Kymantaitės-Čiurlionienės 
„Aušros sūnus“, V. Adomėno „Svetimas plunksnas“ ir kt. Pasitraukęs iš Lietuvos kurį laiką gyveno Vokietijoje. 
1950 m. persikėlęs į JAV, apsigyveno Detroite. Dirbo „Ford“ automobilių įmonėje, tęsė aktoriaus ir režisieriaus 
veiklą. Buvo vienas „Alkos“ dramos sambūrio organizatorių ir pagrindinis režisierius. Pastatė apie 40 spektaklių: 
V. Alanto „Buhalterijos klaida“, Keturakio „Amerika pirtyje“, P. Vaičiūno „Sudrumstoji ramybė“, A. Škėmos 
„Žvakidė“ ir kt. Rengė menines programas, gastroliavo JAV ir Kanados lietuvių telkiniuose. 

Mirė J. Pusdešris 1980 m. lapkričio 1 d. 


Norkūnų piliakalnis Gelgaudiškio valsčiuje 

Kazys SIDERAVIČIUS 


Kazys Sideravičius 


Mokytojas, žurnalistas, istorikas Kazys Sideravi- 
čius gimė 1907 m. spalio 8 d. Kudirkos Naumiestyje, 
1926 m. baigė Marijampolės mokytojų seminariją, iki 
1940 m. dirbo pradinių mokyklų mokytoju. Bolševi- 
kams okupavus Lietuvą, šiek tiek dirbo Telšių apskrities 
viršininku, o vėliau Liaudies komisarų tarybos pirmi- 
ninko padėjėju. 1941 m. kartu su bolševikais pasitrau- 
kė iš Lietuvos. 1942-1946 m. buvo Liaudies komisarų 
tarybos darbuotoju. 1954 m. baigė Vilniaus pedagoginį 
institutą. 1948-1957 m. dirbo pedagoginį ir spaudos 
darbą, buvo LTSR MT pirmininko sekretoriato vedė- 
jas, 1957-1968 m. — žurnalo „Mokslas ir gyvenimas“ 
redaktoriaus pavaduotojas. Išleido knygas „Nuo Durbės 
iki Žalgirio“ (1944) ir „Krikščionybės atsiradimas Lie- 
tuvoje“ (1961). 

Mirė K. Sideravičius 1971 m. rugpjūčio 10 d. 
Monvviliškyje. 


Kudirkos Naumiestis. Šioje vietoje stovėjo namas, kuriame gyveno dr. Vincas Kudirka ir kuriame gimė Kazys Sideravičius 

Konstantinas NAUJOKAITIS-TAUTMYLIS 


Laisvės kovotojas Konstantinas Naujokaitis-Tautmylis 
gimė 1907 m. Švarplių kaime, Šakių valsčiuje. Jau vaikys- 
tėje pasižymėjo sumanumu. Išaugo aukštas, tvirtas. Lietu- 
vos kariuomenėje tarnavo ulonų pulke. Po kariuomenės 
rėviškėje pastatė modernią plytinę, kurioje dirbo samdo- 
mi darbininkai. Tėviškėje ūkininkavo pažangiai, dalyvavo 
ūkininkų organizacijose, domėjosi kitų ūkininkų sukaupta 
patirtimi, žinių taip pat sėmėsi iš periodinės spaudos. An- 
rrosios sovietinės okupacijos metais K. Naujokaitį bandyta 
įkalbėti, kad šis kaime organizuotų pirmąjį kolūkį. Tapci 
išdaviku K. Naujokaitis nenorėjo. 1945 m. rugpjūčio 25 d. 
jo šeimą ištrėmė į Šiaurę. Ir Konstantinas išėjo į laisvės karą. 
Kovojo kartu su seserimi Marcele Aštrauskiene ir svainiu 
Jonu Aštrausku. Buvo Tauro apygardos Zalgirio rinktinės 
kuopos vadas. 

Žuvo K. Naujokaitis-Tautmylis 1947 m. gruodžio 25 d. 
Bagdžių kaime, Kušlaukio sodyboje švenčiant Kalėdas. 
Kartu žuvo ir laisvės kovotojas Pranas Neverauskas-Vėjas 
(1918-1947) iš Kermušynų kaimo (Šakių valsčius). Išnie- 
kinti laisvės kovotojų kūnai buvo sumesti Šakiuose prie 
Siesarties į duobę, o vėliau tiesinant upės vagą užversti že- 
mėmis. Dabar šioje vietoje pastatytas atminimo kryžius. 


Martina Aštrauskaitė-Bikulčienė 
Domeikava, 2001 m. rugpjūčio 2 d. 


Vyčio Kryžiaus ordininkas (po mirties) Konstantinas 
Naujokaitis 


tr 


S - p 
enas 2 
ass LST 


Naujokaičio 100-ojo gimtadienio minėjimas žūties vietoje prie Jotijos, Bagdžių kaime. Kalba K. Naujokaičio dukterėčia Martina 
Aštrauskaitė-Bikulčienė (Marcelės Naujokaitytės-Aštrauskienės dukra). 2007 m. nuotrauka 


45 


Juozas GUDAITIS 


Juozas Gudaitis Marijampolėje. 1937 m. nuotrauka 


Kapitonas Juozas Gudaitis gimė 1907 m. spalio 12 d. An- 
tališkių kaime, Plokščių valsčiuje, ūkininko šeimoje, kurioje, 
be jo, augo dar trys broliai ir keturios seserys. 1916 m. pradėjo 
lankyti Plokščių pradžios mokyklą, o 1921 m. — Šakių gimna- 
ziją. 1927 m. įstojo į Kauno karo mokyklą. Ją baigė 1930 m. 
(XII laida) ir buvo paskirtas į Marijampolės kunigaikščio Vyte- 
nio IX pulką, kuriame ilgiausiai tarnavo karo ugniagesių kuo- 
pos vadu. Pulko vado rekomenduotas dėstė karinį parengimą 
Marijampolės marijonų gimnazijoje. 1938 m. perkeltas dirbti 
į Kauno kariuomenės štabą, o 1940 m. - į Vilnių 234-osios 
šaulių kuopos vadu. Gavo apdovanojimų, tarp jų ir Vytauto 
Didžiojo 3-iojo laipsnio medalį. 

1941 m. birželio 14 d. Pabradės poligone suimtas sovie- 
tinių politrukų. Kurį laiką kalėjo Lukiškių požemiuose, po 
to pustrečių metų buvo žiauriai tardomas Gorkio kalėjime. 
„Osoboje Soveščanije“ nuteistas 10 metų kalėti Intos lagery- 
je. Po kalėjimo buvo labai nusilpęs — lageryje iš karto gavo 
II invalidumo grupę. Patekęs į lagerio ligoninę, sustiprėjo ir 
septynerius metus dirbo miške prie pabėgių pjovimo mašinos. 


Kunigaikščio Vytenio IX pulko ugniagesių kuopa. Kuopos vadas Juozas Gudaitis sėdi penktasis iš kairės. 1938 m. nuotrauka 

Praėjus dešimtmečiui lageryje, ištremtas į Krasnojarsko krašto Bobrovkos kaimą, kur vasarą dirbo miško nusa- 
kinimo darbus, o žiemą pjovė lentas ir statė namus. 

1956 m. sugrįžo į tėvynę, kur laukė žmona Stasė, matematikos mokytoja, ir dar besimokantys sūnus Vidman- 
ras bei dukra Nijolė. Grįžo silpnos sveikatos, dažnai teko gulėti ligoninėse. Įsidarbino Kauno gelžbetonio gamy- 
kloje, kurioje dirbo iki pensijos. Po ilgų susirašinėjimų su sovietų valdžios atstovais 1958 m. buvo reabilituotas. 

Mirė 1982 m. vasario 19 d. Kaune. Palaidotas pirmosiose Romainių kapinėse. 


Stasė Jarumbavičiūtė-Gudaitienė 
Kaunas, 2000 m. 


Juozas Gudaitis su žmona 

Barzdų mergaičių namų ruošos mokyklos mokinės su savo dėstytojais 

Antanas KEBLIUNAS (KEBLINSKAS) 


Mokytojas Antanas Kebliūnas gimė 1907 m. spalio 12 d. Miliškių kaime, Lukšių valsčiuje. Pirmosios tauti- 
nės Dainų šventės 1924 m. rugpjūčio23—24 d. Kaune dalyvis. Baigęs Marijampolės mokytojų seminariją 1929— 
1939 m. buvo Kėdainių aps. Surviliškio pradinės mokyklos vedėju. 1930 m. lapkričio 30 d. baigęs Karo mo- 
kyklos 5-ąją asp- laidą ir gavęs aviacijos ats. leitenanto laipsnį paleistas į karininkų atsargą. 1936 m. ir 1939 m. 
dalyvavo karinėse pratybose kaip lakūnas žvalgas. Nuo 1940 m. — Utenos aps. pradinių mokyklų inspektorius. 
Sovietams okupavus Lietuvą iš mokyklų inspektoriaus pareigų atleistas. Mokytojavo Utenos „Aušros“ pradinėje 
mokykloje. Vokiečių okupacijos metais grąžintas į mokyklų inspektoriaus pareigas. 1942 m. perkeltas į Vilka- 
viškį, o vėliau į Raseinius mokyklos inspektoriumi. Netrukus perkeltas į Veliuoną pradinės mokyklos vedėjo 
pareigoms. 1943 m. Veliuonoje įsteigus progimnaziją buvo jos direktoriumi. 1946 m. mokėsi ir dirbo Vilniaus 
pedagoginiame institute. 1947-1976 m. dirbo M. K. Ciurlionio dailės muziejuje Kaune, o 1977-1990 m. — 
Vilniaus dailės muziejuje. Apdovanotas Lietuvos Nepriklausomybės medaliu, Šaulių žvaigždės ordinu ir ugnia- 
gesių „Artimui pagalbon“ 3-iojo laipsnio kryžiumi. 


Antanas Kebliūnas „Laiptai į dangų“ — Rūdšilyje, Lekėčių girininkijoje 

Benediktas VASILIAUSKAS 


Pedagogas, chorvedys Benediktas Vasiliauskas gimė 1907 m. spalio 16 d. Norkūnų kaime, Gelgaudiškio 
valsčiuje, pasiturinčių ūkininkų gausioje šeimoje. Visa šeima buvo muzikali, o sesuo Iliuminata (apie ją „NKV“, 
t. 2, p. 161) tapo poete. Benediktas, baigęs pradinę mokyklą, 1919-1925 m. mokėsi Jurbarko „Saulės“ gim- 
nazijoje, o 1927-1931 m. Kauno universitete studijavo teisę. Greta studijų universitete studijavo ir Kauno 
konservatorijoje. 1934 m. baigė valtornos klasę, o 1935-1936 m. dar studijavo kapelmeisterio klasėje. Konser- 
vatorijoje taip pat mokėsi chorvedybos ir kompozicijos. Labai gerai baigęs kapelmeisterio klasę ir įgijęs karinin- 
ko laipsnį, vadovavo kariniam orkestrui. Kurį laiką valtorna grojo Kauno radiofono simfoniniame orkestre ir 
dainavo vokaliniame oktete. 1941-1944 m. dėstė Kauno konservatorijoje. Kurį laiką vadovavo Lietuvos valsty- 
binės Alharmonijos liaudies instrumentų ansambliui. 1945-1948 m. dirbo Klaipėdos muzikinio teatro antruoju 
dirigentu ir muzikos mokyklos dėstytoju. Saugumiečiams pradėjus juo domėtis, nes dėdė kun. kanauninkas 
Konstantinas Vasys-Vasiliauskas (apie jį „NKV“, t. 2, p. 121), brolis, buvęs Lietuvos kariuomenės savanoris, 
Nepriklausomybės kovų dalyvis, karininkas Viktoras ir seserys Iliuminata bei Viktorija gyveno JAV, teko palikti 
uostamiestį ir keltis į nuošalesnę vietą. Pasirinko Jurbarką. Ir taip nuo 1948 m. B. Vasiliauskas gyveno Jurbarke. 
1950-1962 m. buvo kultūros namų meno vadovas, mišraus choro ir pučiamųjų orkestro dirigentas, organiza- 
vo koncertus, dėstė muziką vidurinėje mokykloje, vadovavo moksleivių chorams, vokaliniams ansambliams ir 
orkestrams. Kuriam laikui iš Jurbarko buvo išvykęs į Zanavykiją, kur Kiduliuose buvo įkurta vaikų muzikos 
mokykla. Su komp. J. Gaižausku pastatė operetę „Ramunė“, kuri sulaukė didelio pasisekimo, o išėjęs į pensiją 
dar kurį laiką dirbo Jurbarko vaikų muzikos mokykloje. Jurbarke B. Vasiliauskas organizavo rajono dainų šven- 
tes ir buvo vyriausiuoju jų dirigentu, savo kolektyvus parengdavo nacionalinėms dainų šventėms. Chorams ir 
solistams sukūrė dainų, ypač populiaria tapo jo harmonizuota daina „O dalele tu mano“. 


ADELĖ UASILIAUSKIENĖ : 
1922-1994 į £ 


e a 


Benediktas Vasiliauskas jaunystėje Adelės Bačėnaitės-Vasiliauskienės ir Benedikto Vasiliausko kapai Jur- 
barko kapinėse 

B. Vasiliauskas į žmonas buvo pasiėmęs Adelę Bačėnaitę iš 
Jadagonių kaimo, Lekėčių valsčiaus, su kuria išaugino vienuo- 
lika vaikų ir visus juos išleido į mokslus. 

Mirė B. Vasiliauskas 1977 m. gegužės 7 d. Jurbarke. Palai- 
dotas Jurbarko kapinėse. 


Papildymas iš leidinio „Lietuvos kariuomenės karininkai 
1918-1953“ III tomo (p. 193): „1936 m.pašauktas į Lietuvos 
kariuomenę, paskirtas į Šarvuočių rinktinę. 1937 m. rugsė- 
jo 15 d. baigus Karo mokyklą (XII asp. laidą) suteiktas inžine- 
rijos ats. jaun. leitenanto laipsnis ir paleistas į inžinerijos ka- 
rininkų atsargą. 1937 m. lapkričio 26 - 1938 m. liepos 12 d. 
tarnavo civilių tarnautojų antrajame pėstininkų pulke. Nuo 
1941 m. sausio 6 d. mokytojavo Kauno 6-ojoje gimnazijoje. 
Kilus Vokietijos ir SSRS karui, dalyvavo Birželio sukilime.“ 


BA 


Rajoninė dainų šventė Jurbarke 

Jurgis DOVYDAITIS 


JURGIS DOVYDAITIS 
MOKYTOJAS 


TAUTOSAKOS 
RINKĖJO 
DARBAS 


Jurgio Dovydaičio leidinio „Tautosakos rinkėjo darbas“ 
viršelio faksimilė 


Žemaičių Užgavėnių Morė Plateliuose 

Mokytojas, tautosakininkas, kraštotyrininkas, Lietuvos 
Nepriklausomybės Akto signataro Prano Dovydaičio jau- 
niausias brolis Jurgis Dovydaitis gimė 1907 m. spalio 19 d. 
Runkiuose stambaus ūkininko gausioje šeimoje. Tautosaką 
pradėjo rinkti vaikystėje, o prof: Vinco Krėvės paskatintas su 
šiuo darbu susiejo visą savo gyvenimą. Dirbdamas Alvito pra- 
dinės mokyklos mokytoju išleido nedidelės apimties knygelę 
„Tautosakos rinkėjo darbas“. Šis kuklus leidinys buvo pastebė- 
tas tautosakos specialisto Jono Balio, kuris spaudoje paskelbė 
palankią recenziją. 1930 m. prof. Mykolo Biržiškos paprašy- 
tas, o kartu ir paragintas, Jurgis Dovydaitis išleido stambų, 
mokykloms skirtą leidinį „Dainos“, kuris buvo dedikuotas 
Nepriklausomybės kovose žuvusio brolio Vinco atminimui. 
1939 m. J. Dovydaitis baigęs Vytauto Didžiojo universitetą 
atsikėlė gyventi į Vilnių ir visomis savo jėgomis pasinėrė į tau- 
tosakos rinkėjo darbą. Šioje srityje jis daug kur buvo pirmasis 
ne tik Lietuvoje, bet ir pasaulyje. Ir tik sovietmečiu J. Dovy- 
daičio pavardė daug kam buvo rakštis. Ši pavardė dažnai buvo 


———————MLTTTAAAAAAAyyyyyyyyy" ———————--————— 
brukama iš spaudai parengtų tautosakos leidinių. Per ilgą savo gyvenimą J. Dovydaitis surinko 140 000 tau- 


rosakos kūrinių, iš kurių pusė įrašyta į magnetofono juostą, „Akademiniam lietuvių kalbos žodynui“ pateikė 
17 000 žodžių. Taip pat išleido šias knygas: „Lietuvių liaudies pasakos su dainuojamaisiais intarpais“ (1957, 
1987, 1997), „Užburta karalystė“ (1957), „Senelių pasakos“ (1972), dainelių ir pamėgdžiojimų knygą „Paukš- 
teliai gieda“ (1985), pasaką „Saulės vaduotojas“ (1959; ji išversta į daugelį pasaulio kalbų). Daug J. Dovydaičio 
surinktos tautosakos išspausdinta įvairiuose rinkiniuose. Lietuvai atgavus nepriklausomybę, J. Dovydaičio dar- 
bas įvertintas garbinga dr. Jono Basanavičiaus premija (1996). 

Mirė J. Dovydaitis 2001 m. rugpjūčio 25 d. Vilniuje. 


DAINOS 


Jurgio Dovydaičio surinktos 
ir skiriamos mokykloms 


Aš Bernužėlis 


dainų dainelių, 
Dauinelių dainorėlis 
ių dainuoti, 


1 I Fakult š to . Tauto š ako š k om gi į į 
nas, 1980 Vytauto Didžiojo - Thetai 
Jurgio Dovydaičio leidinio „Dainos“ viršelio faksimilė Jurgis Dovydaitis Vilniuje. 1996 m. nuotrauka 

Jonas MOCKUS 


Gydytojas, visuomenininkas Jonas Mockus gimė 1907 m. spa- 
lio 24 d. Pakorbūdžių kaime, Sintautų valsčiuje. Mokėsi Šakių „Ži- 
burio“ gimnazijoje, kiek vėliau perėjo į Vilkaviškio „Žiburio“ gim- 
naziją. 1927 m. įstojo į Lietuvos universiteto Medicinos fakultetą, 
Medicinos mokslus baigė 1933 m. 1934-1937 m. dirbo Vytauto 
Didžiojo universiteto Vaikų ligų klinikos jaunesniuoju asistentu. 
1937 m. parengė mokslinį darbą „Sunkių podifterinių paralyžių 
gydymas nepaprastomis strichnino dozėmis“. Buvo aktyvus Vaikų 
gydytojų draugijos ir Lietuvos šaulių sąjungos narys. 1937-1939 m. 
dirbo Klaipėdos Raudonojo kryžiaus ligoninės Vaikų skyriaus ir 
Sveikatos centro vedėju. Vokiečiams atplėšus Klaipėdos kraštą nuo 
Lietuvos, 1939 m. gegužės mėnesį buvo paskirtas dirbti Alytaus aps. 
ligoninės Vidaus ir užkrečiamųjų ligų skyriaus vedėju. 1944 m. pa- 
sitraukė į Vakarus. 1947 m. iš Vokietijos atvyko į Didžiąją Britaniją 
ir, atlikęs vienerių metų praktikos stažą, įgijo gydytojo teises, nuo 
1950 m. pradėjo verstis privačia gydytojo praktika. 


Zanavykų kalbos šventės dalyviai Sintautuose prie poeto P. Vaičaičio tėviškės. 2001 m. nuotrauka 

Jurgis DAMIJONAITIS-DANAS 


Inžinierius, visuomenininkas Jurgis Damijonaitis- 
Danas gimė 1907 m. spalio 30 d. Katilių kaime, Griš- 
kabūdžio valsčiuje. Baigęs Sakių „Žiburio“ gimnaziją, 
studijavo Vytauto Didžiojo universitete, kurį baigė 


1937 m. įgydamas inžinieriaus diplomą. Antrojo pasau- 
linio karo pabaigoje pasitraukė į Vakarus. 1949 m. at- 
vyko į JAV. Dirbo kariuomenės inžineriniame korpuse, 
suprojektavo keletą upių užtvankų ir elektrinių, dirbo 
jas statant. Reiškėsi ateitininkų ir skautų veikloje. 

Mirė J. Damijonaitis-Danas 1990 m. balandžio 1 d. 
Narpervile, JAV. 


Šakių „Žiburio“ gimnazijos gimnazistai Jurgis Žemaitaitis 
ir Jurgis Damijonaitis (dešinėje). Kitoje nuotraukos pusėje 
toks užrašas: „Skiriu Marceliukei 1927-8 m. m. VIII kl. 
Jurgių atvaizdą. J. Damijonaitis, Šakiai, 1928. VII.22.“ 


Šalies Prezidentas Antanas Smetona Šakiuose prie klebonijos. 1927 m. rugpjūčio 28 d. nuotrauka 
Nuotraukos iš Matijošaičių šeimos archyvo 

Jadvyga TAMULAITYTĖ-PENČYLIENĖ 


Mokytoja Jadvyga Tamulaitytė-Penčylienė gimė 1907 m. spalio 28 d. Sutiškių kaime, Paežerių valsčiuje. 
1928 m. baigusi Kauno „Saulės“ mokytojų seminariją dirbo įvairiose Lietuvos pradinėse mokyklose. 1936 m. 
sukūrė šeimą. Artėjant antrajai bolševikinei okupacijai pasitraukė į Vakarus. 1945-1949 m. mokytojavo Vo- 
kietijoje Rothweil lietuvių mokykloje. Atvykusi į JAV ir apsigyvenusi Čikagoje dirbo Šv. Kryžiaus parapijos ir 


Lemonto lituanistinėse mokyklose. Savo auklėtiniams atkakliai diegė lietuvių liaudies meno pagrindus, pati 


margina velykinius margučius ir rengia jų parodas. 


Jadvygos Tamulaitytės ir Penčylos vestuvių palyda. 1936 m. nuotrauka 

Seserys Jadvyga ir Ona Tamulaitytės. 1925 m. nuotrauka 

Marcelė MATIJOŠAITYTĖ-GAVĖNIENĖ 


Visuomenininkė Marcelė Matijošaitytė-Gavėnienė gimė 1907 m. gruodžio 2 d. Kuodžių kaime, Sintautų 


valsčiuje, ūkininkų šeimoje. Besimokydama Šakių „Žiburio“ gimnazijoje vadovavo jaunųjų ateitininkų organi- 
zacijai, angelaičiams. 1929-1931 m. studijavo Lietuvos universiteto Medicinos fakulteto Odontologijos sky- 
riuje. Nuo 1932 m. studijas tęsė Valstybinėje akušerių mokykloje ir ją baigė 1934 m. Studijuodama priklausė 
„Gajos“ studentų korporacijai. Baigusi studijas dirbo Pašvitinyje (dabar — Pakruojo rajonas), o vėliau Veiverių 
sveikatos centre. Karo pabaigoje pasitraukė į Vakarus. Vokietijoje ir Anglijoje dirbo ligoninėse, o 1948 m. emi- 
gravo į Australiją. Apsigyvenusi Adelaidėje dirbo Oween Victoria ligoninėje. Gyvendama Australijoje buvo aktyvį 
Adelaidės lietuvių katalikių moterų draugijos narė. Keletą metų buvo LKM draugijos pirmininkė, vėliau sekre- 
torė ir valdybos narė. 
Mirė M. Matijošaitytė-Gavėnienė 1996 m. liepos 1 d. Palaidota Adelaidėje Centennial Park kapinėse. 


Birutė Matijošaitytė 
Vilnius, 1999 m. rugpjūčio 18 d. 


Marcelė Matijošaitytė-Gavėnienė. 1936 m. nuotrauka Adelaidės lietuvių ateitininkų valdyba su svečiais iš JAV. Iš kairės: 

Nuotraukos iš Matijošaičių šeimos albumo kun. A. Kazlauskas, M. Matijošaitytė-Gavėnienė, svečias iš JAV Ša- 
liūnas, A. Pusdešrytė-Stepanienė, zanavykė kilusi iš Menčikų kai- 
mo, ir kun. P. Dauknys. 1966 m. nuotrauka 

Kryžius Gelgaudiškio bažnyčios šventoriuje 

Eugenija RIMOŠAITYTĖ-SARTIENĖ 


Gimiau 1907 m. gruodžio 8 d. Rygiškių kai- 
me, Griškabūdžio valsčiuje. Pradinę mokyklą 
baigiau Griškabūdyje, paskui dar vienerius metus 
mokiausi Naumiestyje. 1927 m. kartu su zaną- 
vykais M. Liūdžiūte, O. Sidzikauskaite, A. Čes: 
navičiumi ir A. Sodaičiu Kaune baigiau „Saulės“ 
mokytojų seminariją. Buvau paskirta dirbti į Ra- 
seinių apskritį. Kiek padirbusi Mikalavos pradi- 
nėje mokykloje buvau perkelta į Šilinės pradinę 
mokyklą, kuri buvo pas ūkininką Jakaitį. Čia 
dirbau apie trejus metus. 1930 m. Raseinių aps- 
krities pradinių mokyklų inspektoriui Antanui, 
Mokytoja Eugenija Sartienė su bendradarbėmis Giedriui padaviau prašymą, kad mane perkeltų į 

Kauno apskritį. 1930-1933 m. dirbau Armoniš- 
kių pradinėje mokykloje, o 1933 m. ištekėjusi už Valento Sarčio paprašiau, kad perkeltų arčiau namų. Taip pra- 
dėjau dirbti Meškinių pradžios mokykloje, kuri buvo pas ūkininką Venį, netoli Griškabūdžio. Čia dirbau trejus 
metus, o vėliau iki 1941 m. dirbau Griškabūdžio pradinėje mokykloje, kur mano mokiniu buvo ir būsimasis 
Vilkaviškio vyskupas J. E. Juozas Žemaitis. 

1941 m. birželio mėnesį mūsų šeimą ištrėmė į Altajaus kraštą. Ten 1941 m. gimė antroji dukra, kuri 1942 m. 
mirė, badu mirė ir vyras. Aš su dukra Nijole Marija 1954 m. grįžau į Lietuvą. Verčiausi sunkiai. Viena mokytoja: 
padovanojo man dvi ožkytes. Jos ir maitina mane. Taip su ožkomis ir sulaukiau gilios senatvės. 


Eugenija Sartienė 


Griškabūdis, 1999 m. rugsėjo 21 d. 


Barzdų ir Meškinių pradinių mokyklų IV skyriaus mokiniai su egzaminų komisijos nariais. Pirmoje eilėje pirmasis iš dešinės — būsi- 
masis vyskupas Juozas Zemaitis 

Kauno „Saulės“ mokytojų seminarijos VII laidos (1927 m.) vinjetė, kurioje be E. Rimošaitytės, dar matome ir zanavykus O. Sidzi- 
kauskaitę, J. Sluoksnaitį, A. Sodaitį, A. Česnavičių ir kitus 


Zanavykų Nemuno pakrantė apie 1925 m. 


Kun. Kazimieras GARMUS 


Kun. Kazimieras Garmus gimė 1907 m. Jo nuopelnai zanavykams didžiuliai. Tai šis kunigas, būdamas Ku- 
dirkos Naumiesčio parapijos klebonu, nebijodamas sunkumų, po Antrojo pasaulinio karo ėmėsi remontuoti 
Švento Kryžiaus Atradimo šventovę. 1944 m. Kudirkos Naumiesčio bažnyčią vokiečiai iš lėktuvo buvo padegę. 
Šventovė smarkiai nukentėjo: numušti bokštai, sunaikintas stogas. Greitai suremontuoti šventovę buvo neįma- 
noma: reikėjo leidimo, lėšų ir medžiagų. Tuometinis Vilkaviškio vyskupijos valdytojas kun. J. Stankevičius norė- 
jo, kad vyskupijoje pirmiausia būtų atstatyta Kudirkos Naumiesčio bažnyčia. Šio darbo ėmėsi ir kun. K. Garmus, 
Klebonas kartu su darbininkais uždengė stogą, paskui restauravo bažnyčios vidų. Stingant medžiagų bažnyčią 
atstatyta su žemesniais bokštais. Suremontuota šventovė vėl tapo viena gražiausių Vilkaviškio vyskupijoje. 

Mirė kun. K. Garmus 1973 m. Palaidotas Kudirkos Naumiesčio kapinėse. 


Kun. Kazimieras Garmus Kun. Kazimiero Garmaus kapas Kudirkos Naumiesčio kapinėse 

Juozas KLIMAITIS 


Lietuvoje Klimaičių pavardė nėra plačiai paplitusi. Prieš Antrąjį pasaulinį karą beveik pusė Lietuvos Klimai- 
čių gyveno Zanavykuose (17 šeimų) ir šiek tiek mažiau — Klaipėdos krašte. Pavardės paplitimas aiškiai rodo, kad 
šios giminės pirminės šaknys — Mažoji Lietuva. 

Plačiai Lietuvoje žinomas pedagogas, žurnalistas ir visuomenės veikėjas, 1923 m. Klaipėdos krašto sukilimo 
vado pavaduotojas Pranas Klimaitis (apie jį „NKV“, t. 2, p. 58). Nuo dėdės Prano Klimaičio stengėsi neatsilikti 
ir jo sūnėnas Juozas Klimaitis. 

Mokytojas, publicistas J. Klimaitis gimė 1908 m. sausio 7 d. Starkų kaime, Sintautų valsčiuje. 1929 m. bai- 
gę5 Marijampolės mokytojų seminariją mokytojavo Vandžiogaloje, Cekiškėje, Garliavoje. Mokytojaudamas ir 
direktoriaudamas studijavo Vilniaus pedagoginiame institute. Savo kūrybą skelbė žurnale „Metai“, laikraščiuose 
„Gimtinė“, „Tremtinys“. 1994 m. „Varpo“ leidykla išleido J. Klimaičio knygą — dokumentinę apysaką „Prano 
Vaičaičio gyvenimo pėdsakais“. 

Mirė J. Klimaitis atgavus Lietuvos nepriklausomybę — 1998 m. Palaidotas Romainių kapinėse. 


Mokytojas Juozas Klimaitis Juozo Klimaičio knygos „Prano Vaičaičio gyvenimo pėdsakais“ vir- 
šelio faksimilė 

Vincas BAKAITIS 


Karininkas Vincas Bakaitis gimė 1908 m. sausio 14 d. Antkalniškių kaime, Plokščių valsčiuje. Baigęs Šakių 
„Žiburio“ gimnazijos šešias klases, 1927 m. rugsėjo 10 d. įstojo į Karo mokyklą. 1930 m. spalio 25 d. baigė 
Karo mokyklą ir šalies Prezidento aktu Nr. 730 jam buvo suteiktas leitenanto laipsnis, karinei tarnybai nukreip- 
tas į 7-ąjį pėstininkų pulką. 1933 m. kovo 17 d. baigė slidinėjimo kursus, kurie buvo organizuoti prie Vytauto 
Didžiojo karininkų kursų. 1934 m. pavasarį paskirtas 7-ojo pėst. pulko iždininku, ėjo ir visuomenines pulko 
ugniagesių komandos viršininko pareigas. 

Mirė 1934 m. rugpjūčio 7 d. Buvo apdovanotas Lietuvos Nepriklausomybės medaliu (1928). 


Zanavykų panemunės ties Kriūkais iš paukščio skrydžio 

Kun. Juozas RAKICKAS 


Kun. Juozas Rakickas gimė 1908 m. sausio 14 d. Emiliavos kaime, Šakių valsčiuje. 1927 m. gruodžio 7 d. 
įstojo į Marijonus. 1931 m. baigė Marijampolės marijonų gimnaziją, iki 1935 m. studijavo Kauno kunigų 
seminarijoje. Į kunigus įšventintas 1934 m. birželio 29 d. 1937-1939 m. ėjo Lietuvos marijonų provincijos 
ūkvedžio pareigas, vėliau buvo Marijampolės marijonų spaustuvės direktoriumi. Nuo 1940 m. dirbo Kaišia- 
dorių vyskupijos Vytautavos parapijoje. Vertė knygas, rašė spaudai. Kartu su kun. A. Yliumi išvertė G. Wehr- 
meisterio „Orleano Mergelę“ (1929), J. Spilmanno „Baisųjį plantatorių“ (1936). Kun. J. Rakickas 1946 m. 
Vytautavoje buvo suimtas ir išvežtas į Sibirą. Kai pakeliui į tremtį paprašė, kad vežamieji būtų geriau aprūpinti, 
1946 m. kovo 18 d. sargybinio buvo mirtinai užtryptas. 


KUN. J. RAKICKO M.L.C. 


pirmoms šv. Mišioms, atlaikytoms 
Šakių bažnyčioje 1934-Šventaisiais- 
metais rugpiūčio mėnesio 15 dieną, 


PRISIMINTI. 


—-——— 


»Aš dėkoju paftvirfinusiam mane 
mūsų Viešpačiui Jėzui Kristui, 1:ad 
laikė mane ištikimu priimdamas i 
Iarnysię“. (1 Zim, 1,12). 


š 


|: 


Kun. Juozo Rakicko primicijų atvirukas, saugomas Zanavy- | Vytautavos (Trakų raj.) Šv. Antano Paduviečio bažnyčios fragmentas. 
kų muziejuje Šakiuose 1999 m. nuotrauka 

Balys LAUKAITIS 


Mokytojas Balys Laukaitis gimė 1908 m. sausio 23 d. Žemojoje Panemunėje smulkaus ūkininko šeimoje, 
Mokėsi Žemosios Panemunės pradžios mokykloje, Kauno „Aušros“ berniukų gimnazijoje, Heerenbergo kunigų 
seminarijoje Olandijoje ir Pagryžuvio jėzuitų centre prie Tytuvėnų. Besimokydamas šiame centre B. Laukaitis 
su 3 draugais parašė kairuolišką atsišaukimą prieš vyriausybę. Už tai 1932 m. lapkričio 14 d. policija jį areštavo, 
o 16 d. buvo atleistas iš Jėzuitų ordino. 1933 m. sausio 27 d. už šią veiklą buvo nuteistas pusantrų metų kalė- 
jimo. B. Laukaitis prisipažino, kad buvo neišmintingas ir tapo provokatorių auka. 1935 m. jis pradėjo dirbti 
Šakių „Žiburio“ gimnazijoje. Dėstė vokiečių kalbą ir kartais pavaduodavo lotynų bei prancūzų kalbų mokytojus. 
Mokėjo prancūzų, vokiečių, lenkų, italų ir rusų kalbas. 1936 m. gegužės 3 d. vedė žurnalistę ir literatę Katrę 


Matuzaitę, kuri pasirašinėdavo Manės Daubos slapyvardžiu. Santuoka buvo nesėkminga, nes sutuoktiniai po 
kurio laiko išsiskyrė, bet ir toliau bendravo literatūros srityje. 1940 m. B. Laukaitis pradėjo dirbti Šakių apskr. 
Liaudies švietimo skyriaus vedėju. Vokiečių okupacijos metu dirbo mokytoju ir „Arbeitsamte“ (įdarbinimo 
tarnyba) vertėju. 1944 m. rudenį buvo suimtas ir išsiųstas prie dujotiekio statybos Saratovo srityje. Dirbo kartų 
su buvusiais Šakių gimnazistais Kaziu ir Antanu Kutkevičiais, kurie jį prižiūrėjo ir slaugė ligos metu. Grįžo į 
Lietuvą 1947 m. labai suvargęs ir blogos sveikatos. Pradėjo dirbti mokytoju Kybartuose, o vėliau — Kriūkuose. 
Po keleto metų grįžo dirbti į Šakių vidurinę mokyklą. Dėstė vokiečių kalbą ir buvo nuolatinis meno saviveiklos 
būrelio režisierius. Tai buvo eruditas, aukštos kultūros, taktiškas žmogus, mylimas kolegų ir mokinių. 1968 m. 
B. Laukaitis išėjo į pensiją, bet ir toliau dirbo pedagoginį darbą. Pastoviai buvo kviečiamas į buvusių auklėtinių 
susitikimus. 
Mirė B. Laukaitis 1982 m. kovo 23 d. Šakiuose. Palaidotas Žemosios Panemunės kapinėse. 


Sigitas Kumetaitis 
Jurbarkas, 2014 m. spalio mėn. 


Balys Laukaitis prieš atvykdamas mokytojauti į Šakius Mokytojo B. Laukaičio kapas Žemosios Panemunės kapinėse 

Jonas SANDARGAS 


Gydytojas Jonas Sandargas gimė 1908 m. vasa- 
rio 27 d. Vaitiekupių kaime, Sintautų valsčiuje. Mo- 
kėsi Šakių „Žiburio“ gimnazijoje, o vėliau — Jurbarko 
„Saulės“ gimnazijoje, kurią 1929 m. baigęs pradėjo 
studijuoti Kauno universitete. Pradžioje studijavo Tei- 
sės fakultete, o vėliau perėjo į Medicinos fakultetą. 
Vytauto Didžiojo universitetą baigė 1925 m. Dvejus 
metus dirbo universiteto klinikose, o 1937 m. pradėjo 
verstis privačia medicinine praktika Skuode. 1940 m. 
buvo paskirtas Kretingos apskrities gydytoju. Artėjant 
antrajai bolševikinei okupacijai 1944 m. pasitraukė į 
Vakarus. Kurį laiką gyveno Hanau pabėgėlių stovykloje 
(Vokietija) ir dirbo Hanau ligoninėje. 1949 m. atvyko 
į JAV. St. Aleksio ligoninėje Klivlande atliko stažuotę. 
1954 m. išlaikęs valstybinius egzaminus pradėjo verstis 
privačia praktika North Royalaton. Už kruopštų ir są- 
žiningą darbą įrašytas į Amerikos žymių asmenų knygą 
„Who's Who 1973“, o 1974 m. jo darbai buvo aprašyti 
leidinyje „Men of Achievement“. 

Mirė J. Sandargas 1982 m. Daytona Beach (Florida). 


Jonas Dėdinas 


Oak Ridge Drive Parrish (JAV), 1999 m. vasario 11 d. 


Pavasarinė Rūdšilio „akis“ 


| 


Jonas Sandargas 

Jonas JAKŠTYS 


Teisininkas Jonas Jakštys gimė 1908 m. kovo 28 d. Lukšiuose. 1930 m. Kaune baigė gimnaziją. Pašauktas į 
Lietuvos kariuomenę ir nukreiptas į Karo mokyklą, kurią baigė 1932 m. spalio 31 d., įgydamas jaun. leitenanto 
laipsnį. Tarnavo 2-ajame ulonų pulke 1-ajame eskadrone jaun. karininku. Perkeltas į Kariuomenės teismą. Nuo 
1936 m. pradėjo studijuoti Vytauto Didžiojo universiteto Teisių fakultete. 1936 m. pakeltas į leitenantus ir pa- 
skirtas teismo asistentu. Sovietų Sąjungai okupavus Lietuvą ir likviduojant Lietuvos kariuomenę, iš kariuomenės 
atleistas. Apsigyveno Vitiškių kaime, Būblelių valsčiuje. Bolševikams antrą kartą okupavus Lietuvą, 1945 m. 
balandžio 16 d. buvo suimtas, o birželio 29 d. išvežtas į Vorkutą (Komija). 1946 m. kovo 2 d. Karo tribunolo 
buvo nuteistas 7 metams lagerio. Tolimesnis likimas nežinomas. 


Jakštys Jonas 


Jonas Jakštys Kudirkos Naumiesčio Šv. Kryžiaus Atradimo bažnyčios fragmentas 

Juozas JAKAITIS 


Karininkas Juozas Jakaitis gimė 1908 m. kovo 17 d. Zygmantiškės kaime, Paežerėlių valsčiuje. Baigęs aukš- 
tesniąją technikos mokyklą buvo pašauktas į Lietuvos kariuomenę ir nukreiptas į Karo mokyklą. Baigė 1932 m. 
rugsėjo 16 d., įgydamas ats. jaun. leitenanto karinį laipsnį, paleistas į artilerijos karininkų atsargą. 1935 m. ba- 
landžio 22 d. priimtas į karinę tarnybą ir paskirtas 4-ojo pėst. pulko ginklininku. Baigęs ginklavimo karininkų 
kursus, perkeltas į Ginklavimo valdybą. 1938 m. gegužės 12 d. pakeltas į leitenantus. Sovietų Sąjungai okupa- 
vus Lietuvą kartu su kraštiečiu iš Lekėčių leit. Jonu Dunduliu tarnavo Ginklavimo valdybos ginklų dirbtuvėse 
Linkaičiuose. Likviduojant Lietuvos kariuomenę paskirtas RA 29 ŠTK 184 šaulių divizijos 297 šaulių pulko 
dirbtuvių ir kovinio aprūpinimo sandėlio viršininku. 1941 m. suimtas ir kalintas Kauno sunkiųjų darbų kalėji- 
me. Prasidėjus Vokietijos ir SSRS karui 1941 m. birželio 23 d. su grupe kitų kalinių NKVD evakuotas į Minsko 
kalėjimą. 1941 m. birželio 26 d. čekistų sušaudytas Červenėje per masines žudynes. 

Klaipėdos universiteto profesūra Kudirkos Naumiesčio kapinėse prie dr. Vinco Kudirkos kapo 

Aleksandras Vytautas ANDRIUKAITIS 


Karininkas Aleksandras Vytautas Andriukaitis gimė 1908 m. balandžio 2 d. Naumiestyje. 1929 m. baigęs 
Alytaus gimnaziją įstojo į Karo mokyklą, kurią baigė 1931 m. spalio 24 d., įgydamas jaun. leitenanto laipsnį. 
Tarnavo 3-iajame art. pulke. 1934 m. lapkričio 23 d. pakeltas į leitenantus. 1935 m. spalio 23 d. baigė karo 
aviacijos karininkų kadro papildymo kursus (II laida). Baigė artil. karininkų tobulinimosi kursus (VI laida). 
Minint Lietuvos kariuomenės dvidešimtmetį, 1938 m. lapkričio 23 d. suteiktas kapitono laipsnis. 1939 m. 
gegužės 23 d. tolimesnei karinei tarnybai perkeltas į 2-ąją raitąją bateriją vado pareigoms. Okupantams likvi- 
duojant Lietuvos kariuomenę 1940 m. rugsėjo 12 d. paskirtas į RA 29 šaulių teritorinio korpuso 26 kavalerijos 
pulką. 1940 m. rugsėjo 24 d. perkeltas į 179-osios šaulių divizijos 617-ąjį art. pulką baterijos vado pareigoms. 
Po Antrojo pasaulinio karo gyveno Anglijoje. 1939 m. apdovanotas Lietuvos didžiojo kunigaikščio Gedimino 
4-ojo laipsnio ordinu. 


| Rudi V 60 

Lietuvos kariai pratybose 

Simas BAKŠYS 


Mokytojas, poetas, spaudos darbuotojas, garsios Lietuvos partizanės Marijos Žiliūtės (apie ją „NKV“, t. 4, 
p. 224) pusbrolis Simas Bakšys gimė 1908 m. balandžio 18 d. Karališkių kaime, Kidulių valsčiuje. Visą gyvenimą 
kažko ieškojo ir nenurimo. Gyvendamas Lietuvoje mokytojavo Raseinių apskrities pradinėse mokyklose. Vien 
darbu mokykloje neapsiribojo, bendradarbiavo su žurnalu „Jaunimas“ ir laikraščiu „Lietuvos žinios“. 1928 m. 
išleido poezijos rinkinį „Lankose“. 1936 m. emigravo į Braziliją. Lietuvoje liko žmona su sūnumi Marijonu 
Meilučiu. Gyvendamas San Paule mokytojavo lietuvių mokyklose ir leido žurnalus „Jaunųjų žiedas“ bei „Ma- 
žųjų pasaulis“. Pietų Amerikos lietuvių spaudoje paskelbė savo poezijos kūrinių. Antrojo pasaulinio karo metais 
išvyko į Amazonės džiungles, kur keletą metų gyveno tarp indėnų. Buvo susirgęs maliarija. Grįžęs į San Paulą 
redagavo „Žinių“ savaitraštį ir mokytojavo šeštadieninėje lietuvių mokykloje. 1954 m. kartu su J. Jūra parengė 
lietuvių kalbos vadovėlį „Tėvų kalba“. Kai kuriuos savo parašytus eilėraščius publikavo Locių Simo slapyvardžiu. 

Mirė S. Bakšys 1974 m. rugpjūčio 4 d. San Paule, ten ir palaidotas. 

Simas Bakšys Lietuvoje Simo Bakšio leisto žurnalo „Mažųjų pasaulis“ viršelio faksimilė 

Jurgis KAUNAS 


Inžinierius Jurgis Kaunas gimė 1908 m. balandžio 19 d. Balseliškių kaime, Sintautų valsčiuje, daugiavaikėje 
ūkininkų šeimoje. Baigęs Naudžių pradinę mokyklą 1920-1926 m. mokėsi Marijampolės mokytojų seminarijo- 
je. Čia pasireiškė jo polinkis į techninę sritį. 1926 m. pradėjo studijuoti Kauno universitete, kurį baigė 1937 m. 
įgydamas inžinieriaus elektromechaniko specialybę. Mokslai užsitęsė dėl karinės prievolės ir lėšų trūkumo. Dar 
studijuodamas pradėjo dirbti universitete. Nuo 1940 m. — vyresnysis asistentas, netrukus vyr. dėstytojas. Dėstė 
elektros traukos, elektros aparatų ir mašinų, aukštos įtampos, vėliau ir elektros pavarų paskaitas. Dirbdamas 
Vytauto Didžiojo universitete, o vėliau Kauno politechnikos institute vadovavo Elektros mašinų (1944-1951), 
Pramonės įmonių elektros įrengimų (1951-1956), Pramonės įmonių elektrofikavimo (1956-1962) ir Gamybos 
automatizavimo (1962-1963) katedroms. Daug energijos įdėjo tirdamas ir pritaikydamas praktikoje gyvsida- 
brio stacionarų ir slystantį kontaktus, taip pat tyrė ir smagračių dinamiką. 1954 m. apgynė technikos mokslų 
kandidato (dabar — daktaro) disertaciją. Nuo 1957 m. — docentas. Vadovavo aspirantams, sukūrė dvi unikalias 
unipoliarines mašinas. 

Mirė J. Kaunas 1972 m. gruodžio 30 d. Kaune. Palaidotas Petrašiūnų kapinėse. 


Feliksas Gediminas Kaunas 
Kaunas, 2000 m. kovo mėn. 


Jurgis Kaunas. 1961 m. nuotrauka Jurgis Kaunas elektrotechnikos laboratorijoje 

Jonas Kostas ŽEMAITAITIS-ŽEMAITIS 


Mokytojas Jonas Kostas Žemaitaitis-Žemaitis gimė 1908 m. 
balandžio 20 d. Runkių kaime, Višakio Rūdos parapijoje. Baigęs 
pradinius mokslus Runkiuose mokėsi Kaune, Simono Daukanto 
mokytojų seminarijoje. Dirbo Savėnų (Zarasų apskritis) pradi- 
nės mokyklos vedėju. 1930 m. tarnavo Lietuvos kariuomenėje, o 
1931-1940 m. dirbo Vėdarnų (Ukmergės apskritis) pradžios mo- 
kyklos vedėju. 1935 m. susituokė su mokytoja Juzefa Virbickaite 
(1912-1979). 1940-1941 m. dirbo Taujėnų (Ukmergės apskri- 
tis) pradinėje mokykloje. 1941 m. birželio 16 d. mokytoją J. Že- 
maitaitienę su vaikais ištrėmė į Sibirą, J. K. Žemaitaitis tuo metu 
buvo išvykęs. Prasidėjo karas. J. K. Žemaitaitis dirbo Ukmergės 
apskrities mokyklų inspektoriumi, o žmona su vaikais vargo Al- 
tajaus krašte. Antrosios sovietinės okupacijos metais J. K. Že- 
maitaičiui pavyko tapti Žemaičiu ir nuo 1946 m. pradėjo dirb- 
ti Kauno 1-ojoje berniukų gimnazijoje. 1949 m. jį demaskavo 
bendradarbis, „tarybinis patriotas“ iš Ukmergės. Su pedagoginiu 
darbu teko atsisveikinti. Po metų pažįstamo dėka įsidarbino Kau- 
no amatų mokykloje. Iš tremties vietos pabėgo ir žmona. Ji taip 
pat tapo Žemaitiene. Netrukus gerų žmonių dėka abudu pradėjo 
dirbti Kauno 3-iojoje aštuonmetėje mokykloje. Dirbdami abudu 


Jonas Kostas Zemaitaitis-Zemaitis 


neakivaizdiniu būdu studijavo Vilniaus pedagoginiame institute. 
1959 m. J. K. Zemaitaitis baigė studijas. J. K. Žemaičio pavarde 
paskelbė straipsnių apie matematikos dėstymą žemesnėse klasėse. 


Mirė J. K. Žemaitaitis 1993 m. lapkričio 8 d. Kaune. 


Kaunas iš paukščio skrydžio 


73 


Juozas Nerijus BAJERČIUS 


Pajotijo kaimo ūkininkų Antano ir Marijonos Bajerčių šeimoje jau augo keturi sūnūs ir dvi dukterys, kai 


Šakiuose 1908 m. gegužės 15 d. gimė dvyniai — Juozas ir Juozapa. Juozukas buvo smulkutis, silpnos sveikatos, 
bet labai judrus ir gabus vaikas. Jis skyrėsi nuo savo augalotų brolių. 

Šeimai persikėlus gyventi į kitą Nemuno pusę, Juozas ir Juozapa lankė Girdžių pradinę mokyklą. Ją baigus 
tėvai nutarė Juozą ir kitus savo sūnus leisti į mokslus. Mokslą ypač vertino jų tėvas, jaunystėje vos nebaigęs 
kunigų seminarijos, bet prieš šventinimus atsisakęs būsimos kunigystės ir sukūręs šeimą su knygnešio dukra 
Marijona Gegužyte bei su ja užauginęs dešimtį vaikų. Juozas įstojo į Jurbarko „Saulės“ draugijos gimnaziją ir: 
su pirmąja laida 1927 m. ją sėkmingai baigė. Jau būdamas vyresnių klasių mokinys įsijungė į politinę veiklą. 
1926 m. rinkimų į Seimą metu važinėjo po Lietuvą agituodamas už Krikščionių demokratų partiją. 

Baigęs gimnaziją Juozas, sekdamas vyriausiojo brolio Antano pavyzdžiu, įstojo ir baigė aukštesniąją miškų 
mokyklą Alytuje, o 1940 m. Vilniaus universiteto Teisių fakultetą. 1932-1933 m. dirbo Raseinių miškų urėdi- | 
jos vyresniuoju eiguliu, 1933-1934 m. I eil. girininku, 1934-1936 m. III eil. girininku, o nuo 1936 m. Valsty- 
bės kontrolės miškų revizoriumi. 1940-1941 m. dirbo Miškų departamente. Vokiečių okupacijos metais dirbo 
advokatu, o nuo 1944 m. — Vyriausiosios miškų valdybos Jurbarko miškų urėdu ir juriskonsultu, o kiek vėliau 
Vyriausiosios miškų valdybos Miškų apsaugos skyriaus viršininku. 


Juozas Nerijus Bajerčius. 1931 m. nuotrauka Antanas Bajerčius, Juozo Nerijaus Bajerčiaus žmona Frina ir 
J. N. Bajerčius Vorkutoje 1965 m. balandžio mėn. 

———————————————————————————— ——— 

1941 m. Juozas aktyviai rėmė Lietuvos patriotų pastangas atkurti nepriklausomą Lietuvą ir antrosios sovie- 
tinės okupacijos metu už tai buvo apkaltintas, o 1944 m. gruodžio 24 d. suimtas ir 1945 m. kovo 24 d. Karo 
tribunolo nuteistas penkiolikai metų katorgos, įkalintas Vorkutoje (Komija). Nuo 1955 m. liepos 25 d. tremtis 
Komijoje. Kalėdamas Vorkutoje buvo išsekęs fiziškai: jį gulintį be sąmonės rado lietuviai kaliniai. Vėliau jis su- 
gebėjo tapti lagerio felčeriu, o būdamas tremtyje dirbo vienoje iš Vorkutos įmonių inžinieriumi ir neakivaizdiniu 
būdu baigė aukštuosius technikos mokslus. 

1962 m. Juozas susipažino su iš Simferopolio į Vorkutą atvykusia gastroliuoti pianiste Frina (graikų kilmės), 
kurią vedė. Abu gyveno Vorkutoje. Išėjęs į pensiją apie 1970 m. grįžo su žmona į Lietuvą, bet negavo leidimo 
čia gyventi. Teko vykti į Simferopolį, kur Frina komunaliniame bute turėjo kambarį. Staigus klimato pasikeiti- 
mas, matyt, pakenkė jo sveikatai. Jį ištiko insultas. Po metų kiek atgavęs jėgas apsilankė Lietuvoje, bet grįžus į 
Simferopolį jį pakirto vėžys. 

Mirė J. N. Bajerčius 1976 m. vasario 22 d. Simferopolio ligoninėje. 


Dukterėčia Dalia Žibaitienė 
Šilutė, 2013 m. kovo mėn. 


J. N. Bajerčiaus žmona Frina, sesuo Elzbieta Bajerčiūtė-Narkevičienė, svainis Viktoras Buinovskis ir J. N. Bajerčius Vorkutoje 1962 m. 
rugpjūčio 12 d. 

Gražina TULAUSKAITĖ-BABRAUSKIENĖ 


Gražina Tulauskaitė 


Gražina Tulauskaitė-Babrauskienė su šeima 

Mokytoja, poetė Gražina Tulauskaitė-Babrauskienė gimė 
1908 m. liepos 20 d. Lekėčiuose. 1926 m. baigė Kauno „Auš- 
ros“ mergaičių gimnaziją, o 1931 m. — Vytauto Didžiojo uni- 
versiteto Humanitarinių mokslų fakultetą. 1931-1932 m. 
mokytojavo Vilkijos vidurinėje mokykloje. 1932-1944 m. 
dėstė lietuvių kalbą ir literatūrą Kauno „Aušros“ ir 10-ojo- 
je gimnazijose. Antrojo pasaulinio karo pabaigoje iš Lietuvos 
pasitraukė į Vakarus. 1945-1949 m. gyveno Ravensburge ir 
mokytojavo lietuvių gimnazijoje. 1949 m. atvyko į JAV ir ap- 
sigyveno netoli Čikagos. Dirbo lietuvių bibliotekoje. 

Pirmuosius savo eilėraščius G. Tulauskaitė publikavo 
1924 m. dienraštyje „Lietuva“. Bendradarbiavo su „Iliustruo- 
tąja Lietuva“, „Židiniu“, „Naująja Romuva“, buvo almanacho 
„Granitas“ (1930) ir poezijos antologijos „Antrieji vainikai“ 
(1936) dalyvė. Gyvendama Kaune išleido eilėraščių rinkinius 
„Paklydę žodžiai“ (1934) ir „Vėjo smuikas“ (1944). 1951 m. 
Vokietijoje pasirodė poezijos rinkinys „Po svetimu dangum“. 
1954 m. Čikagoje laimėjo dienraščio „Draugas“ poezijos 
konkurso premiją. 1957 m. išėjo poezijos rinkinys „Rugsėjo 


žvaigždė“, už jį autorei paskirta Lietuvių 
rašytojų draugijos premija, o 1968 m. 
Holivude šviesą išvydo ir penktoji poe- 
tės knyga „Vakarė banga“. 

G. Tulauskaitės gyvenimo kelias 
buvo nelengvas. Jai teko laidoti vie- 
nintelį savo sūnų, anksti iš gyvenimo 
pasitraukė ir gyvenimo draugas Benys 
Babrauskas. Kamuojama finansinių 
sunkumų pardavė netoli Čikagos turi- 
mą nuosavą gyvenamąjį namą ir persikė- 
lė gyventi į Putnano senelių prieglaudą. 
Sunkiai sirgdama poetė menkai bendra- 
vo su aplinkiniais, nebesusirašinėjo su 


kolegomis, savo kartos rašytojais. 


Mirė G. Tulauskaitė-Babrauskienė Lekėčių pradinė mokykla Paryžiuje (Lekėčių kaimo dalis). Šiame pastate gimė 
1990 m. balandžio 9 d. Putnano senelių Lekėčių krašto lakštingala Gražina Tulauskaitė-Babrauskienė. Lekėčiuose pasta- 
namuose. čius pradinę mokyklą, šis pastatas buvo pervežtas į Mikytus, kur ir dabar tebesto- 

vi. Paryžiaus pradinės mokyklos pastate įsikūrusioje Mikytų pradinėje mokykloje 
mokėsi ir šių dienų Zanavykijos poetė Aldona Monkutė-Kursevičienė. 1921 m. 
nuotrauka 


Gražinos Tulauskaitės gimtinė, 2014 m. balandžio 27 d. Algimanto Valaičio nuotrauka 

Kun. Antanas BAKYS 


Kun. Antanas Bakys gimė 1908 m. birželio 8 d. Londone, Anglijoje, zanavykų šeimoje. 1912 m. su tėvais 
grįžo į Lietuvą ir apsigyveno Mergbūdžio kaime, Barzdų valsčiuje. Anksti neteko tėvo. Kun. Antano Grybinio 
(apie jį „NKV“, t. 2, p. 65) remiamas 1921-1929 m. mokėsi Šakių „Žiburio“ gimnazijoje, o 1929-1933 m. — 
Vilkaviškio kunigų seminarijoje. Vyskupo Mečislovo Rainio į kunigus įšventintas 1933 m. birželio 2 d. Vikaro 
pareigoms buvo paskirtas į Kudirkos Naumiestį, bet netrukus perkeltas į Aukštąją Panemunę. Klebonu ir deka- 
nu dirbo Pilviškiuose. Buvo ištremtas į Sibirą. Grįžęs į Lietuvą dirbo Liškiavoje, Kazlų Rūdoje. Mėgo muziką, 
lankė Kauno konservatoriją, buvo bažnytinės muzikos puoselėtojas. 

Mirė kun. A. Bakys 1981 m. lapkričio 13 d. Kazlų Rūdoje. Palaidotas Kazlų Rūdos bažnyčios šventoriuje. 


KUNIGAS 
NTANAS BAK TS 


144 


Kun. Antanas Bakys Kun. Antano Bakio kapas Kazlų Rūdos Švč. Jėzaus Širdies bažny- 
čios šventoriuje 

Stepas MATIJOŠAITIS 


Mokytojas Stepas Matijošaitis gimė 1908 m. rugpjūčio 2 d. Gražiškių kaime, Barzdų valsčiuje. 1924 m. bai- 
gė Pilviškių progimnazijos keturias klases, o 1926 m. ir Pilviškių dvejų metų mokytojų kursus. 1930 m. baigęs 
Marijampolės mokytojų seminariją buvo pašauktas atlikti karinės prievolės Lietuvos kariuomenėje. Nukreiptas 
į Karo mokyklą, kurią baigė 1931 m. spalio 29 d., įgydamas pėst. ats. jaun. leitenanto laipsnį. Paleistas į kari- 
ninkų atsargą. Mokytojavo Trakų apskrities Krivonių ir Žiežmarių pradinėse mokyklose. Nuo 1937 m. buvo 
mokyklos vedėju. Buvo Šaulių sąjungos Žiežmarių šaulių būrio vadu. 


Stepas Matijošaitis su žmona Ona Maruškaite-Matijošaitiene 

Juozas STRIMAITIS 


Karininkas, inžinierius Juozas Strimaitis gimė 1908 m. 
rugpjūčio 3 d. Lukšiuose. Tėvai Marcelė Žambaitė-Stri- 
maitienė ir Jonas Strimaitis išaugino penkių vaikų šeimą. 
Be Juozo, šeimoje dar buvo sūnus Antanas ir trys dukros; 
Stasė, Antosė ir Dominika. Juozas pradinius mokslus bai- 
gė Lukšiuose, o Nepriklausomybės metais Marijampolės 
mokytojų seminarijoje įgijo pradinės mokyklos mokytojo 
diplomą. Bet šiuo pasiekimu nepasitenkino. Stojo į Karo 


mokyklą, kurią sėkmingai baigė ir kaip perspektyvus kari- 


ninkas su Krašto apsaugos ministerijos stipendija išsiųstas 
studijuoti į Belgijos kariuomenės artilerijos ir inžinerijos 
mokyklą, kur įgijo karo inžinieriaus diplomą. 1940 m. pa- 
gal šį diplomą J. Strimaičiui Vytauto Didžiojo universitete 
suteiktas civilio inžinieriaus laipsnis. 1949 m. J. Strimaitis 
su šeima gyventi persikėlė į JAV. Dienomis dirbo, o vaka- 
rais studijavo. Baigė Inžinerijos koledžą, įgydamas magis- 
tro laipsnį. 

J. Strimaitis 1937 m. vedė zanavykę Oną Bagda- 
navičiūtę, su kuria išaugino dukrą Jūrą Liuciją ir sūnų 
Joną Vytautą. 

Mirė J. Strimaitis 1979 m. spalio 7 d. 


Ona Strimaitienė 


JAV, 1999 m. spalio 7 d. 


Ona ir Juozas Strimaičiai Briuselyje. 1938 m. nuotrauka 


Juozo Strimaičio ir Onos Bagdanavičiūtės-Strimaitienės šeima JAV: Juozas ir Ona Strimaičiai, sūnus Jonas, dukra Jūra Kerman. Foto- 
grafuota apie 1960 m. 

Jonas PIKŽIRNIS 


Mokytojas Jonas Pikžirnis gimė 1908 m. rugpjūčio 15 d. 
Katilių kaime, Griškabūdžio valsčiuje. Baigęs Naumiesčio dvejų 
metų mokytojų kursus dirbo pradinių mokyklų mokytoju Tel- 
šių ir Panevėžio apskrityse. 1936 m. J. Pikžirnis vedė mokytoją 
Emiliją Meržvinskaitę-Pikžirnienę. 1939 m. jiems gimė sūnus 
Jonas Giedrius, kuris 1972 m. Kauno politechnikos institute įgi- 
jo inžinieriaus statybininko specialybę, o šiuo metu gyvena Pa- 
nevėžyje. 1939 m. pradėjo studijuoti Panevėžio pedagoginiame 
institute. Buvo aktyvus Šaulių sąjungos narys. Bolševikams oku- 
pavus Lietuvą 1940 m. liepos 2 d. suimtas ir kalintas, o 1941 m. 
balandžio 19 d. Ypatingojo pasitarimo nutarimu nuteistas aštuo- 
neriems metams bei išvežtas į Pečiorlagą (Komija). Leidinyje „Lie- 
tuvos gyventojų genocidas“ (t. 1, p. 646) rašoma, kad J. Pikžirnis 
iš lagerio buvo paleistas 1943 m. kovo 25 d. Vyko karas. Apie tai 
šeima nieko nežinojo, o iš lagerio išleistas mokytojas galėjo būti 
mobilizuotas į sovietinę armiją ir tikriausiai žuvo fronte. 


Jonas Pikžirnis 

Jono Pikžirnio studijų knygelė, išduota 1939 m. rugsėjo 5 d. Panevėžyje 

Vincas ASTRAUSKAS 


—————————————— | | 
Atsargos karininkas Vincas Astrauskas gimė 1908 m. rugsėjo 1 d. Nosiedų kaime, Lekėčių valsčiuje. Baigęs 
aukštesniąją Belvederio pienininkystės mokyklą 1930 m. lapkričio 7 d. pašauktas į karinę tarnybą ir priimtas į 
Karo mokyklą. 1931 m. spalio 29 d. baigė Karo mokyklos XIII laidą. Suteiktas jaun. leitenanto laipsnis ir išleis- 
tas į karininkų atsargą. Dirbo pienininku Merkinėje. Buvo vedęs. 
Mirė V. Astrauskas 1940 m. Palaidotas Merkinės kapinėse. 


Trys broliai Astrauskai iš Nosiedų. Iš kairės: Jeronimas (1910-1984), Pavasarinis Rūdšilio fragmentas 
Stasys (1905-1989) ir Vincas (1908-1940). Fotografuota apie 1936 m. 
Nuotrauką išsaugojo Janina Astrauskaitė-Narkevičienė iš Jonavos 

Antanina DRAGŪNAITĖ 


Mokytoja, visuomenininkė Antanina Dragūnaitė gimė 
1908 m. rugpjūčio 13 d. Žemaitėlių kaime, Vabalninkų vals- 
čiuje. Mokėsi Panevėžio mergaičių gimnazijoje, kurią baigė net 
šešiolikos neturėdama ir pradėjo studijuoti Vytauto Didžiojo uni- 
versitete, pasirinkdama lotynų kalbą. Šalutinės specialybės buvo 
vokiečių ir lietuvių kalbos bei literatūra. Gyveno bendrabutyje 
kartu su Salomėja Nėrimi ir Emilija Kvederaite (būsima V. My- 
kolaičio-Putino žmona). Baigusi lotynų kalbos studijas dėstė Ša- 
kių „Žiburio“ gimnazijoje. Jos mokiniai buvo žinomi zanavykai: 
Juozas Lingys, kun. Saliamonas Samuolis, vysk. Juozas Preikšas, 
vysk. Juozas Zemaitis. Tiek dirbdama Šakiuose, tiek Kaune palai- 
kė glaudžius ryšius su buvusiais mokiniais, padėjo jiems įsitvir- 
tinti gyvenime. Nemažą įtaką mokytoja A. Dragūnaitė turėjo ir 
buvusiai savo mokinei Janinai Degutytei. Visą gyvenimą palaikė 
ryšius su kun. Saliamonu Samuoliu, padėjo jam iš lotynų kalbos 
versti vadovėlį, skirtą kunigų seminarijoms apie liturginius in- 
dus, rūbus ir kitus apeiginius reikmenis. Į lietuvių kalbą išvertė 
H. Heinės eilių rinkinį, bet sovietmečiu jo išleisti nepavyko. Bū- 
dama šeimoje vyriausia ir 1948 m. ištrėmus į Sibirą tėvus, rūpi- 
nosi savo jaunesnių sesučių ir brolių išsimokslinimu. Nors pati 
nebuvo turtinga, rėmė juos finansiškai. 

Mirė A. Dragūnaitė 1993 m. sausio 10 d. Palaidota Kauno 
Karmėlavos kapinėse. 


| 


Mokytoja Antanina Dragūnaitė 1933 m. Šakiuose 


Grupė Šakių „Žiburio“ gimnazijos mokytojų 1933 m. rugsėjo 17 d. Centre — Antanina Dragūnaitė 


Nuotraukos iš A. Dragūnaitės asmeninio archyvo 

Vladas BAKUNAS 


Žurnalistas Vladas Bakūnas gimė 1908 m. rugsėjo 3 d. 
Lukšiuose. Mokėsi Lukšiuose, Šakiuose, Vilkaviškyje ir Klai- 
pėdoje. Nuo 1927 m. buvo Klaipėdos krašto Šaulių rinktinės 
štabo raštvedžiu, 1935 m. — Klaipėdos krašto gubernatūros 
valdininku, 1939-1940 m. — Lietuvos generalinio konsulato 


Klaipėdoje sekretoriumi. Antrojo pasaulinio karo pabaigoje su 
šeima pasitraukė į Vakarus. 1945—1949 m. buvo tarptautinių 
organizacijų Vokietijoje tarnautoju. 1949 m. atvyko į JAV. 
1952 m. įsteigė Amerikos lietuvių bendruomenės Amerikos 
vakarų valstybių apygardą. 

Gyvendamas Lietuvoje buvo aktyvus įvairių leidžiamų 
laikraščių bendradarbis. 1926 m. pradėjo rašyti „Lietuvos ke- 
leiviui“, vėliau bendradarbiavo su laikraščiais „Vakaras“, „Lie- 
tuvos aidas“, žurnalais „Karys“, „Trimitas“, spaudos agentūra 
ELTA, Klaipėdos radiofone 1938-1939 m. redagavo pirmąjį 
Lietuvos jūrininkystės žurnalą „Jūra“. Gyvendamas JAV pu- 
blikavo straipsnius lietuvių laikraščiuose „Vienybė“, „Dirva“, 


„Naujienos“, „Lietuvių balsas“. 


ž Mirė V. Bakūnas 1992 m. liepos 1 d. Los Andžele. 
Vladas Bakūnas 


ė N 


Pirmosios lietuvių Los Andželo radijo valandėlės. Vedėjai ir pranešėjai: sėdi iš kairės Vladas Bakūnas, Danguolė Pulkauninkaitė, 
Bronius Gediminas. Antroje eilėje stovi: Vladas Gilys, Džordžas Rudelis, Bronius Dūda ir Paulius Jasiukonis. P Jasiukonio nuotrauka 
Nuotraukos iš žurnalo „Lietuvių dienos“, 1980 m. spalio mėn. 

Juozas TĖVELIS 


Lietuvos kariuomenės kapitonas Juozas Tėvelis gimė 1908 m. rugsėjo 15 d. Lauciškių kaime, Lukšių vals- 
čiuje, stambaus ūkininko Juozo Tėvelio ir Petronėlės Naujokaitės-Tėvelienės š šeimoje. Tarp keturių brolių ir trijų 
seserų buvo vyriausias. Mokėsi Švediškių pradinėje mokykloje, o ją baigęs Šakių „Žiburio“ gimnazijoje. 1930 m. 
baigęs Jurbarko gimnaziją įstojo į Karo mokyklą. 1932 m. jam suteiktas jaun. leitenanto laipsnis. Tarnybą pradė- 
jo 9 p. p. Marijampolėje. 1935 m. vasarą tolimesnei tarnybai perkeltas į Macikus (prie Šilutės), į atskirą kuopą. 
Netrukus pradėjo tarnauti 6 p. p., kuris buvo dislokuotas Klaipėdoje. 1935 m. J. Tėveliui suteiktas leitenanto 
laipsnis. 1935-1936 m. sandūroje 6 p. p. vienas batalionas perkeltas į Plungę. J. Tėvelis šiame batalione tarnavo 
kulkosvaidžių kuopoje. 1938 m. J. Tėvelis jau kapitonas ir liko vadovauti kulkosvaidžių kuopai. 1939 m. vasarą 
batalionas perkeltas į Telšius, o 1940 m. sovietams okupavus Lietuvą — į Mažeikius. Po poros mėnesių dalinys 
reorganizuotas. J. Tėvelis tolimesnei tarnybai perkeltas į Vilnių. 1941 m. gegužės mėn. dalinys buvo Varėnos 
poligone. Iš ten sovietai apgaulės būdu šio dalinio karininkus įviliojo į miško gilumą, nuginklavo ir suėmė. Iš 
Varėnos jie buvo išvežti į Norilską. Ten koncentracijos stovykloje J. Tėvelis buvo nuteistas aštuoneriems metams 
lagerio. Iš šio lagerio grįžęs kapitonas Pranas Ramančionis liudijo, jog J. Tėvelis mirė 1942 m. rugsėjo mėn. nuo 
bado ir ligų. Kita jo mirties data - 1943 m. rugpjūčio 23 d. 


Genovaitė Raguotienė 


Vilnius, 1994 m. lapkričio 7 d. 


ŽUVĘS NORILSKE 


| JUDMAAS | 
„Rn 


iais 1942 


| ži 
M (Ba 


"t AVA 
1-> 


Juozas Tėvelis. 1940 m. nuotrauka Juozo Tėvelio antkapinis paminklas Lukšių kapinėse 

Kun. Pranas JOKUBAITIS 


Kun. Pranas Jokūbaitis 


Kun. Pranas Jokūbaitis gimė 1908 m. rugsėjo 17 d. Varčiulių 
kaime, Gelgaudiškio valsčiuje, stambių ūkininkų Marcelės Būčiū- 
tės-Jokūbaitienės, kilusios iš Šilgalių kaimo, Slavikų valsčiaus, ir 
Prano Jokūbaičio aštuonių vaikų šeimoje. Baigęs Jurbarko „Saulės“ 
gimnaziją 1930 m. pradėjo studijuoti Kauno kunigų seminarijoje, 
kurią baigęs 1935 m. birželio 15 d. arkivyskupo Juozapo Skvirecko 
buvo įšventintas kunigu. 1935-1942 m. vikaro pareigas ėjo Radvi- 
liškio parapijoje, o 1942-1944 m. buvo Ukmergės Šv. apaštalų Petro 
ir Povilo bažnyčios vikaru ir gimnazijos kapelionu. Artėjant antrajai 
bolševikinei okupacijai 1944 m. pasitraukė į Vakarus. Dirbo lietu- 
vių pabėgėlių stovyklose Vysbadene ir Kaselyje. 1949 m. persikėlė į 
Kolumbiją ir apsigyveno Bogotoje, paskui septynerius metus pasto- 
racinį darbą dirbo Kanadoje, prancūziškai kalbančiose parapijose. 
JAV Teksaso valstijos vyskupo El. Paso kviečiamas atvyko į Ameriką. 
Dirbo didelės ligoninės kapelionu ir įvairių parapijų, prigludusių 
prie Meksikos sienos, klebonu, tarp jų ir Gvadelupės Dievo Motinos 
šventovėje. Kun. P. Jokūbaitis gerai mokėjo anglų, ispanų, prancūzų 
ir vokiečių kalbas, buvo stropus bei pareigingas. Dirbdamas įvairių 
parapijų klebonu remontavo bažnyčias, klebonijas ir misijų pastatus, 
todėl vyskupo El. Paso buvo apdovanotas padėkos medaliu. 

Paskutiniuosius gyvenimo metus kun. Pranas Jokūbaitis praleido 
Čikagoje tarp savo artimųjų. Mirė 1989 m. sausio 24 d. Čikagoje. 
Palaidotas Šv. Kazimiero lietuvių kapinėse. 


Sūnėnas Algirdas Jokūbaitis 
Kaunas, 2001 m. lapkričio 14 d. 


Kun. Pranas Jokūbaitis (antrasis iš dešinės) prie savo motinos dėdės kun. Pranciškaus Būčio (apie jį „NKV“, t. 1, p. 61) kapo Gel- 
gaudiškio bažnyčios šventoriuje, greta — kun. Prano Jokūbaičio dėdė, Rytų apeigų vyskupas Pranciškus Petras Būčys (apie jį „NKV“, 
t. 1, p. 208), kairėje — antrasis Gelgaudiškio parapijos klebonas kun. Konstantinas Justinas Augustaitis (apie jį „NKV“, t. 2, p. 136). 
Fotografuota prieš Antrąjį pasaulinį karą 

Jonas TUMOSA 


Jonas Tumosa gimė 1908 m. spalio 26 d. Pavilktinių kaime, Sintautų valsčiuje. 1924 m. baigęs Naumies- 
čio progimnaziją lankė Naumiesčio mokytojų kursus, o 1928 m. Marijampolės mokytojų seminariją ir Telšių 
pedagoginio darbo kursus. 1930 m. pašauktas į Lietuvos kariuomenę ir nukreiptas į Karo mokyklą, kurią baigė 
1931 m. spalio 29 d., įgydamas pėst. ats. jaun. leitenanto laipsnį. Išleistas į atsargą. Mokytojavo Mažeikių aps- 
krities Tirkšlių pradinėje mokykloje. Buvo Tirkšlių organizacijos „Jaunoji Lietuva“ ir Mažeikių apskrities 7-ojo 
šaulių būrio vadu. 1936 m. lapkričio 23 d. pakeltas į leitenantus. Sovietų Sąjungai okupavus Lietuvą mokyto- 
javo Akmenėje. 1941 m. birželio 14 d. suimtas, išvežtas į lagerį Rešiotuose (Krasnojarsko kraštas). Čia 1942 m. 
balandžio mėn. žuvo. Buvo apdovanotas Lietuvos didžiojo kunigaikščio Gedimino ordino 3-iojo laipsnio me- 
daliu. Šeima 1941 m. ištremta į Altajaus kraštą. Stanislova Adomaitytė-Tumosienė, tremtyje palaidojusi dukras 
Nijolę (1934-1946) ir Ireną (1941-1942), 1947 m. su dukromis Aldona (g. 1931) ir Dalija Eugenija (g. 1937) 


pabėgo į Lietuvą, bet 1948 m. buvo suimtos ir ištremtos į Kemerovo sritį. 


Tumosa Jonas | 


Jonas Tumosa Griškabūdžio Kristaus Atsimainymo bažnyčia 

Juozas KAČIULIS 


Juozas Kačiulis gimė 1908 m. lapkričio 8 d. Naumiesty- 
je. Mokėsi Naumiesčio gimnazijoje. 1925 m. baigė mokyto- 
jų kursus, mokytojavo Alytaus apskrities Kybiškių pradinėje 
mokykloje. 1931 m. spalio 29 d. baigė Karo mokyklą (VI asp. 
laida), suteiktas pėstininkų ats. jaun. leitenanto laipsnis ir pa- 
leistas į pėstininkų karininkų atsargą. Mokytojavo Ilgininkų 
(Merkinės valsčius) pradinėje mokykloje, 1934 m. — Vainiūnų 
(Lazdijų rajonas) pradinės mokyklos vedėjas. 1937 m. lapkri- 
čio 23 d. pakeltas į ats. leitenantus. Sovietų Sąjungai okupavus 
Lietuvą 1941 m. suimtas, kartu su šeima išvežtas į Liniovs- 
kį (Smolensko rajonas, Altajaus kraštas). 1942 m. ištremti į 
"Turuktą (Lenskio rajonas, Jakutija), 1947 m. — į Pokrovską 
Jakutijoje. Paleistas 1957 m. rugpjūčio 27 d., grįžo į Lietuvą. 

Mirė J. Kačiulis 1972 m. 


Lekėtiškiai švenčia Lekėčių vardo paminėjimo 500 metų jubiliejų. 2006 m. nuotrauka 

Antanas STEPONAITIS 


Žurnalistas, prozininkas Antanas Steponaitis gimė 1908 m. lapkričio 26 d. Oškinių kaime, Lukšių valsčiuje. 
Mokėsi Kauno „Aušros“ gimnazijoje. Žurnalistu dirbo laikraštyje „Diena“, kurį laiką buvo šio laikraščio faktinis 
redaktorius. Apie dešimt metų dirbo reporteriu „Lietuvos aide“ ir bendradarbiavo su įvairiais leidiniais. Rašė 


feljetonus, apybraižas, apsakymus. 1935 m. išleido novelių rinkinį „Barsukas plaukia“. 1941 m. sovietinės oku- 
pacinės valdžios suimtas ir įkalintas Sverdlovsko srities lageryje. 


Mirė A. Steponaitis 1947 m. lageryje. 


A. Steponaičio kūrybai būdinga miesčioniškos moralės kritikos tema, satyrinė pasakojimo intonacija, repor- 
tažinis stilius. 


a. 
L] I Via it 
LLU 


r Us 


Kaunas žvelgiant nuo Žaliakalnio. Čia prabėgo dalis Antano Steponaičio gyvenimo 


89 


Jonas DUNDULIS 


Jonas Dundulis gimė 1908 m. gruodžio 7 d. Lekėčiuose. 1930 m. baigė aukštesniąją technikos mokyklą. 
1930 m. lapkričio 3 d. pašauktas į karinę tarnybą. 1931 m. spalio 29 d. baigus Karo mokyklą (VI asp. laida) 
suteiktas ats. jaun. leitenanto laipsnis ir paleistas į ryšių karininkų atsargą. 1932 m. sausio 4 d. — 1935 m. sau- 
sio 22 d. dirbo Radviliškio, vėliau Ukmergės pašte telegrafo-telefono tinklo prižiūrėtoju. Nuo 1932 m. — Šau- 
lių sąjungos būrio vadas Radviliškyje, o vėliau šaulių kuopos vadas Ukmergėje. 1935 m. gruodžio 31 d. baigė 
ginklavimo karininkų kursus (II laida). 1938 m. gegužės 26 d. pakeltas į leitenantus. 1938 m. gruodžio 22 d. 
perkeltas į Ginklavimo valdybą. 1939 m. kovo 1 d. paskirtas Ginklavimo valdybos Ginklų dirbtuvių Linkaičiuo- 
se gamybos dalies dujokaukių gamybos vedėju. Sovietų Sąjungai okupavus Lietuvą ir likviduojant Lietuvos ka- 
riuomenę 1940 m. rugsėjo 24 d. paskirtas į RA 29 ŠTK 179 šaulių divizijos 234 šaulių pulką chemijos tarnybos 
v-ku. 1941 m. birželio 16 d. NKGB Šaulių apskrities skyriaus suimtas ir etapu išvežtas į Kraslagą. Žuvo 1942 m. 
sausio 30 d. Kraslage. 1959 m. rugpjūčio 21 d. SSRS Pabaltijo karo apygardos karinio prokuroro nutarimu 
baudžiamoji byla nutraukta, neradus nusikaltimo sudėties. 


Lekėčių kaimo Dundulių šeimos kapai Lekėčių kapinėse. Olgos Bėčiūtės ir Jono Dundulio vestuvinė nuotrauka 
Apie 1936 m. nuotrauka 

Kostas JUŠKAITIS 


Kostas Juškaitis gimė 1908 m. gruodžio 5 d. Rūdelės kai- 
me, Plokščių valsčiuje. Baigė Šakių „Žiburio“ gimnazijos pen- 
kias klases ir Kauno „Pavasario“ aukštesniąją komercijos mo- 
kyklą. 1931 m. rugsėjo 15 d. pašauktas atlikti karinę tarnybą, 
pasiųstas į Karo mokyklą. 1932 m. rugsėjo 15 d. ją baigus 
(VII asp. laida) suteiktas pėst. ats. jaun. leitenanto laipsnis ir 
paleistas į pėstininkų karininkų atsargą. 1932 m. įstojo į VDU 
Teisių fakulteto Ekonomijos skyrių. 1936 m. gegužės 10 d. 
baigė Karo mokyklos 10 mėnesių ats. karininkų kursus, pri- 
imtas į tikrąją karo tarnybą ir paskirtas į 1-ąjį pėstininkų pul- 
ką. 1939 m. birželio 13 d. pakeltas į leitenantus. Sovietų Są- 
jungai okupuojant Lietuvą tarnavo 1-ajame pėstininkų pulke 
8-osios kuopos būrio vadu. Likviduojant Lietuvos kariuomenę 
1940 m. spalio 3 d. paskirtas RA 29 ŠTK 179 šaulių divizijos 
234 šaulių pulko būrio vadu. Kilus Vokietijos ir SSRS karui iš 
RA pasitraukė. 1941 m. liepos 12 d. paskirtas į lietuvių karių 
Vilniaus įgulos 1-ąjį apsaugos pulką. Artėjant antrajai sovieti- 
nei okupacijai pasitraukė į Vokietiją. 1948 m. tarnavo Didžio- 
sios Britanijos okupacinėje zonoje sargybos kuopoje. 1949 m. 
emigravo į JAV. 

Mirė K. Juškaitis 1994 m. spalio 28 d. Čikagoje. Palaido- 


tas Šv. Kazimiero kapinėse. 


Plokščių piliakalnis 

Viktoras UŽUPIS 


Viktoras Užupis gimė 1908 m. gruodžio 15 d. Švediškių 
kaime, Lukšių valsčiuje. Baigęs Šakių „Žiburio“ gimnazi- 
ją 1927 m. įstojo į Kauno universiteto Teisių fakultetą ir jį 
baigė 1933 m. Buvo apylinkės teisėjas Želvoje ir Ukmergėje, 
1941-1944 m. — Komunalinio banko juriskonsultas Kau- 
ne. 1944 m. pasitraukė į Vakarus. Po karo gyveno Detmolde 
(Vokietija), buvo Baltų centrinės tarybos skyriaus vedėjas ir 
Raudonojo kryžiaus įgaliotinis Britų zonai. 1949 m. atvyko į 
Kanadą, apsigyveno Toronte. Dalyvavo lietuviškoje veikloje: 
buvo Paramos kredito kooperatyvo valdybos narys, Kanados 
lietuvių bendruomenės tarybos narys, garbės teismo pirmi- 
ninkas. Veikė ateitininkų veikloje ir Krikščionių demokratų 


partijoje. 


Mirė V. Užupis 1963 m. gruodžio 28 d. Palaidotas Toronte. 


Viktoras Užupis 


„Pavasario“ Šakių kuopos metinės šventės dalyviai. 1932 m. liepos 3 d. nuotrauka. Nuotrauka iš Matijošaičių šeimos albumo 

Juozas Olinardas PENČYLA 


Dailininkas Juozas Olinardas Penčyla gimė 1908 m. gruodžio 29 d. Naumiestyje staliaus Prano Penčylos 
ir Agotos Iešmantaitės-Penčylienės šeimoje. Pirmojo pasaulinio karo metais Penčylų šeima buvo pasitraukusi į 
Ukrainą. Grįžę į Lietuvą įsikūrė Marijampolėje. 1927 m. Juozas baigė Marijampolės Rygiškių Jono gimnaziją. 
Dar besimokydamas gimnazijoje pajuto didžiulį potraukį menui, ypač piešimui, ir net eidamas gatve iš rankų 
nepaleisdavo pieštuko. Tačiau pageidaujant tėvui studijuoti pradėjo Lietuvos universiteto Technikos fakultete. 
Technikos mokslai netraukė ir pasiprašė perkeliamas į Teisių fakultetą. Ir teisininku netapo. Su Alna mater 
atsisveikino 1934 m., neįgijęs aukštojo mokslo diplomo. Studijuodamas universitete jaunuolis įstojo į meno 
mokyklą, bet dėl laiko stokos ir iš jos buvo priverstas išstoti. Vėliau dailininkas šį savo blaškymąsi komentavo 
taip: „Šaudamas du zuikius, nenušoviau nei vieno.“ 

1930 m. spalio mėn. Kaune pradėjo veikti dvimetė M. Dobužinskio studija. Ją lankė ir J. O. Penčyla, bet 
1931 m. jis jau J. Vienožinskio privačios studijos lankytojas. Domas Šniukas 2004 m. išleistoje studijoje „Juozas 
Olinardas Penčyla: šaržų karalius“ pastebi, jog „<...> šaržas ir karikatūra nebuvo nei meno mokyklos, nei abiejų 
studijų didesnio dėmesio objektas. Tai buvo Penčylos pomėgis, greitai virtęs pagrindine kūrybos kryptimi.“ O 


ir nueita labai toli, net iki Kolumbijos. Šis zanavykas savo kūrybiniu pomėgiu — nepralenkiamas. Tuo galima 
įsitikinti susipažinus su žurnalisto Domo Šniuko parengta studija. 

Dailininkas visada stengėsi padėti savo kraštiečiams. 1944 m. Kaune jis apiformino Gražinos Tulauskaitės 
eilėraščių rinkinį „Vėjo smuikas“, o 1946 m. Bavarijoje kitą jos rinkinį „Po svetimu dangumi“. 


Mirė J. O. Penčyla 1979 m. lapkričio 27 d. Bogotoje (Kolumbija). 


Taip J. O. Penčyla pavaizdavo 1934 m. Europą apskridusius J. O. Penčylos autošaržas 
Lietuvos lakūnus 

Kun. Vytautas Jonas BAGDANAVIČIUS 


Kun. Vytautas Jonas Bagdanavičius gimė 1908 m. gruodžio 26 d. Slavikuose. Baigė Naumiesčio progimnazi- 
ją, mokytojų kursus, Vilkaviškio kunigų seminariją. Kunigu įšventintas 1936 m. birželio 11 d. Būdamas vikarų 
Kalvarijoje, Aleksote, Veiveriuose kartu buvo ir kapelionas progimnazijoje ir gimnazijoje. 


VDU studijavo teologiją, filosofiją, lituanistiką, kur jam buvo suteiktas teologijos licenciato laipsnis. 
1945-1949 m. gyvendamas Miunchene studijavo filosofiją ir psichologiją vietos universitete bei aktyviai da- 
lyvavo visuomeninėje veikloje. Buvo Bavarijos ir Miuncheno lietuvių sąjungos pirmininku, Lietuvių kunigų 
sąjungos steigėjas, Žurnalistų sąjungos centro valdybos pirmininku, dvisavaitinio žurnalo „Naujasis gyveni- 
mas“ redaktoriumi. 

1949 m. atvyko į JAV. 1950 m. davė vienuolio įžadus marijonų vienuolijoje. Čikagoje buvo Pedagoginio 
lituanistikos instituto rektoriumi ir įvairių kursų dėstytoju. 1950-1951 m. redagavo „Laivą“, 1951 m. buvo 
„Lietuviškos knygos klubo“ vedėju, nuo 1952 m. — „Draugo“ moderatoriumi, kur rašė pirmadienių veda- 
muosius. 1954—1955 m. „Draugo“ radijo valandėlėse buvo vaidinami jo „Venecijos kvepalų“ vienaveiksmiai 
vaizdeliai, kurių pagrindiniai personažai Adomas Mickevičius ir Oskaras Milašius gvildeno tų laikų garbingo 
žmogaus problemą. 

Pirmojo Lietuvos nepriklausomybės laikotarpio augintinis, krikščioniškų principų, praktiškos išminties te- 
ologas, filosofas savo raštuose lengvu stiliumi gvildeno svarbius klausimus: kas ir kodėl esame? Koks žmogaus 
santykis su Kūrėju? Kas lemia žmogaus laimę? V. Bagdanavičius užima išskirtinę vietą išeivijos raštijoje. Žymiau- 
si jo veikalai: „Krikščioniško tikėjimo mokslas“, „Žmonijos likimas Šv. Jono apsireiškimo knygoje“, „Tautos 
samprata“, „Kultūrinės gelmės pasakose“, „Tomo Akviniečio dorovės filosofija“. 1970-1971 m. „Drauge“ buvo 
spausdinami du jo romanai „Laiškas Atijochijai“ ir „Vilniaus vyskupo užrašai“. Jis parašė keliolika studijų, išvertė 
keletą kūrinių iš vokiečių ir prancūzų kalbų, vedė religines valandėles per „Margučio“ radiją Čikagos lietuviams. 


Kun. Vytautas Jonas Bagdanavičius. 1929 m. nuotrauka Kun. Vytautas Jonas Bagdanavičius 

Greta literatūrinių darbų V. Bagdanavičius savo ranką iš- 
bandė ir tapyboje. Jo peizažai — tai savotiški vaizdiniai užrašai, 


1 
| Ei 


L Vytautas Jonas 


parašyti įvairiomis progomis. Jis buvo dažnas paskaitininkas |“ BAGDANAVIČIUS 

ateitininkų, skautų sueigose, lietuvių bendruomenės suėji- | 

muose, aktyvus ekumeninių diskusijų dalyvis. A 2 , 
Kun. V. Bagdanavičius mirė 2001 m. vasario 27 d. Motinos || KU LTU RINES 

Teresės namuose Čikagoje. Palaidotas Šv. Kazimiero kapinėse. “ GELMES 


Kristina Bagdanavičiūtė-Zavadskienė PASAKOSE 


Kaunas, 2001 m. gegužės 21 d. 


Kun. Vytauto Jono Bagdanavičiaus knygos „Kultūrinės 
gelmės pasakose“ viršelis 


Kun. Vytautas Jonas Bagdanavičius su savo broliu Stasiu Bagdanavičiumi Kaune. 1996 m. nuotrauka 

Bronius ANDRIUŠKEVIČIUS 


Dailininkas Bronius Andriuškevičius gimė 1908 m. Zanavykijoje. 1927 m. besimokydamas Naumiesčio 
mokytojų kursuose kartu su zanavyku Stasiu Andriuškevičiumi grojo orkestre („NKV“, t. 4, p. 149). Baigęs 
mokytojų kursus skulptūrą studijavo Kauno meno mokykloje. Kūrė skulptūrinius biustus. O kai Plokščių pradi- 
nės mokyklos vedėjas Stasys Ankevičius (apie jį „NKV“, t. 4, p. 148) 1938 m. sumanė Plokščių krašto 1919 m. 


savanorius įamžinti Nepriklausomybės paminkle, šiam darbui pasikvietė savo jaunystės dienų draugą Bronių 


Andriuškevičių. 
Mirė B. Andriuškevičius 1946 m. Palaidotas Šakių kapinėse. 


PNokščių 


ZUVUSĖMS 


Bronius Andriuškevičius B. Andriuškevičiaus sukurto paminklo „Plokščių žuvusiems sa- 
vanoriams 1918-1940 m.“ projektas 

„Ari m „ Ė 

A -— 1 


Taip atrodo Plokščiuose pastatytas paminklas žuvusiems savanoriams mūsų dienomis 
Nuotraukos iš S. Ankevičiaus archyvo 

Antanas BUKAITIS 


Vargonininkas Antanas Bukaitis gimė 1908 m. Tirvydonių 


kaime, Paežerėlio valsčiuje, ūkininkų šeimoje. Įgijęs vargoni- 
ninko profesiją dirbo Biržuose, o vėliau Žaliojoje (Vilkaviškio 
apskritis). Buvo aktyvus šaulys, vadovavo Žaliosios šaulių bū- 
riui. 1940 m. bolševikams okupavus Lietuvą dirbo Žaliosios 
pašto agentūros viršininku. 1941 m. birželio 14 d. ankstyvą 
rytą okupantai Bukaičių šeimą suėmė ir išvežė į Vilkaviškio 
geležinkelio storį. Čia A. Bukaitis nuo šeimos buvo atskirtas. 
Žmona su dukra ir sūnumi buvo ištremti į Altajaus kraštą, o 
Antanas atsidūrė Rešiotų lageryje (Krasnojarsko kraštas). Nu- 
teistas 10 metų katorgos. 1943 m. lapkričio 27 d. A. Bukaitis 
mirė nuo išsekimo ir bado. 


Dukra Nijolė Bukaitytė-Sniečkuvienė 
Šakiai, 1999 m. spalio 30 d. 


Antanas Bukaitis 1932 m. Žaliojoje 


Žemosios Panemunės ateitininkai. Pirmoje eilėje (sėdi ant žemės) antrasis iš dešinės Antanas Bukaitis. Kiti atpažinti: kun. Juozas Skin- 
kys, Petras Bukaitis, Valė Mamaitytė-Obelienienė, Žukutė-Blazgienė, Onutė Tamulaitytė, mokytoja Cecilija Bindokaitė 

Pranas KARNAUSKAS 


Tarnautojas Pranas Karnauskas gimė 1908 m. Griškabūdyje Marijonos Kaunaitės, kilusios iš Sintautų, ir 
Prano Karnausko šeimoje. Mokėsi Griškabūdyje, o vėliau Kaune. 1937 m. vedė Adelę Gužaitę-Bukšnytę iš Ker- 
muškalnio kaimo (Griškabūdžio valsčius), o kitais metais susilaukė dukros Reginos Ramutės. 

Bolševikams okupavus Lietuvą P. Karnauskas dirbo tėvų ūkyje. 1941 m. birželio 15 d. suimtas ir išgabentas 
į Kareliją. 1941 m. rugpjūčio mėn. pervežtas į Višerą (Molotovo sritis). 1942 m. gegužės 13 d. Ypatingojo pasi- 
tarimo nuteistas mirti už bandymą pabėgti iš lagerio. Nuosprendis įvykdytas 1942 m. birželio 10 d. Solikamske. 


Pranas Karnauskas Adelė Karnauskienė su dukra Regina Ramutė Griškabūdyje 

Kazys STRIMAITIS 


Visuomenininkas Kazys Strimaitis gimė 1908 m. Žečkalnių kaime, Barzdų valsčiuje. Baigęs Marijampolės 
gimnaziją ekonomiką studijavo Lietuvos universitete. 1928-1931 m. studijas gilino Grenoblio ir Miuncheno 
universitetuose. Kurį laiką dirbo Prekybos, pramonės ir amatų rūmuose, o 1934-1940 m. — Lietuvos banke. 

Besimokydamas gimnazijoje priklausė Aušrininkų organizacijai. Nuo 1924 m. bendradarbiavo su spauda. 
Rašė „Aušrinėje“, „Moksleivių varpuose“, „Varpe“, „Šešupės bangose“, „Jaunime“, „Lietuvos žiniose“, „Lietuvos 
ūkininke“. Nuo 1931 m. buvo Tarptautinio darbo biuro Ženevoje korespondentu Lietuvai. Buvo Lietuvos žur- 
nalistų sąjungos narys. 


KTU 


+ S 


i 


Žečkalnio kapinaitės. Čia ilsisi Kazio Strimaičio protėviai 

Juozas BRIDICKAS 


Mokytojas Juozas Bridickas gimė 1909 m. sausio 5 d. Žardelių kaime, Barzdų valsčiuje. Baigė Marijampo- 
lės mokytojų seminariją. 1930 m. lapkričio 4 d. pašauktas atlikti karinę tarnybą, nukreiptas į 5-ąjį pėst. pulką. 
1931 m. spalio 29 d. baigęs Karo mokyklos VI asp. laidą ir gavęs ats. jaun. leitenanto laipsnį, buvo paleistas į 
pėstininkų karininkų atsargą. Mokytojavo. Gyveno Degutinės kaime (Barzdų valsčius). 1941 m. birželio 14 d. 
sovietinės valdžios suimtas ir išvežtas į Rešiotų lagerį (Krasnojarsko kraštas). 1943 m. sausio 30 d. Ypatingojo 
pasitarimo nuteistas aštuoneriems metams lagerio. Mirė lageryje 1943 m. gegužės 22 d. nuo išsekimo. 


Barzdų Kristaus Karaliaus bažnyčia Barzdai. Lietuvos Nepriklausomybės dešimtmečio kryžius (at- 
statytas Atgimimo metais) 

Stasys TAMULAITIS 


Stasys Tamulaitis 1936 m., baigęs Karo mokyklą 


Vaidintojų grupelė. S. Tamulaitis stovi dešinėje 

Mokytojas, prozininkas, publicistas, literatūros 
ir meno kritikas Stasys Tamulaitis gimė 1909 m. sau- 
sio 23 d. Sutkiškių kaime, Paežerėlių valsčiuje. Mokėsi 
Žemosios Panemunės pradinėje mokykloje ir Vilkijos 
progimnazijoje. 1929 m. baigęs Marijampolės gim- 
naziją Vytauto Didžiojo universitete studijavo klasiki- 
nes kalbas ir filosofiją. Aukštojo mokslo diplomą įgijo 
1941 m. Mokytojavo Utenoje, Kybartuose, Kaune. 
1936 m. baigė Karo mokyklą. Suteiktas ats. jaun. lei- 
tenanto laipsnis. Kilus Vokietijos ir SSRS karui, nuo 
1941 m. liepos mėn. tarnavo 3 PPT batalione. Kiek 
vėliau buvo LSD 1-ojo bataliono būrio vadu Kaune. 
1944 m. pasitraukė į Vakarus. Mokytojavo Blombergo 
lietuvių gimnazijoje. 1950 m. emigravo į JAV, gyveno 


Čikagoje. 1955 m. buvo vienas iš Lietuvių kultūros fondo, 
1957 m. — Amerikos lietuvių menininkų klubo steigėjų, 
buvo Lietuvių rašytojų draugijos valdybos narys, bendra- 
darbiavo su daugeliu laikraščių ir žurnalų. Gyvendamas 
Lietuvoje 1938 m. išleido novelių rinkinį „Rudens melodi- 
jos“. Po mirties 1989 m. išleistas straipsnių rinkinys „Gy- 
venimo vingiuose“. 

Mirė S. Tamulaitis 1982 m. balandžio 16 d. Sent Peter- 
burge (Elorida, JAV). Palaidotas Toronte (Kanada). 


NASA MATS AES i 


Brolių Stasio ir Vytauto Tamulaičių sodinta liepų alėja ant Nemuno šlaito tėviškėje 

Ua MAMAITYTĖ-OBELIENĖ 


Jauniausia Mamaičių šeimos dukra Valerija Mamaitytė-Obe- 


lienė gimė 1909 m. vasario 1d. Žemojoje Panemunėje, Paeže- 
rėlių valsčiuje. Pradinius mokslus baigė Žemojoje Panemunėje, 
Baigusi Karklinių (Vilkaviškio apskritis) žemės ūkio mokyklą ke- 
lis metus padėjo seniems tėvams, o 1932 m. ištekėjusi už moky- 
tojo Juozo Obelieniaus gyveno Plokščiuose. 1937 m. mirus vyrui 
našlė su dukromis persikėlė gyventi į Šiaulius. Dirbo biblioteko- 
je, knygyne. Antrojo pasaulinio karo pabaigoje grįžo į tėviškę ir 
čia užsibuvo iki 1967 m. Karšino mamą ir augino dukras. Dukra 
Danguolė tapo dailininke, dirbo Vilniaus pedagoginiame univer- 
sitete. Aušra — zootechnikė. Vėliau su dukromis persikėlė į Kau- 
ną, o dar po kurio laiko ir į Vilnių. 

Mirė V. Mamaitytė-Obelienė 1985 m. rugsėjo 2 d. Vilniuje. 


Palaidota Žemojoje Panemunėje, greta savo vyro. 


Danguolė Obelieniūtė-Grabauskienė 
Vilnius, 1999 m. gruodžio 26 d. 


Valerija Mamaitytė-Obelienė 1933 m. gegužės 1 d. 
Sirvyduose. J. Obelieniaus nuotrauka 


< 
> 

Valerija Mamaitytė-Obelienė, Juozas Obelienius. Antroje eilėje: Jonas Sluoksnaitis, Marytė Mamaitytė-Sluoksnaitienė ir Stasys Ma- 
maitis 1932 m. Kaune 

Gražina Irena BACEVIČIŪTĖ 


Smuikininkė virtuozė ir kompozitorė Gražina Bace- 
vičiūtė gimė 1909 m. vasario 5 d. Višakio Rūdos para- 
pijos vargonininko Vinco Bacevičiaus (apie jį „NKV“, 
t. 1, p. 233) šeimoje. Pirmasis muzikos mokytojas buvo 
tėvas. Būdama septynerių metų smuiku griežė viename 
labdaros koncerte. 1921 m. studijavo Lodzėje privačio- 


je konservatorijoje. 1928 m. Lodzėje baigusi gimnaziją 
pradėjo studijuoti Varšuvos universitete ir konservato- 
rijoje. 1932-1933 m. tobulinosi Paryžiuje. Koncertavo 
Kaune, Nicoje, Palmoje (Maljorka). Paryžiuje už su- 
kurtą kvintetą Gražina gavo pirmąją premiją. 1935 m. 
Tarptautiniame H. Vieniavskio vardo smuikininkų 
konkurse Varšuvoje laimėjo pirmąją premiją. 1952 m. 
Tarptautiniame konkurse Liege (Belgija) G. I. Bacevi- 
čiūtei už styginį kvartetą paskirta pirmoji premija. 

G. I. Bacevičiūtė yra sukūrusi fugų, variacijų forte- 
pijonui, 4 styginius kvartetus, 15 simfonijėlių orkestrui, 
4 simfonijas, 2 capriccio smuikui su fortepijonu, kvin- 
tetą styginiams instrumentams, koncertą violončelei su 
simfoniniu orkestru, 2 baletus, keliasdešimt mažesnių 
kūrinių smuikui. Viena iš paskutiniųjų jos kompozicijų 
siuita dviems smuikams išleista 1950 m. Krokuvoje. 


Gražina Bacevičiūtė 


Gražinos Bacevičiūtės gimtinė 

Pranas ČESNAVIČIUS 


Karininkas, ekonomistas Pranas Česnavičius gimė 1909 m. vasario 22 d. Antkalniškių kaime, Plokščių vals- 
čiuje. 1930 m. baigė Kauno mokytojų seminariją ir buvo pašauktas į karinę tarnybą. 1931 m. spalio 29 d. baigė 
Karo mokyklos VI asp. laidą, suteiktas jaun. leitenanto laipsnis ir išleistas į pėst. karininkų atsargą. Dirbo Kauno 
savivaldybės Finansų skyriaus mokesčių dalies raštvedžiu. Dirbdamas studijavo Vytauto Didžiojo universitete 
Teisių fakulteto Ekonomikos skyriuje, kur įgijo ekonomisto diplomą. Priklausė Šaulių sąjungai, nuo 1935 m. 
buvo Kauno šaulių rinktinės Pilies būrio vadas. 1941-1944 m. dirbo Vilniaus finansų valdybos skyriaus virši- 
ninku. Už nuopelnus Šaulių organizacijai apdovanotas Šaulių žvaigžde (1939), ženklu „Geram šauliui“ (1944), 
Buvo vedęs Eleną Kunigundą Sinkevičiūtę. 

Pranas Cesnavičius Nemuno šlaitas ties Kriūkais iš paukščio skrydžio 

Kazimieras PAUKŠTYS 


Inžinierius chemikas Kazimieras Paukštys gimė 1909 m. 
kovo 3 d. Lūšnos kaime, Jankų valsčiuje. Baigęs marijonų gimna- 
ziją Marijampolėje 1929 m. pradėjo studijuoti Lietuvos universi- 
teto Matematikos-gamtos fakulteto Chemijos skyriuje. 1930 m. 
pašauktas į Lietuvos kariuomenę. 1931 m. spalio 29 d. baigė Karo 
mokyklos VI asp. karininkų laidą. Suteikus artilerijos ats. jaun. 
leitenanto laipsnį paleistas į karininkų atsargą. Nuo 1935 m. 
studijas tęsė Paryžiuje Sorbonos universitete, kur 1939 m. įgijo 
inžinieriaus chemiko diplomą. Grįžęs į Lietuvą dirbo Ginklavi- 
mosi valdybos tyrimų laboratorijoje. Jam suteiktas karinis kapito- 
no laipsnis. Nuo 1940 m. rudens Vytauto Didžiojo universiteto 
Technologijos fakulteto dėstytojas. Kilus Vokietijos ir SSRS karui 
dalyvavo Birželio sukilime. Vokiečių okupacijos metais gelbėjo 
žydų vaikus ir juos atveždavo į Lūšnos kaimą. Priartėjus frontui 
1944 m. pasitraukė į Vakarus. 1950 m. emigravo į JAV, apsigy- 
veno Čikagoje. Dirbo cheminių gaminių fabrike. Gyvendamas 
Amerikoje priklausė Architektų-inžinierių sąjungai, buvo Lietu- 
vių profesinių sąjungų valdybos narys, aktyviai reiškėsi Čikagos 
lietuvių ateitininkų sandraugų skyriuje, Lietuvos vyčiuose, kari- 
ninkų ramovėje. Daug dirbo Čikagos aukšt. lietuvių mokyklos 
komitete ir rūpinosi vadovėlių leidimu. 1954—1963 m. adminis- 
travo žurnalą „Technikos žodis“, buvo redakcinės kolegijos nariu. 

K. Paukštys buvo vedęs dailininkę Jadvygą Dobkevičiūtę, ku- 
rios darbas „Marija“ puošė Braziūkų bažnyčios didįjį altorių. Da- 
bar šios bažnyčios didžiajame altoriuje Marijos skulptūra. 


Mirė K. Paukštys 1965 m. lapkričio 11 d. Čikagoje. 


Kazimieras Paukštys 


Kurynė, Lekėčių valsčius. Čia prieš keliantis į Lūšnos kaimą prie Novos ištakų buvo Paukščių šeimos sodyba 

Pranas Kostas BUTKUS 


Teisininkas, atsargos karininkas Pranas Kostas Butkus gimė 1909 m. kovo 9 d. Žuklijų kaime, Paežerėlių 
valsčiuje. Baigęs Šakių „Žiburio“ gimnaziją studijavo Lietuvos universiteto Teisių fakultete. Nuo 1929 m. buvo 
Šaulių sąjungos nariu. 1931 m. pašauktas į karinę tarnybą. Kurį laiką kariuomenėje tarnavo raštininku, o vėliau 
buvo priimtas į Karo mokyklą. 1932 m. rugsėjo 16 d. baigęs Karo mokyklos VII asp. laidą ir gavęs ats. jaun. lei- 
tenanto laipsnį buvo paleistas į atsargą. Mokytojavo Raseinių apskrities Slabados kaime, vėliau Kaune. 1938 m. 
suteiktas ats. leitenanto laipsnis. 1939 m. baigė Vytauto Didžiojo universitetą, įgydamas teisininko diplomą. 
1940-1941 m. buvo Marijampolės teismo kandidatu į tardytojus, advokatus ir gynėjus. 1941-1944 m. buvo 
Šakių prokuratūros buitinių bylų tardytoju. Bolševikams antrą kartą okupavus Lietuvą 1944 m. rugpjūčio 22 d. 
buvo suimtas ir 1944 m. spalio 25 d. Karo tribunolo nuteistas dešimčiai metų lagerio ir penkeriems metams 
tremties. Į lagerį Gorkio srityje išvežtas 1945 m. vasario 6 d. Tolimesnis likimas nežinomas. 

Zanavykų panemunė ties Jadagoniais Pranas Kostas Butkus 

Motiejus BIRBILAS 


Miškininkas Motiejus Birbilas gimė 1909 m. kovo 29 d. Urvi- 
nių kaime, Griškabūdžio valsčiuje, Onos Dovydaitytės-Birbilienės, 
kilusios iš Urvinių kaimo, ir Jurgio Birbilo gausioje šeimoje. Birbi- 
lų sūnūs Jurgis (1890-1982) ir Vincas (1897-19?) buvo kunigai, 
o Motiejus pasirinko miškininko profesiją. 1930 m. baigė Alytaus 
aukštesniąją miškininkų mokyklą. 1930-1931 m. dirbo Sudargo 
miškų urėdijos vyr. eiguliu, o vėliau Trakų miškų urėdijos III eil. 
girininku. 1931 m. rugsėjo 16 d. pašauktas į karinę tarnybą ir nu- 
kreiptas į Karo mokyklą. 1932 m. rugsėjo 15 d. baigė Karo moky- 
klos VII aspirantų laidą ir įgijęs jaun. leitenanto laipsnį išleistas į 
atsargą. 1932-1933 m. dirbo Kuršėnų miškų urėdijos III eil. giri- 
ninku be girininkijos. 1933 m. buvo tos pačios urėdijos Tryškių giri- 
ninkijos III eil. girininku. Buvo Tryškių šaulių būrio vadu. 1939 m. 
vedė mokytoją Barborą Pikturnaitę. 1941 m. vasario 21 d. paskir- 
tas Švenčionių miškų urėdijos Tverečiaus girininkijos girininku, o 
po pusmečio Pabradės miškų urėdijos Gulbinų girininkijos II eil. 
girininku. 1942 m. apsigyveno Zapyškyje. Dirbo Kauno durpynų 
pramonės valdyboje darbų vykdytoju. Įrenginėjo naujus durpynus 

Kaišiadorių, Švenčionių, Šiaulių rajonuose. Daug darbo įdėjo ir pa- 
rengiant eksploatacijai Ežerėlio durpyną. 

M. Birbilas buvo poetiškos dvasios žmogus. Kaip brolis kunigas 
Vincas, taip ir Motiejus dažnai sugrįždavo prie poezijos (1927-1930, 
1932, 1956, 1961, 1970-1973) ir 1975 m. sudarė 73 puslapių leidi- 
nį, kuris, deja, liko rankraštyje ir saugomas Šakių savivaldybės viešo- 
sios bibliotekos rankraštyne. 

Mirė M. Birbilas 1990 m. rugsėjo 6 d. Kaune. Palaidotas Zapyš- 
kio kapinėse. 


Motiejus Birbilas 

Trys Birbilų sūnūs, močiutė ir tėvai kukliame savo bityne Urvinių kaime 

Jonas LAURYNAITIS 


Ekonomistas Jonas Laurynaitis gimė 1909 m. ba- 
landžio 8 d. Vaivadiškės vienkiemyje, Gelgaudiškio 
valsčiuje. 1931 m. baigęs Šakių „Žiburio“ gimnaziją 
buvo pašauktas į Lietuvos kariuomenę. 1932 m. bai- 


gė Karo mokyklos VII asp. laidą ir suteikus pėst. ats. 


jaun. leitenanto laipsnį išleistas į karininkų atsargą. 
Nuo 1936 m. rudens mokytojavo Šiaulių prekybos 
mokykloje. 1939 m. pakeltas į atsargos leitenantus. 
1939 m. baigė ekonomikos studijas Vytauto Di- 
džiojo universitete. Vokiečių okupacijos metais tar- 
navo vietinėje rinktinėje. Sovietų valdžios suimtas 
1946 m. liepos 1 d. Kalintas Panevėžyje. 1946 m. 
rugsėjo 5 d. Karo tribunolo nuteistas dešimčiai metų 
lagerio ir trejiems metams tremties. Kalėjo Mordo- 
vijos lageriuose, kur 1947 m. liepos 4 d. mirė. 


Jonas Laurynaitis - Karo mokyklos aspirantas. 1932 m. nuotrauka 


Nemuno vingis ties Kulautuva 

Jonas KAŽEMĖKAITIS 


Mokytojas Jonas Kažemėkaitis gimė 1909 m. balandžio 24 d. Sintautuose. Baigęs Marijampolės mokytojų 
seminariją mokytojavo. Pašauktas į Lietuvos kariuomenę. 1931 m. spalio 29 d. baigė Karo mokyklos VI asp. 
karininkų laidą ir suteikus pėst. ats. jaun. leitenanto laipsnį paleistas į karininkų atsargą. 1933-1934 m. dirbo 
Rokiškio apskrities mokyklų inspektoriumi. Vėliau mokytojavo Panevėžio rajone. 1948 m. gegužės 22 d. kartu 
su žmona Henrika (g. 1911) ir sūnumi Henriku (g. 1936) ištremti į Buratiją. Iš tremties paleisti 1956 m., grįžo 
į Lietuvą. 

Mirė J. Kažemėkaitis 1985 m. 


Rytas Zanavykų tarpgiryje 

Paluobių bažnytinis choras 


Pirmoji eilė (susėdę ant žemės iš kairės): 


1. Liuda Jasulevičiūtė 

2. Ona Ruzgytė 

3. Natalija Neverauskaitė 
4. Antanina Valaitytė 

5. Marytė Gustainytė 

6. Salomėja Kumetaitė 


7. Marytė Giedraitytė 


Antroji eilė: 

1. Elena Maksvytytė 

2. Agota Liubinaitė 

3. Ona Demikytė 

4. Petrė Jasulevičiūtė 

5. Kun. Juozas Valiukevičius 

6. Vargonininkas Kazimieras Rudaitis 
7. Agnė Olekaitė 


8. Judita Jasulevičiūtė 

"Trečioji eilė: 

1. Juozas Rudaitis 

2. Narbūda 

3. Pijušas Giedraitis 

4. Antanas Rudaitis 

5. Juozas Olekas 

6. Valentinas Ruzgys (apie jį „NKV“, t. 6, p. 177) 


7. Kazimieras Sparauskas 


Ketvirtoji eilė: 

1. Juozas Baltrušaitis 
2. Juozas Demikis 

3. Lukas Kasparaitis 
4. Neatpažintas asmuo 
5. Antanas Jasulevičius 


Paluobių Šv. Angelų Sargų bažnyčios choras prieš Antrąjį pasaulinį karą. Vargonininkas K. Rudaitis sėdi greta parapijos klebono dešinėje 


Kazimieras RUDAITIS 


Ilgametis Paluobių parapijos vargonininkas Kazimieras 
Rudaitis gimė 1909 m. balandžio 26 d. ūkininkų šeimoje 
Lukšių valsčiuje. Vaikystėje prarado vieną akį, bet tai jam 
nesutrukdė siekti užsibrėžto tikslo. Baigęs keturias gimna- 
zijos klases įstojo į vargonininkų mokyklą ir įgijo vargo- 
nininko profesiją. Dirbo Kaimelio ir Valakbūdžio parapi- 
jose vargonininku. Dirbdamas Paluobiuose buvo subūręs 
chorą, su kuriuo važiuodavo giedoti į kaimynines parapi- 
jas. 1944 m. artėjant frontui su šeima pasitraukė į Vakarus. 
Kurį laiką gyveno Vokietijoje, o vėliau emigravo į Didžiąją 
Britaniją. Dirbo įvairius darbus, net aštuoniolika metų li- 
goninėje. Buvo sukaupęs nemažai lietuviškų plokštelių ir 
knygų, jo namuose visada jautėsi lietuviška dvasia. 

Mirė K. Rudaitis 1972 m. kovo 1 d. Palaidotas Mosto- 


no kapinėse. 


Paluobių medinukės choristų buveinė 

Kun. Viktoras PAVALKIS 


Kun. Viktoras Pavalkis gimė 1909 m. gegužės 3 d. Akėčių kaime, Lukšių valsčiuje, ūkininko, publicisto, po- 
eto ir knygnešio Juozo Pavalkio (apie jį „NKV“, t. 1, p. 210) ir Marijos Juškaitytės-Pavalkienės (apie ją „NKV“, 
t. 1, p. 210) gausioje šeimoje. Viktoras šeimoje buvo jauniausias vaikas. Mokėsi Akėčių pradinėje mokykloje 
ir Šakių „Žiburio“ gimnazijoje. 1927 m. iš septintos klasės stojo į Vilkaviškio kunigų seminariją, kurią baigęs 
1932 m. gegužės 29 d. vyskupo M. Reinio buvo įšventintas į kunigus. Trumpai vikaro pareigas ėjo Lazdijų 
Šv. Onos parapijoje, vėliau išsiųstas studijuoti į Romą. 1937-1941 m. studijas Pontifical Gregorian universitete 
jis apvainikavo daktaro laipsniu. Po studijų Romoje į Lietuvą grįžti negalėjo. Likęs Romoje 1941-1943 m. 
Ponticifal Angelicum universitete dar studijavo filosofiją. 1945 m. kun. dr. V. Pavalkis paskirtas į Vatikano di- 
plomatinę tarnybą Vatikano misijos Vokietijoje ir Australijoje patarėju, karo audros atstumtųjų pabaltijiečių 
reikalams. 1946-1950 m. jis buvo BALP atstovu Italijoje ir Centrinio pagalbos komiteto pirmininku Pabaltijo 
kraštų pabėgėlių ir karo belaisvių reikalams. Tuo metu Romoje jis įsteigė bendrabutį lietuviams studentams ir 
pats jį administravo. 


1950 m. kun. V. Pavalkis, kviečiamas San Fransisko arkivyskupo John J. Mitty, pradėjo pastoracinį darbą 
San Fransisko arkivyskupijoje. 1951 m. buvo paskirtas vikaro pareigoms Šv. Jono parapijoje San Fransiske, o 
1962 m. toms pačioms pareigoms perkeltas į Šv. Kristoforo parapiją San Chosė mieste. 1968 m. kun. V. Pavalkis 
paskirtas Šv. Jono Krikštytojo parapijos klebonu Milpito mieste. Šioje parapijoje jis dirbo iki pat pensijos. 

Mirė kun. V. Pavalkis 1996 m. gruodžio 4 d. Palaidotas Milpito miesto kapinėse Kalifornijoje. 


Kun. Viktoro Pavalkio primicijos tėviškėje prie šiam įvykiui pastatyto kryžiaus (dabar čia vėl stovi kryžius, tik žymiai kuklesnis). 
1932 m. nuotrauka 

Kun. Viktoras Pavalkis 

Kun. V. Pavalkis (dešinėje) Raudonojo kryžiaus misijoje 

Pranas ENSKAITIS 


Pranas Enskaitis 


2 


Zanavykų paliekiai 

Prozininkas, spaudos darbuotojas Pranas Enskaitis 
gimė 1909 m. gegužės 15 d. Griškabūdyje evangelikų liu- 
teronų šeimoje. Atlikęs karinę prievolę Lietuvos karo avia- 
cijoje įstojo į Aukštosios Fredos aukštesniąją sodininkystės 
mokyklą. Baigęs sodininkystės mokslus įsidarbino koope- 
racinėje bendrovėje „Sodyba“ Kaune. 1944 m. pasitraukė į 
Vakarus. Merbeko pabėgėlių stovykloje su pulk. Reikeniu 
suorganizavo skautų tuntą. Iš savo menkų išteklių įsigijo 
seną spausdinimo presą ir pradėjo leisti „Skautų aidą“. Gy- 
vendamas Kanadoje pradėjo bendradarbiauti su laikraščių 
„Švyturys“. Pradėjo leisti ir dvasinio turinio knygeles (išlei- 
do apie 30). Taip išleido 60-80 įvairių brošiūrų, dvi eilėraš- 
čių knygas ir apie 10 verstinių knygų. Šį darbą jis pradėjo 
dirbti dar gyvendamas Kaune. 1939 m. išleido apysakų rin- 
kinį „Plazdanti širdis“. Visa P. Enskaičio kūryba susijusi su 
meile Dievui ir tėvynei. Daugiau nei trisdešimt metų jis re- 
dagavo ir leido laikraštį „Evangelijos šviesa“. Dideli P. Ens- 
kaičio nuopelnai skautų veikloje. Be atgaivinto „Skautų 
aido“, redagavo „Vingių keliais“ ir laikraštį „Skautas“. 

Mirė P Enskaitis 1992 m. kovo 31 d. Hamiltone. 


Vincas KOŽICA 


Gydytojas, visuomenininkas Vincas Kožica gimė 
1909 m. gegužės 16 d. Leoniškių kaime, Paežerėlių 
valsčiuje. Mokėsi Vilkaviškio gimnazijoje. Aktyviai vei- 
kė skautų organizacijoje ir ateitininkų veikloje. 1929 m. 
pradėjo studijuoti Lietuvos universitete. Studijų metais 
dirbo krikščionių-demokratų krypties studentų ateiti- 
ninkų sąjungos padalinyje ir studentų medikų korpo- 
racijoje „Gaja“. Baigęs studijas dirbo Birštone, vėliau 
grįžo į Kauną. Lietuvai atgavus Vilnių 1939 m. persi- 
kėlė į sostinę ir dirbo Raudonojo kryžiaus ligoninėje. 
1942 m. išvyko į Vokietiją ir dirbo Magdeburgo klini- 
koje. Po kurio laiko persikėlė į Hanau miestą, kur po 
Antrojo pasaulinio karo buvo susitelkę nemažai lietu- 
vių. 1949 m. emigravo į JAV. Dirbo Detroito ligoninė- 
je, o 1956 m. — Čikagoje. 

Mirė V. Kožica 1970 m. Čikagoje. 


Vincas Kožica 


Leoniškių pradinė mokykla. 1994 m. nuotrauka 

Agota ČEREŠKEVIČIŪTĖ-Aldona TARUTIENĖ 


Cirko artistė Agota Čereškevičiūtė gimė 1909 m. birželio 13 d. Degėsių kaime, Kidulių valsčiuje. Baigusi 
Kidulių pradinę mokyklą rengėsi tapti siuvėja ir mokytis šio amato atvyko į Kauną. Čia ją sužavėjo trupė „Mo- 


terų prancūziškų imtynių čempionatas“, suburta žymaus estų imtynininko Valdemaro Jurgenso. Su šia trupe 
Agota keletą metų gastroliavo po Lietuvą vaidindama imtynes. 1933 m. Agotą ir dar septynias artistes panevė- 
žietis Petras Tarutis pakvietė į savo cirką „Aušra“. Be „prancūziškų imtynių“, Agota su Petru dar paruošė keletą 
oro akrobatikos numerių. 1934 m. Agota ištekėjo už P. Taručio ir pakeitė ne tik pavardę, bet ir vardą — tapo 
Aldona Tarutiene. 

Cirką „Aušra“ įkūrė ne tik P. Tarutis, bet ir Pranas Gudauskas. Tarp savininkų prasidėjus nesutarimams, 
Agota su Petru cirką paliko. 1935 m. jaunavedžiai Panevėžyje įkūrė savo cirką „Kongo“. Vėliau Taručių cirkas 
buvo pavadintas „Kongo“ cirku-žvėrynu. 1935-1940 m. Aldona ir Petras parengė keletą oro akrobatikos nume- 
rių. Numeryje „Peilių kaubojai“ Petras žmoną apsvaidydavo peiliais. Aldona vėliau paruošė pasirodymą „Anti- 
podistė — kojų žongliruotoja“. Ji ant kojų žongliravo statinaitę, žiedus, kartį su degančiais galais. Agota taip pat 
lįsdavo į „kinišką“ dėžę, kur būdavo „subadoma“ su dvylika kardų. Sovietams okupavus Lietuvą 1940 m. rudenį 
„Kongas“ buvo konfiskuotas. Antrojo pasaulinio karo metais Taručiai gyveno Petro tėviškėje — Šilų kaime, Pa- 
nevėžio rajone. Užaugino dukrą Palmą ir sūnų Algį. 

Mirė A. Tarutienė 1987 m. liepos 24 d. Panevėžyje. Palaidota Panevėžio miesto Šilaičių kapinėse. 


Jonas Kazakaitis 
Panevėžys, 2000 m. rugpjūčio 1 d. 


Agota ČCereškevičiūtė. 1934 m. vestuvinė nuotrauka Cirko „Aušra“ artistai: oro akrobatai Agota Cereškevičiūtė ir Petras Ta- 
rutis, vienas lietuviško cirko kūrėjų. 1934 m. nuotrauka 

Cirko „Aušra“ artistai. Pirmoje eilėje ant grindų sėdi cirko muzikantai. Antroje eilėje iš kairės: šokantis per peilių lankus, vielos ekvi- 
libristas, oro akrobatas, žonglierius Mykolas Žebrauskas, cirko kasininkė Verutė Remeikytė-Gudauskienė, akrobatė „kaučikas“, vielos 
ekvilibristė Jadvyga Stankutė, cirko direktorius, oro akrobatas Pranas Gudaitis (1906-1941), fakyras ir kardų gladiatorius, oro akro- 
batas, žonglierius Petras Tarutis (1902-1973) ir jo būsimoji žmona oro akrobatė Agota Čereškevičiūtė. "Trečioje eilėje: klounas, daini- 
ninkas Petras Beresnevičius, aktorius-liliputas, stipruolis M. Utkinas, neatpažintas aktorius „kaučikas“, neatpažinta čigonų ansamblio 
šokėja, smuikininkė Genutė Kabalinskaitė, akrobatas žvėrelis, klounas ir cirko dailininkas Norvydas bei fokusininkas manipuliatorius 
Orleanas. 1934 m. nuotrauka 

Kun. Petras TOTORAITIS 


Kun. Petras Totoraitis gimė 1909 m. birželio 21 d. 
Barkių kaime, Kidulių valsčiuje, Jono ir Elžbietos To- 
toraičių gausioje šeimoje. Mokėsi Kirkilų pradžios mo- 
kykloje, o baigęs Jurbarko „Saulės“ gimnaziją pradėjo 
studijuoti Vilkaviškio kunigų seminarijoje, kuri tuo 
metu buvo įsikūrusi Gižuose. 1934 m. birželio 17 d. 
įšventintas į kunigus. 1934-1936 m. vikaro pareigas 
ėjo Plokščių parapijoje, du metus dirbo Leipalingyje, 
o 1939-1941 m. — Pilviškiuose. 1941 m. kun. P. To- 
toraitis paskirtas Gudlaukio klebonu. 1944 m. frontui 
priartėjus prie Lietuvos, vokiečių kariškių evakuotas į 
Vakarus. Iki 1950 m. gyveno Vokietijoje, buvo Uchtos 
pabėgėlių stovyklos klebonu ir lietuvių gimnazijos ka- 
pelionu. 1950 m. emigravęs į JAV dirbo Švč. Trejybės 
lietuvių parapijoje Niuarke. Dalyvavo lietuvių katalikiš- 
kų organizacijų veikloje, bendradarbiavo su lietuviška 
spauda, dalyvavo BALF ir LB veikloje. Glaudžius ryšius 


palaikė su vyskupu V. Brizgiu, kun. T. Žiūraičiu, prela- 
tu V. Tulaba. Suteikdavo prieglobstį į JAV atvykusiems 
Lietuvos dvasininkams. 

Mirė kun. P. Totoraitis 1973 m. spalio 30 d. JAV. 


Palaidotas Kanadoje, Toronto lietuvių Prisikėlimo para- 


pijos kapinėse. 


Kun. Petras Totoraitis 


Pirmoji zanavykų pavasarininkų konferencija Šakiuose. 1929 m. nuotrauka 

Zanavykijos katalikiškojo jaunimo kongreso atidarymas. Kalba komiteto pirmininkas kun. A. Vabeliūnas. 
Nuotrauka iš R. Butauto archyvo 


Viename iš Vasario 16-osios minėjimų išeivijoje kalba kun. Petras Totoraitis. Trečiasis iš kairės — vyskupas V. Brizgys 

Feliksas MAKSVYTIS 


Mano seneliai ir tėvai kilę iš Zanavykijos krašto. Mano kilmės šaknys įsisiurbusios į lietuviškos spaudos pla- 
tinimo luomą. Mano šeima jau nuo 1886 m. slėpė nuo žandarų zanavykų knygnešius ir jų nešamas knygas iš 
Prūsijos. Slėptuvės išsilaikė iki 1905 m. Vaikystė ir jaunystė prabėgo mamos tėviškėje Barzduose. Gimiau 1909 m. 
birželio 20 d. Vinco ir Petronėlės šeimoje. Augome penki broliai ir sesuo. Visi šeimos nariai buvo ūkininkai. 
Man jauniausiam teko nelengvai, su pertraukomis mokytis. Mokiausi Barzduose, Pilviškiuose ir Kaune. Barzdų 
parapijos klebonui S. Mikelkevičiui rekomendavus, įsidarbinau Kauno prekybos bendrovėje „Malda“ materia- 
liai atsakingoms pareigoms. Susiklosčius palankioms aplinkybėms mokiausi vakarinėje gimnazijoje, kurią baigiau 
1932 m. Vėliau 1943-1944 m. Prekybos institute Šiauliuose klausiau ekonomikos paskaitas, tačiau karo meto sąly- 
gos sutrukdė užbaigti mokslus. 1933 m. Šiauliuose atidariau „Žiedo“ knygyną. Susitaręs su autoriais pradėjau leisti 
maldaknyges, knygas ir jas platinti. Per savo 70 veiklos metų išleidau ir išplatinau apie 800 000 egzempliorių mal- 
daknygių, knygų, žodynų ir vaikų literatūros. 1943-1944 m. dauginau ir platinau įvairiausiais būdais pogrindžio 
literatūrą. Gyvendamas Šiauliuose 1933—1948 m. dalyvavau kultūrinėje ir politinėje veikloje. Buvau LKDP narys, 
Verslininkų sąjungos valdybos narys, Vilniui vaduoti sąjungos narys, Blaivinimo sąjungos pirmininkas, Šiaulių 
katedros atstatymo komiteto sekretorius, Šiaurės Lietuvos išlaisvinimo komiteto vicepirmininkas. 

1948-1959 m. dirbau kraštotyrinį darbą. Buvau Mažeikių, Marijampolės ir Šilutės kraštotyros muziejų 
direktoriumi. 1960 m. persikėliau gyventi į Kauną. Čia Laisvės alėjoje atidariau antikvarinį knygyną. Knygyne 
lankydavosi Kauno ir Vilkaviškio vyskupijų valdytojas kanauninkas dekanas dr. Juozas Stankevičius. Po Stalino 
mirties žmonės lengviau atsiduso. Iš tremties grįžo daug nusipelniusių tautiečių. Pirmasis knygyną aplankė buvęs 
Spaudos fondo direktorius ir trečiojo Seimo narys B. Žygelis, kiek vėliau diplomatas P. Klimas, buvęs Ministras 
Pirmininkas L. Bistras, visų trijų Seimų narys ir valstiečių liaudininkų pirmininkas, advokatas Z.. Toliušis, buvęs 
antrasis Lietuvos Respublikos Prezidentas A. Stulginskis ir kiti žymūs kultūros bei politikos veikėjai. 1987 m. 
kovotojos seselės Sadūnaitės buvau pakviestas į Vilnių dalyvauti mitinge prie A. Mickevičiaus paminklo. Mačiau 
ne tik Lietuvos valstybės atkūrimą, bet ir pats aktyviai dalyvavau jos atkūrime nuo pradžios. Per aštuonerius 
nepriklausomybės metus man tarpininkaujant Kaune išleistos ir išplatintos 26 pavadinimų knygos. 1998 m. 
parašiau ir išleidau prisiminimų knygą „Maldaknygių, knygų ir žurnalų laužas“. 


Feliksas Maksvytis 


Mirė E. Maksvytis 2008 m. sausio 13 d. Kaune. 

Felikso Maksvyčio atsiminimų knygos „Maldaknygių, kny- Feliksas Maksvytis 


gų ir žurnalų laužas“ viršelis 

Juozas BAUKUS 


Dailininkas Juozas Baukus gimė 1909 m. liepos 3 d. Sintautuo- 
se. Dar kūdikystėje tapo našlaičiu. Augo tėvo brolio šeimoje. Bai- 
gęs Sintautų pradinę mokyklą mokėsi Šiaulių amatų mokykloje. 
1931 m. įgijęs restauratoriaus specialybę dirbo įvairiose Lietuvos 
vietose dekoruodamas bažnyčias ir restauruodamas religinio turinio 
paveikslus. 1941 m. vedė Agnę Krikštolaitytę ir susilaukė dviejų du- 
krų. 1944 m. gyveno Kudirkos Naumiestyje. Artėjant fronto linijai 
pasitraukė į Vokietiją. Gyvendamas Augsburge lankė grafiko Vaclovo 
Rato studiją, o 1946 m. įstojo į Štutgarto meno mokyklą studijuoti 
tapybos. 1949 m. atvyko į Australiją ir po privalomojo darbo sutar- 
ties užsiėmė namų dažymu. Susitaupęs lėšų ir norėdamas pagilinti 
savo žinias plastiniame mene 1956-1959 m. Melburne lankė Roya/ 
Technical College vakarinius meno kursus. 

Pirmieji J. Baukaus darbai buvo realistiniai, o gyvendamas Aus- 
tralijoje ir nuo 1963 m. prisijungęs į Viktorijos meno draugiją pa- 
laipsniui pradėjo kurti abstraktų meną. J. Baukaus kūriniai buvo 
nuolat eksponuojami Victorian Art Society rudens ir pavasario meno 
parodose. Aktyviai dalyvavo lietuvių dienų meno parodose, buvo 
surengęs net kelias individualias parodas Australijoje: Melburne 
(1962), Brisbene (1972), Sidnėjuje (1983), Adelaidėje (1984). Dai- 
lininko tapybos darbai ir šiandien puošia lietuvių namus Australijo- 
je, o Sidnėjaus lietuvių bibliotekoje kabo jo nutapyti Lietuvos pre- 
zidentų A. Smetonos, A. Stulginskio ir K. Griniaus portretai. Dalį 
J. Baukaus kūrinių galima pamatyti ir Vilniuje Radvilų rūmuose, 
Australijos lietuvių dailininkų skyriuje. 

J. Baukus niekada nenutraukė ryšių su gimtine. Tai jaučiama ir 
jo kūryboje, kuri susijusi su Sintautais („Anupro trobelė“, „Ruduo“). 
Palaikė ryšius su savaitraščiu „Gimtasis kraštas“, kuriam retkarčiais 
atsiųsdavo savo darbų fotografijas. 

1994 m. gruodžio 18 d. J. Baukus, Australijoje žinomas kaip 
Joseph Banks, iškeliavo amžinybėn. 


Juozas Baukus Melburne 1985 m. gruodžio 29 d. 


Juozas Baukus. Užrašas ant nuotraukos: „Ilgam prisiminimui Danutei nuo dėdės. Aš čia stoviu tarp 2-jų savo paveikslų V. A. S. paro- 


dos metu. Melburnas, 16.6.86 Australia. VJC.“ 

Antanas KRIŠČIŪNAS 


Kino ir teatro aktorius Antanas Kriščiūnas gimė 1909 m. liepos mėn. Stanaičių kaime, Gelgaudiškio vals- 
čiuje. Mokėsi Šakių „Žiburio“ gimnazijoje. Šiek tiek padirbėjęs Gelgaudiškio valsčiuje raštininku dirbti perėjo į 
„Pramonės“ parduotuvę, o iš šios į „Pieno centro“ eksporto skyrių. 1932 m. dirbo Šiauliuose, Klaipėdoje. Visą 


gyvenimą svajojo apie aktoriaus darbą. Radęs spaudoje skelbimą apie dramos studijas, metė darbą Klaipėdoje 
ir atvyko į Kauną. 1938 m. baigęs studijas dirbo Valstybiniame dramos teatre, iš jo 1948 m. perkeltas į Jaunojo 
žiūrovo teatrą, kuriame dirbo iki 1957 m. Sukūrė vaidmenis V. Žalakevičiaus ir R. Vabalo kino Almuose. Iš 
darbo atleistas už antisovietinį požiūrį. Gyveno Vilniuje. Dirbo klubuose, o pagal sutartis vadovavo dramos 


būreliams. 
Mirė A. Kriščiūnas 1990 m. rugpjūčio mėn. 


Apie ką ošia šios zanavykų krašto eglės? 

Vincas URMULEVIČIUS 


Mokytojas Vincas Urmulevičius gimė 1909 m. rugpjū- 
čio 14 d. Kašelių kaime, Lekėčių valsčiuje. Baigęs Kaune Simono 
Daukanto mokytojų seminariją 1929 m. rugsėjo 11 d. švietimo 
ministro įsakymu paskirtas Sirvydų (Lekėčių valsčius) pradžios 
mokyklos mokytoju. Nuo 1930 m. lapkričio 1 d. atliko karinę 
prievolę pirmojo Lietuvos Prezidento karo mokykloje. Sėkmingai 
baigęs VI asp. karininkų laidos kursus ir gavęs atsargos jaunesnio- 
jo leitenanto laipsnį 1931 m. lapkričio 1 d. buvo paleistas į atsar- 
gą ir pradėjo dirbti Prancų (Plokščių valsčius) pradžios mokyklos 
vedėju. Su mokiniais rengdavo klausimų ir atsakymų bei literatū- 
rinius vakarus, kurių metu skambėjo patriotinės dainos, vykdavo 
jo režisuoti vaidinimai, o pats mokytojas grodavo smuiku. 

Tarp kaimo žmonių turėjo didelį autoritetą. Buvo Plokščių 
valsčiaus šaulių būrio vadas. 1939 m. vedė mokytoją Mariją Pau- 
liną Paurytę. 1941 m. kovo 1 d. iš Prancų pradinės mokyklos 
buvo perkeltas į Paežerėlių valsčių ir paskirtas Žeimio pradžios 
mokyklos vedėju. 1941 m. birželio 14 d. suimtas ir ištremtas į 
Sibirą. Šeima tremties išvengė dėl to, kad tuo metu gyveno Le- 
kėčiuose. V. Urmulevičius kalintas Rešiotų lageryje. Mokytojas 
V. Urmulevičius mirė badu 1942 m. rugsėjo 27 d. lageryje. 


Stasė Onusaitytė, Birutė Šidlauskienė 
Kaunas, 2000 m. birželio mėn. 


Atsargos jaunesnysis leitenantas Vincas Urmulevi- 
čius. 1931 m. nuotrauka 


Mokytojas Vincas Urmulevičius su Plokščių parapijos vikaru kun. Viktoru ir Prancų pradinės mokyklos mokiniais apie 1936 m. 

Ona PETKŪNAITĖ-LEDIENĖ 


Tautosakos pateikėja Ona Petkūnaitė-Ledienė gimė 1909 m. rugpjūčio 29 d. Valių kaime, Jankų valsčiuje. 
Mokėsi Karčrūdės pradinėje mokykloje. Jaunystėje dainavo choruose, dalyvavo vaidinimuose. Į magnetofono 
juostą įrašė apie 200 dainų. Įrašė daug patarlių, priežodžių, vaizdingų zanavykų tarmės posakių. 

Mirė O. Perkūnaitė-Ledienė 1989 m. lapkričio 18 d. Vilniuje. Palaidota Višakio Rūdos kapinėse. 


Ona Petkūnaitė-Ledienė O. Petkūnaitės-Ledienės kapas Višakio Rūdos kapinėse 
Nuotrauka iš antkapinio paminklo 

Antanas BANDZA 


Visuomenininkas Antanas Bandza gimė 1909 m. spalio 9 d. Gaisrių kaime, Sintautų valsčiuje. Baigęs Sin- 
tautų pradinę mokyklą įstojo į Naumiesčio „Žiburio“ progimnaziją, kurioje baigė keturias klases. Karinę tarny- 
bą atliko Alytuje DL kunigaikštienės Birutės ulonų pulke. Kariuomenėje daug skaitė, rašė eiles ir apsakymus, 
kuriuos A. Šešėlio slapyvardžiu publikavo „Kario“ žurnale. Atlikęs privalomąją karinę tarnybą dirbo tėvo 45 ha 
ūkyje. 1935 m. vedė Marcelę Kantautaitę iš Murinų ir tais pačiais metais pradėjo dirbti raštininku Kudirkos 
Naumiesčio policijos nuovadoje, o vėliau Kudirkos Naumiesčio ir Būblelių valsčiaus policininku. 1939 m. pra- 
dėjo mokytis Kauno policijos mokykloje, kurią 1940 m. baigė su pagyrimu ir nuo liepos mėn. buvo paskirtas 
Jankų valsčiaus policijos nuovados viršininku. Okupantams atleidus iš darbo spalio mėn. grįžo į tėviškę, iš ku- 
rios 1941 m. birželio 14 d. su visa ūkininko Bandzos šeima (10 asmenų) buvo ištremtas į Sibirą. Atskirtas nuo 
šeimos ir įkalintas Rešiotų lageryje. Po aštuonerių metų kalinimo ir tremties 1957 m. atgavo laisvę, bet gyventi 
Lietuvoje teisės neturėjo, todėl apsigyveno Kaliningrado srityje Timirezevo miestelyje. 1962 m. su šeima gyventi 
persikėlė į Panevėžį. Dirbo gelžbetonio konstrukcijų gamykloje darbininku, vėliau — brigadininku, meistru. Visą 
gyvenimą domėjosi politika, astronomija, o ypač literatūra. Sukaupė turtingą biblioteką. Rašė vaikystės dienų 
ir tremties prisiminimus, surinko Gaisrių kaimo vietovardžius, užrašinėjo pagyvenusių žmonių prisiminimus. 


Mirė A. Bandza 1976 m. liepos 30 d. Palaidotas Panevėžio kapinėse. 


Marcelė Bandzienė 
Panevėžys, 1999 m. 


Antanas Bandza ulonų pulke Alytuje apie 1932 m. Antanas Bandza ant savo ristūno Alytuje 

Aleksandra Ona KUDIRKAITĖ-DAGELIENĖ 


Mokytoja, visuomenininkė Aleksandra Ona Kudirkai- 
tė-Dagelienė gimė 1909 m. lapkričio 2 d. Ambrasų kaime, 
Barzdų valsčiuje. Baigusi Pilviškių progimnaziją, kurioje 
priklausė pavasarininkų kuopelei, mokėsi Kauno „Saulės“ 


mokytojų seminarijoje, o vėliau studijavo Kauno universi- 
teto Teologijos-flosofijos fakultete. Studijų metais aktyviai 
reiškėsi studentų ateitininkų „Giedros“ korporacijoje. Mo- 
kytojavo Kaune, o baigusi medicinos sesers kursus dirbo 
privačioje P. Mažylio klinikoje bei jos filialuose. 

Laikas nuo laiko A. O. Kudirkaitė-Dagelienė, kaip ir 
jos keturios seserys, privalėjo praeiti gyvenimo tikybos „kur- 
sus“ Pažaislio vienuolyne, kadangi šios bažnyčios adminis- 
tratorius ir Kazimieriečių kongregacijos dvasios tėvas buvo 
jos dėdė Vincentas Dargis (apie jį „NKV“, t. 1, p. 190). 
A. O. Kudirkaitė-Dagelienė buvo plačių švietėjiškų pažiū- 
rų. 1931 m. ji buvo Lietuvos katalikių moterų sąjungos cen- 
tro valdybos sekretorė, 1931-1932 m. — Lietuvių katalikių 
studenčių ateitininkų valdybos iždininkė, Vilniaus vadavi- 
mo ir Šiaulių sąjungos narė. Ištekėjus už žinomo teisininko 
ir žurnalisto Jono Dagelio (1898-1956) jos visuomeninė 
veikla dar prasiplėtė. Ir tik 1940 m. bolševikinė okupaci- 
ja jos darbus nutraukė. 1941 m. birželio 14 d. suimamas 
A. O. Kudirkaitės-Dagelienės vyras ir įkalinamas Temlage 
(Mordovija). Čia 1942 m. birželio 17 d. Ypatingojo pasita- 


Aleksandra Ona Kudirkaitė-Dagelienė 


rimo nuteisiamas dešimčiai metų, o 1951 m. birželio 15 d. ištremiamas į Kazachiją. 1956 m. A. O. Kudirkaitė- 
Dagelienė Akčiatau kapinėse (Karagandos sritis) palaidojusi savo vyrą grįžo į Lietuvą ir gyveno Kaune. 
Mirė A. O. Kudirkaitė-Dagelienė 1986 m. kovo 25 d. Palaidota Petrašiūnų kapinėse. 


Sūnėnas Rimvydas Butautas-Kudirka 
Vilnius, 2013 m. kovo 15 d. 

Kaunas. Fotografuota iš sraigtasparnio 

Vytautas MILIAUSKAS 


Vytautas Miliauskas gimė 1909 m. lapkričio 14 d. Gelgaudiškio dvare, Šakių apskrityje. Baigė Alytaus gim- 
nazijos keturias klases, 1932 m. — Alytaus aukštesniąją miškų mokyklą. 1932 m. rugsėjo 15 d. pašauktas į 
Lietuvos kariuomenę. 1933 m. rugsėjo 15 d. baigus Karo mokyklą (VIII asp. laida) suteiktas kavalerijos ats. 
jaun. leitenanto laipsnis ir paleistas į kavalerijos karininkų atsargą. Dirbo Panemunės miškų urėdijoje. 1936 m. 
paskirtas Zalgirio miškų urėdijos Stumbriškių girininkijos girininku. 1939 m. rugsėjo 8 d. pakeltas į ats. leite- 
nantus. 1940) m. gegužės mėn. perkeltas girininku į Trakų miškų urėdiją. Kilus Vokietijos ir SSRS karui dalyvavo 
Birželio sukilime, vadovavo brolio Aleksandro suorganizuotos sukilėlių kuopos II skyriui Trakuose. 1943 m. 
perkeltas į Telšių miškų urėdiją urėdo pavaduotoju Alsėdžiuose. 1944 m. spalio mėn. su žmona pasitraukė į 
Vokietiją, gyveno Regensburgo, vėliau Šeinfeldo pabėgėlių stovyklose, tarnavo amerikiečių sargybos kuopoje. 
1949 m. emigravo į Australiją, gyveno Melburne, iki 1975 m. dirbo dailide. Dalyvavo lietuvių išeivių veikloje, 
buvo ilgametis Australijos katalikų federacijos valdybos narys, iždininkas, vicepirmininkas, dalyvavo atgaivinant 


teatrą „Aušra“. Išėjęs į pensiją užsiėmė medžio drožyba, tapo tautodailininku. 
Mirė V. Miliauskas 1992 m. rugpjūčio 14 d. Palaidotas Melburno lietuvių kapinėse. 


Vytautas Miliauskas su žmona Malvina Alicija 


133 


Antanas TUMOSA 


Inžinierius Antanas Tumosa gimė 1909 m. lapkri- 
čio 9 d. Pavilktinių kaime, Sintautų valsčiuje. Mokė- 
si Šakių „Žiburio“ gimnazijoje, o brandos atestatą įgijo 
1929 m. Marijampolės Rygiškių Jono gimnazijoje. Pra- 
dėjus studijuoti Lietuvos universiteto Technikos fakulteto 
Mechanikos skyriuje 1930 m. rudenį pašauktas į Lietuvos 
kariuomenę. 1931 m. spalio 29 d. baigus Karo mokyklą 


ir suteikus automobilų ats. jaun. leitenanto laipsnį paleis- 
tas į inžinerijos karininkų atsargą. 1937 m. baigė Vytau- 
to Didžiojo universitetą įgydamas inžinieriaus mechaniko 
kvalifikaciją. Priimtas civiliu tarnautoju į Karo technikos 
valdybos Karo technikos štabo Tyrimų komisiją. 1937 m. 
pabaigoje pakeltas į atsargos leitenantus ir priimtas į karo 
tarnybą. Tarnavo šarvuočių rinktinėje. Sovietų Sąjungai 
okupavus Lietuvą buvo rinktinės būrio vadas. Likviduo- 
jant Lietuvos kariuomenę paskirtas RA 29 ŠTK 179 šau- 
lių divizijos atsk. žvalgybos bataliono kovinio aprūpinimo 
viršininku. Prasidėjus Vokietijos ir SSRS karui iš RA pa- 
sitraukė. Kurį laiką buvo degtukų fabriko direktoriumi, 
o 1943 m. dirbo Lietuvos ūkio rūmų Pramonės skyriuje. 
1944 m. pasitraukė į Vakarus. 1949 m. emigravo į JAV. 
Mirė A. Tumosa 1980 m. rugpjūčio 16 d. Čikagoje. 


Antanas Tumosa 


ICLE 997] 


Ties Jurbarku „peršokus“ Nemuną — Kiduliai, zanavykai, jurbarkiškių pravardžiuojami „liociais“ 

Vytautas CESNAVIČIUS 


Visuomenininkas Vytautas Česnavičius gimė 1909 m. lapkričio 29 d. Būdelės kaime, Jankų valsčiuje. Atlikęs 
karinę prievolę Lietuvos kariuomenėje tarnavo įvairiose vietose policininku. 1944 m. artėjant frontui pasitraukė 
į Vakarus. 1949 m. emigravo į JAV. Aktyviai įsitraukė į Amerikos lietuvių visuomeninę veiklą. Rėmė Tautos 
fondą, lietuvių religines ir visuomenines organizacijas, bendradarbiavo su laikraščiais „Darbininkas“ ir „Dirva“. 
Buvo apdovanotas Gelbėjimo kryžiumi (1936) ir Vytauto Didžiojo ordino medaliu (1937). 

Mirė V. ČCesnavičius 1995 m. balandžio 4 d. Riėmonde Hile (JAV). 

Skirpstauja — čia prasideda Zanavykija 

Kunigunda VALAITYTĖ-SMALEVICIENĖ 


Mokytoja Kunigunda Valaitytė-Smalevičienė gimė 1909 m. Zanavykijoje. Dirbo Kudirkos Naumiesčio 
1-ojoje pradinėje mokykloje. Vyras — taip pat mokytojas. 1936 m. gimė dukra. 1941 m. birželio mėn. šeima 
ištremiama. Vyras Jonas Smalevičius nuo šeimos atskirtas ir išvežtas į Rešiotų lagerį. Jis nuteistas dešimčiai metų 
lagerio, tačiau 1943 m. spalio 7 d. mirė. Kunigunda Altajaus krašte praleido tik metus - 1942 m. ištremiama į 
Jakutiją. Įšalo žemėje palaidojo septintuosius metus pradėjusią dukrą Joaną (1936-1942). 

Savo likimo draugei, taip pat buvusiai politinei kalinei Danutei Baukytei (apie ją „NKV“ , t. 9, p. 42) moky- 
toja Kunigunda yra pasakojusi: „Su suome Saukiua pamatėme pro šalį bėgantį šunį, besinešantį nuo arklialupio 
pavogtą gabalą arklio odos. Mes tą šunį pasivijome, odą atėmėme, virėme katiliukuose net kelis kartus, ir kokį 
skanėstą turėjome! Netoliese fermoje buvo kritusių veršių, tad pasigerinome juos užkasusiems vyrams. Virėme, 
gyrėme ir stebėjomės, kaip namie nežinojome, kad kritusio veršio mėsa tokia skani! Rudenį važiuojant per upę 
nuskendo ir įšalo arkliai. Pavasarį vieną išplautą pasigavome. Ir kokios puikios Velykos buvo!“ 

Mirė K. Valaitytė-Smalevičienė 1995 m. Palaidota Kudirkos Naumiesčio kapinėse. 


MOKYTOJA - TREMTINE) 


K SMALEVICIENĖ 


Kunigunda Valaitytė-Smalevičienė K. Valaitytės-Smalevičienės kapas Kudirkos Naumiesčio 
kapinėse 

Kudirkos Naumiesčio skautų skiltis. Centre - mokytoja K. Va- = Mokytoja K. Valaitytė-Smalevičienė Vilniuje, grįžusi iš tremties 
laitytė-Smalevičienė, klūpo Stefutė Leščiukaitė, iš kairės stovi: 

Elena Kriaučiūnaitė, Marytė Domeikaitė, Genovaitė Kazlaus- 

kaitė ir Petrutė Baronciūtė 


Mokytoja K. Valaitytė-Smalevičienė su savo klasės auklėtiniais ir vyresniųjų klasių skautais, Kudirkos Naumiesčio gimnazistais 

Marija KAUNAITĖ-BANAITIENĖ 


Agronomė Marija Kaunaitė-Banaitienė gimė 1909 m. 


Stugučių kaime, Barzdų valsčiuje. 1928 m. Kaune baigusi 
mergaičių mokytojų seminariją studijavo Lietuvos žemės 
ūkio akademijoje Dotnuvoje, kur 1933 m. gavo agrono- 
mės, namų ūkio specialistės aukštojo mokslo diplomą. 
Studijų metais aktyviai reiškėsi ateitininkuose, 1931— 
"1932 m. buvo ateitininkų korporacijos „Gabija“ sekre- 
torė. 1934-1941 m. dirbo Mažeikių ir Kauno apskričių 
namų ūkio inspektore. 1942-1944 m. buvo Žemės ūkio 
valdybos namų ūkio ir Namų pramonės direkcijos vedėja. 
Leidinyje „Namų ūkio vadovas šeimininkėms“ parašė sky- 
rių apie žuvis. Bendradarbiavo su „Ūkininko patarėju“ ir 


„Naująja sodyba“. 


Marija Kaunaitė-Banaitienė 

Rugiapjūtė Jono Bakio ūkyje Barzduose. Fotografas Juozas Tamošaitis (apie jį „NKV“, t. 2, p. 149) 

Simas JOKUBAITIS 


Visuomenininkas Simas Jokūbaitis gimė 1909 m. gruo- 
džio 9 d. Varčiulių kaime, Gelgaudiškio valsčiuje, stambaus 
ūkininko šeimoje. Baigęs Jurbarko „Saulės“ gimnaziją dir- 
bo Kidulių valsčiaus sekretoriumi ir aktyviai dalyvavo Lie- 
tuvos šaulių sąjungos veikloje. Artėjant antrajai bolševiki- 
nei okupacijai, pasitraukė į Vakarus. 1949 m. iš Vokietijos „d 1 
išvyko į Australiją. Ten dirbo įvairius ūkio ir miško kirtimo ' 
darbus. Brolio kun. Prano Jokūbaičio remiamas 1958 m. 
išvyko į JAV. Gavęs darbą Čikagos optikos fabrike įsijungė 
į lietuvišką veiklą. Buvo išrinktas į JAV lietuvių bendruo- 
menės Braitono parko valdybą ir nuolat šioms pareigoms 
buvo perrenkamas. Dirbo aktyviai. 

Mirė S. Jokūbaitis 2002 m. gruodžio 12 d. Palaidotas 
Čikagos lietuvių Šv. Kazimiero kapinėse. 


Simas Jokūbaitis. 1964 m. nuotrauka 


ko 


JAV lietuvių bendruomenės Braitono parko valdyba. Simas Jokūbaitis stovi pirmasis iš kairės. 1978 m. nuotrauka 

Steponas BANAITIS 


Miškininkas Steponas Banaitis gimė 1909 m. gruodžio 25 d. Dagilių kaime, Kidulių valsčiuje, Elzbietos 


Ausiukevičiūtės-Banaitienės ir Simono Banaičio šeimoje. Jurbarke baigęs „Saulės“ gimnaziją, 1928 m. pradėjo 
mokytis Alytaus aukštesniojoje miškų mokykloje. Įgijęs miškininko specialybę 1930-1932 m. dirbo Kretingos 
miškų urėdijos girininku be girininkijos, o vėliau Mažeikių miškų urėdijos girininku. 1935—1939 m. gavęs vals- 
tybės stipendiją miškininkystės studijas tęsė Vienos aukštosios žemės ūkio mokyklos Miškų inžinerijos skyriuje. 
Grįžęs į Lietuvą 1939-1940 m. dirbo Alytaus aukštesniosios miškų mokyklos dėstytoju. 1940-1941 m. buvo 
Vilniaus miškų mokyklos direktoriumi. Vedė dailės studiją baigusią dusetiškę Michaliną Kurmickaitę. Antrojo 
pasaulinio karo metais dirbo Švenčionių miškų urėdu-inspektoriumi, Kaune — Miškų apsaugos skyriaus vir- 
šininku. Antrą kartą sovietams okupavus Lietuvą, už dalyvavimą pogrindinėje veikloje 1946 m. vasario 14 d. 
buvo suimtas. Kalintas Šiauliuose. Pritrūkus įkalčių 1946 m. birželio 25 d. byla nutraukta. S. Banaitis paleistas 
į laisvę. Įsidarbino Kaune Miškų tvarkymo kontoroje. Čia dirbo iki 1962 m. Dirbdamas šioje įstaigoje su miš- 
kininkų grupe vykdavo į Rusiją atlikti miškų inventorizaciją. Darbas Sibire sutrikdė sveikatą. Teko keisti darbą. 
Dirbo Kauno miškų chemijos ūkyje techniku, Girionių miškų technikumo dėstytoju, o 1964 m. buvo paskirtas 
Jurbarko miškų ūkio Jurbarko girininku. 
Mirė S. Banaitis 1972 m. rugsėjo 28 d. Kaune. Palaidotas Jurbarko kapinėse. 


Dukra Rimgailė Gulbinienė 
Jurbarkas, 2012 m. rugpjūčio 5 d. 

Remdamasi šiais daviniais ir „Vidurinių ir aukštesniujų mokyklų Įstatymo“ $ 32 str. 3, st 

Jurbarko „Saulės“ gimnazijos atestatas, 1928 m. išduotas Steponui Banaičiui 

Praktikos darbai Alytaus aukštesniojoje miškų mokykloje. 1929 m. Steponas Banaitis 


Miškininkų pasitarimas apie 1963 m. Pirmoje eilėje centre sėdi Steponas Banaitis 

Valentinas ADOMAITIS 


Mokytojas Valentinas Adomaitis gimė 1909 m. Norvaišų kai- 
me, Būblelių valsčiuje, gausioje Matildos Liorentaitės-Adomai- 


tienės ir Antano Adomaičio šeimoje. Augo trys seserys ir keturi 
broliai. Valentinas buvo penktasis vaikais šeimoje. 1936 m. bai- 
gė Marijampolės mokytojų seminariją. Mokytojavo Pakalniškių 
pradinėje mokykloje (Viliūšių kaimas, Jankų valsčius). 1937 m. 
spalio mėn. perkeltas į Kisielių pradinę mokyklą (Plokščių vals- 
čius), o nuo 1940 m. kovo mėn. dirbo Jankų pradinės mokyklos 
vedėju. Aktyviai dalyvavo visuomeninėje veikloje, buvo Šaulių 
sąjungos Jankų kuopos vadas, priklausė Tautininkų sąjungai. 
1941 m. birželio 17 d. okupantai aktyvų mokytoją kartu su šei- 
ma ištrėmė į Sibirą. Nuo šeimos atskirtas ir įkalintas Rešiotų la- 
geryje. Ypatingojo pasitarimo nuteistas dešimčiai metų katorgos. 

Mirė V. Adomaitis 1943 m. gegužės 31 d. Rešiotų lageryje. 
Žmona Eugenija ir dukra Irena iš tremties paleistos 1957 m. Mo- 
kytojas V. Adomaitis reabilituotas 1989 m. sausio 16 d. 


Eugenija Adomaitienė 
Šakiai, 2000 m. kovo 30 d. 


Valentinas Adomaitis. 1930 m. nuotrauka 


Eugenija Leščiukaitytė-Adomaitienė kartu su savo vyru Valentinu Adomaičiu. 1940 m. gegužės 5 d. nuotrauka 

Stasys MILIUS 


„Žalgirio“ partizanų rinktinės kovotojas Stasys Milius 
gimė 1909 m. Judrių kaime, Kidulių valsčiuje. Augo gau- 
sioje šeimoje. Kaune baigė amatų mokyklą įgydamas siuvė- 
jo specialybę. Grįžęs į gimtinę dirbo siuvėju Šiaudinėje ir 
siuvėjo amato mokė apylinkių jaunuolius. Nepriklausomy- 
bės metais buvo Kidulių valsčiaus jaunalietuvių vadas, Lie- 
tuvos patriotas. 1941 m. dalyvavo Kauno sukilime, išvejant 
bolševikus iš Lietuvos. Į partizanų gretas įsijungė 1945 m. 


Buvo drąsus, ištvermingas. 

Žuvo S. Milius 1947 m. Aukštosios Plynios girioje prie 
žeminės apsuptas enkavedistų. Išniekintas jo kūnas apie sa- 
vaitę išgulėjo prie Šiaudinės sr7ibyno. Palaidotas senosiose 


Kidulių kapinėse. 


Romas Endriukaitis 


Stasys Milius 


a 


“« 


„Kur bėga Šešupė, kur Nemunas teka... 

Antanas BUTKUS 


Mokytojas, agronomas ir vertėjas iš rusų kalbos Antanas Butkus gimė 1909 m. gruodžio 12 d. Gerdžiūnų 
kaime, Paežerėlių valsčiuje. Baigęs Eiciūnų pradžios mokyklą mokėsi Vilkijos progimnazijoje, vėliau Kauno mo- 
kytojų seminarijoje. Tapęs mokytoju nuo 1931 m. mokytojavo Kampučių pradinėje mokykloje (Viduklės vals- 
čius). Susitaupęs lėšų pradėjo studijuoti Lietuvos žemės ūkio akademijoje Dotnuvoje. Studijas baigė 1943 m. 

1954 m. A. Butkus pradėjo dirbti politinės ir mokslinės literatūros leidykloje Vilniuje. Dirbdamas leidykloje 


sudarė ir iš rusų kalbos išvertė ne vieną dešimtį knygų. 


Mirė A. Butkus 1992 m. spalio 11 d. Vilniuje. 


r Lk r 

Nemunas ties Kriūkais 

Saliamonas ŠVILPA 


Laisvės kovotojas Saliamonas Švilpa gimė 1909 m. Ma- 


liejiškių kaime, Jankų valsčiuje, Agotos Buragaitės-Švilpie- 
nės ir Jono Švilpos, kilusio iš Būdos kaimo, šeimoje. Švilpų 
šeimoje augo dukra Agota, sūnūs Saliamonas ir Jonas. Tėvui 
mirus į namus atėjo užkurys Duoba. Šeima sparčiai gausėjo. 
Gimė Juozas, Vitas, Benjaminas, Viktoras, Bronius ir Ona. 
Saliamonas mokėsi Būdos pradinėje mokykloje, buvo guvus, 
viskuo domėjosi, bet dėl lėšų stokos toliau mokytis negalė- 
jo. Karinę prievolę atliko Alytuje, ulonų pulke. Įgijo vyres- 
niojo puskarininkio laipsnį. Grįžęs iš kariuomenės vedė Adelę 
Gniezytę. Augino sūnus Algimantą ir Zenių. 1944 m. rusai 
S. Švilpą prievarta paėmė į okupacinę kariuomenę. Vežant į 
frontą Saliamonas pabėgo ir įsijungė į ginkluotą laisvės kovą. 
Buvo „Lapės“ kuopos vadas. Žuvo 1945 m. liepos 6 d. Lūšnos 
kaime (Jankų valsčius). Palaidotas Sarapinų kaimo senosiose 
kapinaitėse bendrame kape su laisvės kovotojais Jonu Gry- 
bausku (1924-1945), Juozu Oleka (1922-1945) ir Albinu 
Cibirka (1918-1945). Laisvės kovotojų gretose kovojo ir Sa- 
liamono jaunesnis brolis, būrio vadas Bronius Duoba-Žanda- 
ras (1926-1946), kuris žuvo 1946 m. lapkričio 29 d. Zaveckų 


kaime (Jankų valsčius). 


Švilpa 
Degučiai, 2001 m. rugsėjo 6 d. 


Nemuno slėnis ties Jadagoniais 

Jeronimas ASTRAUSKAS 


Jeronimas Astrauskas. 1961 m. nuotrauka 


Pasienio policijos tarnautojas, vet. felčeris Jeronimas As- 
trauskas gimė 1910 m. balandžio 5 d. Nosiedų kaime, Le- 
kėčių valsčiuje. Jauniausią sūnų šeimoje tėvai norėjo matyti 
prie altoriaus. Baigęs aštuonias gimnazijos klases pagal tėvų 
norą Jeronimas pradėjo mokytis kunigų seminarijoje, bet jos 
nebaigė. Turėdamas jaun. leitenanto laipsnį 1936 m. pradėjo 
tarnauti Klaipėdos pasienio policijoje. 1939 m. naciams oku- 
pavus Klaipėdą buvo perkeltas į Kauną ir dirbo kriminalinėje 
policijoje. Okupavus Lietuvą bolševikams 1940 m. iš darbo 
atleistas. Grįžo į tėviškę prie Nemuno. Kuriantis kolūkiams 
buvo išrinktas kolūkio pirmininku. Stambinant kolūkius dir- 
bo zootechniku. Neakivaizdiniu būdu baigė Gruzdžių žemės 
ūkio mokyklą įgydamas vet. felčerio specialybę ir šį darbą dir- 
bo visą likusį gyvenimą. 1937 m. vedė Bronislovą Cirtautaitę. 
Išaugino sūnų Arūną (g. 1939) ir dukrą Janiną (g. 1941). 

Mirė J. Astrauskas 1984 m. rugsėjo 20 d. Palaidotas Kret- 
kampio kapinėse. 


447 Vaindeiuomans 


Per Krerkampio šilą Jeronimas Astrauskas važiuoja į fermas gydyti gyvulių. 1979 m. nuotrauka 


Nuotraukos sūnaus Arūno Astrausko 

Jonas GUOGA 


Kooperatininkas Jonas Guoga gimė 1910 m. vasario mėn. 
Lekėčiuose, Antaninos Matusevičiūtės-Guogienės, kilusios 
iš Kerų kaimo, ir Antano Guogos šeimoje. Mokėsi Lekėčių 
pradinėje mokykloje pas mokytoją Juozą Merčaitį (apie jį 
„NKV“, t. 3, p. 68). Kiek pasimokęs Vilkijos progimnazijo- 
je toliau mokslus tęsė Zyplių žemės ūkio mokykloje. Tarnau- 
damas Lietuvos kariuomenėje Vilkaviškyje, baigė mokomąją 
kuopą, o įgijęs vyr. puskarininkio laipsnį 1933-1934 m. tar- 
navo liktiniu. 1934 m. mirus Lekėčių vartotojų kooperatyvo 
parduotuvės vedėjui Antanui Guogai, Jonas išėjo į atsargą, grį- 
žo į Lekėčius ir perėmė mirusio brolio pareigas. Dirbo Lekėčių 
vartotojų kooperatyvo parduotuvės vedėju ir vadovavo šaulių 
būriui. Kiek vėliau dirbti perkeltas į Lekėčių vartotojų koope- 
ratyvo parduotuvę Seredžiuje. Darbe pasižymėjo darbštumu ir 
tvarkingumu, todėl netrukus buvo paskirtas dirbti į Telšius — 
Lietūkio bazės vedėju. Čia dirbo iki bolševikinės okupacijos. 
1948 m. suimtas ir nuteistas 25 metams katorgos. Vėliau teis- 
mo sprendimas peržiūrėtas ir po šešerių metų kalinimo grįžo 
į Lietuvą. Dirbo Kazlų Rūdos miškų ūkyje. J. Guoga buvo 
vedęs Jadvygą Stanislovaitytę iš Kuro kaimo, su kuria išaugino 
keturis vaikus: Vladą, Liviją, Birutę ir Teresę. 


Marija Guogaitė-Mašonienė 
Kaunas, 2000 m. liepos mėn. 


Lietuvos kariuomenės vyr. puskarininkis Jonas Guoga. 
1934 m. nuotrauka 


Lekėčių šauliai 

Antanas BALTRUŠIS 


Karininkas Antanas Baltrušis gimė 1910 m. kovo 19 d. Baltrušių kaime, Barzdų valsčiuje. Baigęs Marijam- 
polės mokytojų seminariją 1931 m. įstojo į Karo mokyklą. 1932 m. rugsėjo 15 d. baigęs VII asp. laidą ir įgijęs 
ats. jaun. leitenanto laipsnį išleistas į karininkų atsargą. Trejus metus mokytojavo pradžios mokykloje Zarasų 
apskrityje. 1935 m. vėl stojo į Karo mokyklą ir baigęs atsargos jaun. leitenantų kursus tapo kadro karininku bei 
buvo paskirtas į 3-iąjį pėstininkų pulką, kuris buvo dislokuotas Kėdainiuose. 1939 m. birželio 13 d. pakeltas 
į leitenantus. Sovietų Sąjungai okupuojant Lietuvą tarnavo 3-iajame pėstininkų pulke 3-iosios kuopos vadu. 
Likviduojant Lietuvos kariuomenę 1940 m. spalio 1 d. paskirtas į RA 29 ŠTK 179 šaulių divizijos 259 šaulių 
pulką. Kilus karui iš RA pasitraukė. 1941 m. paskirtas į pirmąjį apsaugos pulką, bet netrukus buvo išleistas 
neribotų atostogų. Vokiečių okupacijos metu tarnavo lietuvių savisaugos daliniuose. 1941 m. rugpjūčio 26 d. 
priimtas į LDS tarybą ir paskirtas į Trakų savisaugos dalį. 1941 m. rugsėjo 5 d. perkeltas į 4-ąjį batalioną, netru- 
kus — į LSD 1-ąjį batalioną, paskirtas 1-osios kuopos 1-ojo būrio vadu, vėliau ėjo kuopos vado pareigas. 1941 m. 
lapkričio 25 d. perkeltas į 4-ąjį batalioną. Tarnaudamas 259 batalione pasitraukė iš Lietuvos. Apie trejus metus 
praleidęs Vokietijoje 1947 m. išvyko į Kanadą. Gyveno Sadberyje, vėliau — Toronte. 

Mirė A. Baltrušis 1975 m. liepos 5 d. Toronte. 


Antanas Baltrušis Višakio Rūda. Stebuklingo vandens šaltinis 

Kun. Jonas Adolfas BACEVIČIUS 


Kun. Jonas Adolfas Bacevičius gimė 1910 m. vasario 28 d. Matarnų kaime, Būblelių valsčiuje. Baigęs Ša- 
kių „Žiburio“ gimnaziją mokėsi Vilkaviškio kunigų seminarijoje. Kunigu įšventintas 1936 m. birželio 11 d. 
Vilkaviškio katedroje. Vikaru dirbo Lazdijuose ir Virbalyje. 1944 m. pasitraukė į Vakarus. Vokietijoje buvo 
Oldenburgo lietuvių stovyklos kapelionu ir Bremeno-Oldenburgo teritorijos dekanu. 1949 m. emigravo į JAV. 
Apsistojo Čikagoje pas giminaičius. 1950 m. nuvyko į Fargo dieceziją Šiaurės Dakotoje ir buvo paskirtas Vero- 
nos parapijos vikaru. 1952 m. vikaro pareigoms perkeliamas į Šv. Karolio parapiją Okso mieste. 1953 m. klebo- 
no pareigas pradėjo eiti Šv. Bonifaco parapijoje Napoleono miestelyje. Tai ir buvo paskutinė stotelė šio iškilaus 
zanavyko gyvenime. 

Kun. J. A. Bacevičius visur ir visada rėmė lietuvišką veiklą. Jis buvo ir vienas iš Broniaus Kviklio daugiatomio 


leidinio „Lietuvos bažnyčios“ rėmėjų, savo 1941-ųjų birželio mėn. išgyvenimus papasakojo Fargo vyskupijos 
laikraštyje „The New Earth“. 1977 m. ir 1992 m. lankėsi Lietuvoje, o 1996 m. buvo nuvykęs į Vatikaną švęsti 
savo kunigystės 60 metų sukaktį ir kartu su popiežiumi Jonu Pauliumi II atnašavo privačias šv. Mišias. 

Mirė kun. J. A. Bacevičius 2000 m. kovo 15 d. Palaidotas Napoleono miestelio Šv. Bonifaco parapijos kapinėse. 

B. Kviklio knygos „Lietuvos bažnyčios“ II tomo viršelio faksimilė Kun. Jonas Adolfas Bacevičius 

Jurgis VALTYS-VILKAS 


Laisvės kovotojas Jurgis Valtys gimė 1910 m. kovo 22 d. Pūstauniškių kaime, Lukšių valsčiuje. Mokėsi Šakių 
„Žiburio“ gimnazijoje, kurią baigęs 1929 m. įstojo į Karo mokyklą. 1931 m. spalio 24 d. baigęs Karo mokyklą ir 
įgijęs pėst. jaun. leitenanto laipsnį nukreiptas į 1-ojo pėstininkų pulko 1-ąją kuopą. 1934 m. rugsėjo 11 d. per- 
keltas į 4-ąją atsk. pėstininkų kuopą, o 1935 m. liepos 20 d. — į 7-ąjį pėstininkų pulką. 1935 m. lapkričio 23 d. 
pakeltas į leitenantus. 1936 m. rugsėjo 15 d. perkeltas į Tauragės įgulą ir paskirtas 1-ojo dviratininkų kuopos 
būrio vadu. 1939 m. dalyvavo žygyje į Vilnių. 1939 m. gruodžio 31 d. pakeltas į kapitonus. Sovietų Sąjungai 
okupavus Lietuvą tarnavo 7-ajame pėstininkų pulke. Likviduojant Lietuvos kariuomenę 1940 m. spalio 3 d. 
paskirtas RA 29 ŠTK 184 šaulių divizijos 297 šaulių pulko šaulių kuopos vadu. Kilus Vokietijos ir SSRS karui iš 
RA pasitraukė. 1941 m. liepos mėn. tarnavo lietuvių karių Vilniaus įguloje. 1942 m. rugsėjo 1 d. pradėjo studi- 
juoti Vilniaus universiteto Ekonomikos fakultete ir dirbo Vilniaus kriminalinėje policijoje. Antrą kartą Sovietų 


Sąjungai okupavus Lietuvą nuo 1945 m. pavasario įsitraukė į partizaninę kovą. Stengėsi sujungti Paežerėlių, 
Plokščių, Lekėčių, Lukšių valsčiuose veikiančias partizanų grupes. Leido laikraštį „Laisvės kovotojas“. 1945 m. 
gegužės 12 d. vadovavo Valkų mūšiui su okupantų NKVD kariuomene. 1945 m. rugpjūčio mėn. užmezgė ryšį 
su Tauro apygardos vadovybe ir LLA, iš kur gaudavo pagrindines spaudos ir veiklos direktyvas. 

J. Valtys žuvo 1945 m. spalio 7 d. verždamasis iš apsupties tėviškėje. Žūties vietoje pastatytas paminklas su 
užrašu: „Čia žuvo Tauro apygardos Žalgirio rinktinės kapitonas Jurgis Valtys (1910-1945), Valkų mūšio vadas.“ 
Palaidotas Lukšių kapinėse. 

Paminklas kapitono J. Valčio žuvimo vietoje 

J. Valčio kapas Lukšių kapinėse 


Jurgis Valtys 

Paminklas Valkų mūšio dalyviams Valkų kalvose 


151 


Julija SADAUSKAITĖ-PAVALKIENĖ 


Veliuonos pradinės mokyklos mokytoja Julija Sadauskaitė- 
Pavalkienė. 1934 m. nuotrauka 


= - "A 


Mokytoja Julija Sadauskaitė-Pavalkienė gimė 1910 m. 
balandžio 12 d. Barzduose Povilo Sadausko ir Antaninos 
Ramanauskaitės-Sadauskienės šeimoje, kurioje augo šešios 
dukros: Eugenija, Salomėja, Liudvika, Anelė, Julija ir Be- 
nigna. Baigusi Barzdų pradžios mokyklą ir Pilviškių pro- 
gimnaziją, Julija pasirinko pedagogės kelią. Pilviškiuose 
baigusi dvejų metų mokytojų kursus, o po to Marijampo- 
lės mokytojų seminariją, 1929 m. pradėjo dirbti Klevinių 
(Lukšių valsčius) pradžios mokykloje. 1934 m. susituokė 
su mokytoju Jurgiu Pavalkiu (apie jį „NKV“, t. 4, p. 57), 
kilusiu iš Akėčių kaimo (Lukšių valsčius), ir persikėlė į Ve- 
liuoną. Dirbo pradžios mokykloje. Veliuonoje gimė sūnus 
Kastytis (apie jį „NKV“, t. 8, p. 212) ir dukra Jūratė. 

1940 m. vasarą Lietuvoje vyko intensyvus mokytojų 
keitimasis darbo vietomis. Pavalkių šeima iš Veliuonos at- 
sidūrė rytiniame apskrities pakraštyje — Darsūniškyje. Taip 
jie 1941 m. išvengė tremties. Darsūniškyje Julija dirbo pra- 
džios mokyklos mokytoja, vėliau — septynmetėje ir aštuon- 
metėje mokyklose dėstė lietuvių kalbą ir matematiką. 

Buvusi mokinė Nijolė Rudzianskaitė-Krapauskienė 
savo prisiminimuose 2005 m. rašė, kad vaikystėje patyrė 
didžiulį džiaugsmą, kai per mokytojos J. Sadauskaitės-Pa- 
valkienės pamoką pajuto, jog „raidės sušoka į žodžius“ ir 


Marijampolės mokytojų seminarijos mokinės, būsimosios pradinių mokyklų mokytojos. J. Sadauskaitė sėdi pirmoji iš dešinės. 


1928 m. nuotrauka 

ji gali skaityti: „Tik po daugelio metų supratau, kokį 
pedagoginį taktą ir įžvalgą turėjo mokytojai Pavalkiai ir 
kokia laimė, kad tuo metu, kai aš labiausiai nepasitikė- 
jau savimi, kai mano sugebėjimus neigė net mama, šalia 
manęs buvo mokytojai Julija ir Jurgis Pavalkiai.“ 

Mokytojas Romualdas Lengvinas savo prisimini- 
muose, išspausdintuose žurnale „Nemunas“ (1969, 
Nr. 4), taip pat aprašo pokario metais Darsūniškio 
mokykloje stebėtą skaitymo ir rašymo pamoką: „Prave- 
džiau pirmoje klasėje šimtus skaitymo pamokų, šimtus 
jų mačiau, bet nė vienos nebuvo tokios, kaip mokytojos 
Pavalkienės. Gal man taip atrodo todėl, kad ta pamoka 
nustebino mane aiškia struktūra, vidine logika, papras- 
tu metodu, todėl, kad iki tol nieko panašaus nebuvau 
matęs. Ši pamoka daugelį metų mane skatino siekti pe- 
dagoginio meistriškumo.“ 

1963 m. mirus mokytojui J. Pavalkiui, o mokyto- 
jos sveikatai pablogėjus, 1964 m. ji persikėlė gyventi 
į Vilnių pas dukrą. Mirė J. Pavalkienė 1968 m. gegu- 
žės 18 d. Palaidota greta vyro Senavos kapinėse Kaune. 


Jūratė Pavalkytė-Gricienė 
Vilnius, 2011 m. rugpjūčio 6 d. 

Mokytoja J. Pavalkienė su šeima Darsūniškyje. 1947 m. 
nuotrauka 

J. Sadauskaitė su Klevinių pradinės mokyklos mokiniais apie 1929-1934 m. 


Nuotraukos iš J. Pavalkytės-Gricienės asmeninio archyvo 

Juozas KRIAUČIŪNAS 


Gimiau 1910 m. balandžio 30 d. Nosiedų kaime, Lekėčių 
valsčiuje. Lankiau Pavilkijo pradžios mokyklą. Vėliau mokiau- 
si Vilkijos keturklasėje ir kiekvieną dieną valtele keldavausi per 
Nemuną. 1927 m. baigęs keturklasę buvau išrinktas Kretkam- 


pio pavasarininkų kuopelės pirmininku. Toliau mokslus tę- 
siau Kauno „Aušros“ berniukų gimnazijoje. Baigęs gimnaziją 
metus verčiausi privačiomis pamokomis, 1932 m. pradėjau 
studijuoti Vytauto Didžiojo universiteto Medicinos fakultete. 
Studijas baigiau 1938 m. Studijų metais buvau Vilniaus vada- 
vimo sąjungos Žaliakalnio skyriaus valdybos nariu ir pirmi- 
ninku, o trečiaisiais studijų metais įstojau į „Fraternitas Lithu- 
anica“ medikų korporaciją. Gydytojo praktika pradėjau verstis 
1940 m. pavasarį Kudirkos Naumiestyje. Vokietmečiu, be tie- 
sioginio darbo, dar buvau išrinktas žemės ūkio kooperatyvo 
„Vienybė“ valdybos pirmininku. Karo metais sunkiau besiver- 
čiančioms, daugiavaikėms šeimoms ir seneliams organizavau 
Būblelių ir Žvirgždaičių valsčiaus Savitarpio pagalbos skyrių. 
1944 m. vasaros pabaigoje su šeima pasitraukiau į Vakarus. 
Gydytoju dirbau Stansdorfe (tarp Berlyno ir Potsdamo), Gra- 
slebene, o pasibaigus karui Hanoveryje. Nors lietuvių čia buvo 
nedaug, bet įsteigiau Raudonojo kryžiaus organizacijos skyrių 


J. Kriaučiūnas su žmona JAV 
ir jam vadovavau. Buvau lietuvių bendruomenės valdybos na- 


riu ir pirmininku, nemažai padėdavau skautams ir studentams 
ateitininkams. 1949 m. pabaigoje su šeima atvykome į JAV ir 


Buvę kaimynai Juozas Kriaučiūnas ir Benediktas M. Marma (apie jį „NKV“, t. 8, p. 70) ir po 70 metų turi apie ką pasikalbėti 

apsigyvenome Detroite. Stažavausi. 1951 m. gyventi persi- 
kėlėme į Sinsinatį, o dar vėliau į Toledą. Verčiausi medici- 
nine praktika, aktyviai įsijungiau į visuomeninę lietuvišką 
veiklą. 1977 m. po širdies operacijos išėjau į pensiją ir ap- 
sigyvenau Putname. Čia kūnu ir siela „paskendau“ lietuvių 
bendruomenės veikloje. 10 metų buvau lietuvių bendruo- 
menės Putnamo apylinkės valdybos pirmininku, dalyva- 
vau Niujorko lietuvių gydytojų draugijos veikloje, tapau 
Amerikos lietuvių kultūros archyvo tvarkytoju, o dabar esu 
šio archyvo direktorato valdybos pirmininkas. Priklausau 
ir kitoms lietuvių kultūrinėms organizacijoms. Su spauda 
bendradarbiauju nuo 1951 m. Savo rašinius publikuoju 
„Lietuvių gydytojų biuletenyje“, „Medicinoje“, „Drauge“, 
„Dirvoje“, „Darbininke“, „Tėviškės žiburiuose“, „Vytyje“, 
„Lituanus“, „Aiduose“, „Pasaulio lietuvyje“, „Laiškuose lie- 
tuviams“ ir kt. 1983 m. išleidau knygelę „Fraternitas Lithu- 
anica and Patria, 1908-1983“. Padėjau parengti Bostone 
leistos „Lietuvių enciklopedijos“ papildomą 3-iąjį tomą. 


Juozas Kriaučiūnas 


Mirė J. Kriaučiūnas 2008 m. sausio 8 d. Kaune. Palai- 
dotas Žemosios Panemunės kapinėse. 


J. Kriaučiūno gimtinė - Nosiedų kaimas 


155 


Jonas NAUJOKAITIS 


Jonas Naujokaitis gimė 1910 m. balandžio 30 d. Papartynų kaime, Šakių valsčiuje. Baigė Šakių „Žiburio“ 
gimnaziją. 1930 m. lapkričio 4 d. pašauktas į Lietuvos kariuomenę, paskirtas į 5-ąjį pėstininkų pulką. 1931 m. 
sausio 8 d. pasiųstas į Karo mokyklą. 1931 m. spalio 29 d. ją baigus (VI asp. laida) suteiktas pėst. ats. jaun. 
leitenanto laipsnis ir paleistas į pėstininkų karininkų atsargą. LŠS narys. 1937 m. lapkričio 23 d. pakeltas į ats. 


leitenantus. Formuojant vietinę rinktinę nuo 1944 m. vasario 16 d. tarnavo karo sanitarijos valdyboje. 1944 m. 
balandžio 26 d. paskirtas į Raseinių apskrities naujokų sveikatos tikrinimo komisiją. 


1 


z 
' 


Na 
42 


Zanavykų pašešupė 

Jonas STANAITIS 


Inžinierius elektrotechnikas Jonas Stanaitis gimė 1910 m. birželio 25 d. Lukšiuose. Baigęs Šakių „Žiburio“ 
gimnaziją studijavo Vytauto Didžiojo universiteto Technikos fakultete. 1935 m. baigęs studijas liko dirbti uni- 
versitete. 1951-1962 m. dirbo Kauno politechnikos institute, o vėliau docento pareigas ėjo Vilniaus inžinerinia- 
me institute. Dirbdamas aukštosiose mokyklose rūpinosi savo dėstomos specialybės kalbos kultūra: kūrė termi- 
nus, skiepijo savo auklėtiniams gimtosios kalbos meilę. Išleido knygas „Trumpų bangų radijo mėgėjas“ (1953), 
„Kaimo radijo mėgėjas“ (1954), „Radijo imtuvas“ (1960), kartu su kitais autoriais 1962-1971 m. išleido dviejų 
dalių „Pramonės elektroniką“, „Rusų-lietuvių kalbų politechninį žodyną“ (1959), „Rusų-lietuvių-anglų kalbų 
skaičiavimo technikos terminų žodyną“ (1971), „Fizikos terminų žodyną“ (1979). 

Mirė J. Stanaitis 1983 m. balandžio 30 d. Vilniuje. 


J. STANATTIS 


TRUMPŲ BANGŲ 
RADIJO MĖGĖJAS 


J.-Stana (tis 


RADIJO 
MĖGĖJAS 


Jono Stanaičio išleistos knygos Jonas Stanaitis 

Vladimiras Vytautas AGLINSKAS 


Atsargos karininkas, agronomas Vladimiras Aglinskas gimė 1910 m. liepos 16 d. Pranckabūdžio kaime, 
Žvirgždaičių valsčiuje. Studijavo Lietuvos žemės ūkio akademijoje. Nuo 1927 m. Šaulių sąjungos narys. 1936 m. 
gegužės 5 d. pašauktas į karo tarnybą ir paskirtas į 2-ąją inžinerijos kuopą. 1936 m. rugsėjo 21 d. pasiųstas į 
Karo mokyklą, kurioje 1937 m. rugsėjo 15 d. baigė XII aspirantų laidą jaun. leitenanto laipsniu ir paleistas į 
art. specialybės karininkų atsargą. Dirbo agronomu Joniškio valsčiuje. 1944 m. pasitraukė į Vakarus. Vėliau 
emigravo į Australiją. 


Mirė V. V. Aglinskas 1998 m. rugsėjo 9 d. Frankstone, Australijoje. 


Zanavykų tarpgiriai 


158 


Justinas BUKŠNAITIS 


Karininkas Justinas Bukšnaitis gimė 1910 m. rugpjūčio 18 d. Kurynės kaime, Lekėčių valsčiuje. Baigė Ma- 
rijampolės marijonų gimnaziją. 1932 m. gegužės 4 d. pašauktas į karinę tarnybą. 1933 m. rugsėjo 15 d. baigęs 
Karo mokyklos VIII aspirantų laidą jaun. leitenanto laipsniu paleistas į kavalerijos specialybės karininkų atsargą. 
1935 m. rugpjūčio 1 d. priimtas į Karo mokyklos atsargos jaun. leitenantų 10 mėnesių kursus, kuriuos baigęs 
1936 m. gegužės 5 d. paskirtas į 3-iąjį dragūnų pulką 2-ojo eskadrono būrio vadu. 1939 m. birželio 13 d. suteik- 
tas leitenanto laipsnis. Bolševikams okupavus Lietuvą ir likviduojant šalies kariuomenę 1940 m. rugsėjo 13 d. 
paskirtas į RA 29 ŠTK 179 šaulių divizijos atsk. žvalgybos batalioną, laikinai ėjo kaval. eskadrono vado parei- 
gas. 1940 m. spalio 20 d. perkeltas į 184 šaulių divizijos žvalgybos batalioną. 1941 m. birželio 14 d. Varėnoje 
suimtas ir išgabentas į Norilsko lagerį. Kalinamas 1942 m. gegužės 29 d. mirė. Ypatingojo pasitarimo 1942 m. 
rugsėjo 5 d., praėjus daugiau nei 3 mėnesiams po mirties, nuteistas 8 metams lagerio. 


Justinas Bukšnaitis su žmona Jadvyga 

Pranė SIDARAVIČIŪTĖ-UNDZĖNIENĖ 


Pranė Sidaravičiūtė-Undzėnienė gimė 1910 m. rugsėjo 17 d. Liepalotų kaime, Lukšių valsčiuje, daugiavaikė- 
je šeimoje. 1934 m. baigė Briuselio uršuliečių religinį institutą Belgijoje, įgydama namų ūkio agronomės specia- 
lybę. Iki karo ir karo metais mokytojavo Kauno, Zarasų, Joniškėlio, Vilniaus mokyklose. Dėstė prancūzų kalbą. 
1940 m. sukūrė šeimą su agronomu Jonu Undzėnu ir susilaukė 3 sūnų. Pokario metais, vėl okupavus Lietuvą, 
dirbo Panevėžio cukraus fabrike, Dotnuvos akademijos bandymų stotyje laborante. 1956 m. šeimai persikėlus 
gyventi į Vilnių, iki pensijos 1965 m. dirbo pedagoginį darbą Verkių zootechnikume, po to Buivydiškių žemės 
ūkio technikume. Kurį laiką Vilniaus pedagoginiame institute ėjo antraeiles pareigas. Dėstė namų ruošą. 

Eidama 83 metus 1992 m. gruodžio mėn. amžinam poilsiui atgulė Vilniaus Jeruzalės kapinėse. 


Pranė Sidaravičiūtė-Undzėnienė 

Petras AUŠIŪRA 


Karininkas Petras Aušiūra gimė 1910 m. spalio 1 d. Bunikių kaime, Kidulių valsčiuje. Mokėsi Šakių „Žibu- 
rio“ gimnazijoje. 1931 m. rugsėjo 16 d. įstojo į Karo mokyklą. 1933 m. baigė šios mokyklos XV laidą įgydamas 
jaun. leitenanto laipsnį ir tarnybai nukreiptas į 9-ąjį pėstininkų pulką 3-iosios kulkosvaidžių kuopos būrio 
vadu. 1934 m. spalio 30 d. baigė karinio fizinio lavinimo kursus. 1936 m. gegužės 15 d. paskirtas ryšių kuopos 
karininku. 1936 m. lapkričio 23 d. suteiktas leitenanto laipsnis. 1937 m. pradžioje perkeltas į Karo technikos 
valdybą, o metų pabaigoje nukreiptas į Karo technikos tiekimo skyrių. Sovietams okupavus Lietuvą tarnavo 
Karo technikos valdybos tiekimo skyriaus raštvedžiu. Vokiečių okupacijos metais tarnavo lietuvių savisaugos 
daliniuose. 1941 m. rugpjūčio 2 d. priimtas į Kauno komendatūros TDA batalioną ir paskirtas pirmos kuopos 
vado padėjėju. Netrukus perkeltas į 2-ąjį PPT batalioną ir paskirtas 1-osios kuopos vado pavaduotoju. 1941 m. 
spalio 6 d. perkeltas į PPT statybos batalioną ir paskirtas raštvedžiu. Nuo 1943 m. sausio 1 d. policijos kapitonas 
(9-asis batalionas). 1944 m. pasitraukė į Vakarus. Po karo iš Vokietijos emigravo į JAV, gyveno Čikagoje. 

Mirė P. Aušiūra 1990 m. sausio 18 d. 1993 m. jo ir žmonos urnos atvežtos į Lietuvą ir amžinam poilsiui 
atgulė Aukštosios Panemunės kapinėse. 


Kidulių apylinkės Petras Aušiūra 

Anelė TAMULAITYTĖ-ALEŠKAITIENĖ 


Anelė Tamulaitytė-Aleškaitienė gimė 1910 m. spa- 
lio 10 d. Jančių kaime, Lekėčių valsčiuje, pasiturinčių ūki- 
ninkų gausioje šeimoje. Mokėsi Lekėčių pradinėje moky- 
kloje ir Vilkijos progimnazijoje, o baigusi Kauno „Saulės“ 
mokytojų seminariją, mokytojauti buvo paskirta į Endri- 
kių (tuomet Slavikų valsčius) pradinę mokyklą. Dirbdama 
mokykloje nemažai dėmesio skyrė mokinių fiziniam pa- 
rengimui ir gimnastikai. Susižavėjusi šia disciplina nutarė 
siekti aukštojo mokslo. Susitaupiusi lėšų ir remiama tėvų 
2 ' pradėjo studijuoti Kauno kūno kultūros institute ir tapo 
viena iš pirmųjų fizinio auklėjimo mokytojų Zanavykijoje. 
Visą laiką fizinį auklėjimą dėstė vienoje Vilniaus vidurinė- 
je mokykloje. Ištekėjusi už ekonomisto Jurgio Aleškaičio 


23 


La 


“ 


išaugino tris sūnus, kurie visi įgijo aukštąjį išsilavinimą, 
o jauniausiasis Vytenis tapo Lietuvos Atkuriamojo Seimo 
1991-1993 m. Lietuvos Respublikos Vyriausybės tarptau- 
tinių ekonominių santykių ministru. 

Mirė A. Tamulaitytė-Aleškaitienė 2000 m. gruo- 
džio 7 d. Vilniuje. Palaidota Saltoniškių kapinėse. 


Albina Tamulaitytė 


Jančiai, 2001 m. rugsėjo 7 d. 
Anelė Tamulaitytė. 1927 m. nuotrauka 


Anelės ir Jurgio Aleškaičių šeima: vyriausiasis sūnus Skirmantas — chemikas, Kęstutis — inžinierius, Vytenis - ekonomistas. Fotografuota 


apie 1956 m. 

Endrikių pradinės mokyklos mokiniai gimnastikos užsiėmimų metu. Nuotraukos centre — mokytoja Anelė Tamulaitytė. Fotografuota 
apie 1930 m. 


Nuotraukos iš Tamulaičių šeimos albumo 

Kun. Jurgis RAUBA 


Kun. Jurgis Rauba gimė 1910 m. spalio 10 d. Prūselių kaime, Šakių valsčiuje. Mokėsi Prūselių pradžios mo- 
kykloje ir Šakių „Žiburio“ gimnazijoje. Teologijos mokslus studijavo Vilkaviškio kunigų seminarijoje. Kunigu 
įšventintas 1934 m. birželio 17 d. Vikaru dirbo Gelgaudiškyje, Prienuose, Kriokalaukyje, Alytuje ir Daukšiuose. 
1944 m. pasitraukė į Vakarus. 1949 m. iš Vokietijos emigravo į JAV. Kurį laiką vikaro pareigas ėjo Custere ir 
Roskomone, vėliau persikėlė į Čikagą ir dirbo lietuviškose parapijose. 

Mirė kun. J. Rauba 1962 m. rugpjūčio 19 d. Čikagoje. 


Raubų giminės kapai Ritinių kapinėse 


Kun. Jurgis Rauba 
Nuotraukos iš Matijošaičių šeimos archyvo 

Zanavykų šviesuolių sambūris Kuodžių kaimo Matijošaičių sodyboje. Ant žemės iš kairės sėdi: kun. Jurgis Rauba, Agota Matijošaitytė, 
Jonas Matijošaitis (apie jį „NKV“, t. 3, p. 204). Stovi: sodybos šeimininkas Petras Matijošaitis (apie jį „NKV“, r. 1, p. 86), agronomas 
Justinas Banaitis, Marcelė Matijošaitytė, kun. Viktoras Pavalkis (apie jį „NKV“, t. 5, p. 114), Antanina Marijošaitytė, kun. Pranas 
Rauba (apie jį „NKV“, t. 4, p. 96) ir Juozas Matijošaitis. 1932 m. nuotrauka 


A | 

Zanavykai pavasarininkai Kuodžių kaimo Matijošaičių sodyboje. Pirmoje eilėje šeštasis iš kairės sėdi Jonas Matijošaitis, antroje eilėje 
trečiasis — kun. Jurgis Rauba, šeštasis — kun. Klemensas Pusdešris (apie jį „NKV“, t. 3, p. 46), trečioje eilėje pirmasis — Juozas Matijo- 
šaitis. 1937 m. nuotrauka 

Pranas PAUKŠTAITIS 


Visuomenininkas Pranas Paukštaitis gimė 1910 m. spalio 5 d. Zanavykijoje. Mokėsi Pilviškiuose. Tarnavo 


įvairiose įstaigose, buvo aktyvus Lietuvos šaulių sąjungos narys. 1948 m. atvyko gyventi į Kanadą. Buvo Kanados 
lietuvių bendruomenės organizacinio komiteto narys. 1950-1952 m. vadovavo Lietuvos didžiojo kunigaikščio 
Vytauto klubui. Buvo Kanados lietuvių demokratinės minties savaitraščio, einančio nuo 1940 m. Monrealyje, 
administratoriumi, o nuo 1968 m. — techniniu redaktoriumi. 


Šakių ugniagesiai. Ši veikla nebuvo svetima ir Pranui Paukšraičiui 

Viktoras LESNIAUSKAS 


Viktoras Lesniauskas gimė 1910 m. spalio 12 d. Lukšių 
kaime ir valsčiuje. Baigė gimnaziją Raseiniuose. 1931 m. 
pradėjo tarnauti Lietuvos kariuomenėje. 1933 m. rugsė- 
jo 15 d. baigus Karo mokyklą (XV laida) suteiktas pėst. 
jaun. leitenanto laipsnis, paskirtas į 7-ąjį pėstininkų pulką. 
1934 m. balandžio 4 d. — 6-ojo pėstininkų pulko Klaipė- 
doje 1-ojo bataliono būrio vadu. 1936 m. gruodžio 31 d. 
pakeltas į leitenantus. Sovietų Sąjungai okupuojant Lietuvą 
tarnavo 6-ojo pėstininkų pulko 1-ojo šaulių kuopos būrio 
vadu. 1940 m. birželio 22 d. paskirtas pulko iždininku, 
liepos 11 d. — 3-iosios šaulių kuopos vadu. Likviduojant 
Lietuvos kariuomenę 1940 m. spalio 3 d. paskirtas RA 
karo mokyklos Vilniuje kariūnų būrio vadu. 1941 m. vasa- 
rio 13 d. iš kariuomenės atleistas dėl repatriacijos į Vokieti- 
ją. Po karo emigravo į JAV. 

Mirė V. Lesniauskas 2002 m. rugpjūčio 23 d. Čikagoje. 


Apdovanotas skautų ordinu „Už nuopelnus“. 


Siesarties atspindžiai 


Viktoras Lesniauskas 

Viktoras MARIUNAS 


Žurnalistas, visuomenininkas Viktoras Mariūnas (iki 
1939 m. — Mejeris) gimė 1910 m. spalio 17 d. Zygmantiškių 
kaime, Paežerėlių valsčiuje. Baigęs Kauno mokytojų semina- 
riją 1941-1943 m. studijavo Vytauto Didžiojo universiteto 
Filosofijos fakultete sociologiją ir žurnalistiką. Bendradarbia- 
vo su žurnalu „Tautos mokykla“. 1943-1944 m. buvo Lie- 
tuvos vienybės sąjūdžio Jaunimo skyriaus vadovu, redagavo 
pogrindinį laikraštį „Atžalynas“. Antrojo pasaulinio karo pa- 
baigoje pasitraukė į Vakarus. 1949 m. emigravo į JAV. Reiš- 
kėsi Klivlando lietuvių visuomeninėje veikloje, nuo 1951 m. 
buvo „Rašto“ klubo seniūnu nuo 1958 m. — JAV LB centro 
valdybos nariu kultūros reikalams. „Dirvoje“ ir kitoje perio- 
dikoje paskelbė publikacijų kultūros ir literatūros temomis. 


Mirė V. Mariūnas 1998 m. sausio 29 d. Klivlande. 


Lietuvos Nepriklausomybės dešimtmečio kryžius prie Pae- 
žerėlių bažnyčios 


Zygmantiškių apylinkės 

Rūdšilis - zanavykų pasididžiavimas 


„Zanavykas — vienos girios baravykas“, — galima išgirsti apsilankius Zanavykijos tarpgiriuose. O ten girių 
pasididžiavimas — Rūdšilis, kurio plotas 1 575 ha. Praeityje Rūdšilis buvo dar didesnis. Ir Lekėčių miestelis iš- 
augęs buvusiame Rūdšilyje. Tai liudija bažnyčios šventoriuje ir kapinėse išlikusios kelios sengirės pušys. Tą patį 
byloja Paliekio bei išlikęs Zakarausko pušynėlis. O ir 1928 m. Lekėčiuose statytas Lietuvos Nepriklausomybės 
paminklas gerokai „nuskriaudė“ Rūdšilį, nes jo vietoje atsirado Lekėčių naujamiestis. 


Lekėčių girininkijos girininkas Vincas Kaminskas su eiguliais mini savo girininkavimo dešimtmetį. 1930 m. birželio 1 d. nuotrauka 

Jonas LENKTYS 


Visuomenininkas Jonas Lenktys gimė 1910 m. spa- 
lio 23 d. Papartynų kaime, Šakių valsčiuje. Mokėsi Šakių 
„Žiburio“ gimnazijoje, o 1930 m. Kaune baigė Policijos 
mokyklą. 1930-1931 m. dirbo teismo priėmimo policijos 
skyriuje. 1933 m. baigė Aukštąją policijos mokyklą. Dirbo 
Plokščių policijoje nuovados viršininku ir vadovavo Šakių 
apskrities šauliams. 1941 m. birželio 14 d. kartu su šeima 
ištremtas į Sibirą. Pakeliui į tremtį nuo šeimos atskirtas ir 
įkalintas Rešiotų lageryje (Krasnojarsko kraštas). 1942 m. 
rugsėjo 12 d. Ypatingojo pasitarimo nuteistas mirti. Sušau- 
dytas 1942 m. spalio 18 d. Kraslage (Krasnojarsko kraštas). 
Žmona Janina iš Altajaus krašto 1948 m. pabėgo ir grįžo į 
Lietuvą, bet po trijų mėnesių vėl buvo suimta bei ištremta 
į Kemerovo sritį. Dukra Gražina liko Lietuvoje, kur ją iš- 
augino teta Marija Lenktytė-Kasparaitienė. 


Jonas Lenktys 


XX a. 4-ojo dešimtmečio Kauno policijos mokykla. Nuotraukos centre - Aukštosios policijos mokyklos viršininkas A. Ramanauskas 

Zalės 74 a 24 7. A. Ra kouikas 
E dalios sri Eini S S anas 


A. Maskoliznas. 4 Dailidė. R. Sa las. 7. Sigalys. 17 Son. Kalandiio TFol 


Grupė jaunų policijos karininkų. Šeštasis iš kairės (prisėdęs) — Jonas Lenktys. 1933 m. balandžio 17 d. nuotrauka 


Grupė zanavykų krašto šaulių. Penktasis iš kairės su kardu rankose sėdi šaulių būrio vadas Jonas Lenktys 
Nuotraukos iš G. Lenktytės-Lamauskienės (apie ją „NKV“, t. 9) albumo 

Stasė UŽUPYTĖ-BUBLIENĖ 


Mokytoja visuomenininkė Stasė Užupytė-Bublienė gimė 1910 m. lapkričio 3 d. Švediškių kaime, Lukšių 
valsčiuje, Onos Vailokaitytės-Užupienės ir Petro Užupio šeimoje. Šeimoje užaugo devynios dukros ir du sūnūs. 
Šiandien zanavykai gali didžiuotis, kad ši šeima Lietuvai davė penkis ūkininkus, dvi agronomes, dvi mokytojas, 
gailestingąją sesutę ir teisininką. Šioje darnioje šeimoje augo ir būsimoji mokytoja lituanistė S. Užupytė-Bublie- 
nė. Baigusi Šakių „Žiburio“ gimnaziją, pedagogiką, psichologiją, pasaulinę ir lietuvių literatūrą studijavo Vy- 
tauto Didžiojo universitete, aktyviai reiškėsi ateitininkų organizacijose, o vasaros atostogų metu kartu su brolių 
Viktoru skaitydavo paskaitas pavasarininkams. 

Baigusi studijas S. Užupytė-Bublienė mokytojavo Tauragėje. Čia ištekėjo už agronomo Vlado Bublio. Vėliau 
mokytojavo Šančių gimnazijoje Kaune, o 1944 m. artėjant antrajai sovietinei okupacijai pasitraukė į Vakarus. 
Pabėgėlių stovykloje Vokietijoje gyveno vargingai. 1949 m. su šeima emigravo į JAV. Pas ūkininkus dirbo įvai- 
rius darbus, siuvo, vėliau „Ford Motor“ kompanijoje dirbo sąskaitininke. Reiškėsi ir visuomeninėje veikloje. 
Detroite padėjo įkurti lietuvišką šeštadieninę mokyklą, kurioje dėstė lietuvių kalbą ir literatūrą. Bet didžiausias 
S. Užupytės-Bublienės nuopelnas — išauginti ir išauklėti vaikai: pasaulinio garso aeronautikos inžinierius Ro- 
mualdas (g. 1938) ir ypatingų gabumų architektas Algimantas (g. 1941), kurie gyvendami toli nuo tėvynės puo- 
selėja tautiškumą, dalyvauja lietuviškoje veikloje ir didžiuojasi savo močiutės broliais kun. Juozapu Vailokaičių 
ir Lietuvos Nepriklausomybės Akto signataru Jonu Vailokaičiu. 


Buvusi Švediškių kaimo Užupynės vieta. Taip ji atrodė 1979 m. Sody- 
ba sulyginta su žeme ir tik sodo kampe stovėjęs senas medinis kryžius 
mena, kad čia kažkada gyveno žmonės. Dabar jo vietoje stovi naujas 
kryžius, kuris liudija, jog čia gyveno gausi zanavykų šeima, kuri ne tik 
Lietuvai, bet ir pasauliui padarė daug gerų darbų... 


Stasė Užupytė-Bublienė 

Švediškių kaimo Onos Vailokaitytės-Užupienės (1872-1925) ir Petro Užupio (1860-1936) šeima 1918 m. Tėvai nuotraukos centre, 
užjų (apsirengę tamsiais rūbais): dukra Petriukė, būsimoji ūkininkė Naujokaitienė, sūnus, kaimo šviesuolis Juozas (1894-1941) (mirė 
pakeliui į tremtį), dukra Ona, būsimoji ūkininkė Liudžiuvienė (1896-1965), dukra Kunigunda, būsimoji mokytoja Keblinskienė 
(1903-1988). Pusračiu aplink tėvus (apsirengę šviesiais rūbais) stovi: dukros Antanina, būsimoji gailestingoji seselė Naujokaitienė, 
Bronė, būsimoji ūkininkė Puidokienė, Marija, būsimoji agronomė Polteraitienė (1914-2001), Regina, būsimoji agronomė Muralienė, 
Pranutė, būsimoji ūkininkė Pavalkienė, Stasė, būsimoji mokytoja Bublienė, ir sūnus Viktoras, būsimasis teisininkas (1908-1963) 


gy A 

Švediškių kaimo Petro Užupio sodyba, iš kurios į pasaulį išėjo visas būrys šviesuolių. 1929 m. nuotrauka 


173 


Stasys BAGDANAVIČIUS 


Inžinierius Stasys Bagdanavičius gimė 1910 m. gruodžio 7 d. Slavikų kaime vargonininko Vlado Bagdanavi- 
čiaus ir Petronėlės Būčytės-Bagdanavičienės šeimoje. Vėliau tėvai iš Slavikų persikėlė gyventi į Naumiestį. Stasys 
ten lankė pradžios mokyklą, o vėliau baigė Marijampolės gimnaziją. Įstojo į Kauno Vytauto Didžiojo univer- 
siteto Technikos fakultetą studijuoti elektrotechnikos ir radijo mokslų. Kadangi pragyvenimui teko užsidirbti 
pačiam, tai universitetą baigė tik 1943 m. Tuo nelengvu laikotarpiu jam teko dirbti įvairius darbus. Dirbant 
Kauno radijo stotyje 1941 m. prasidėjo Vokietijos ir SSRS karas. Tuometinis radijo komiteto pirmininkas Juo- 
zas Banaitis Stasiui įsakė sunaikinti radijo stotį. S. Bagdanavičius susprogdino keletą perdegusių elektros lempu- 
čių, o J. Banaitis turėjo būti įsitikinęs, jog naikinama radijo stotis, apie tai pranešė A. Sniečkui. Į Rusiją bėgantys 
komunistai birželio 23 d. prie Zarasų išgirdo: „Kalba Kaunas, kalba Kaunas.“ Tuomet niekas netikėjo ir net 
ginčijosi, jog šis pranešimas sklinda ne iš Kauno, bet iš Karaliaučiaus. Taip Kauno radijo stotis buvo išgelbėta. 

1944 m. S. Bagdanavičius pradėjo dirbti Elektros tinkluose, kur dirbo net iki 1996 m. Per tą ilgą laikotarpį 
keitėsi pareigos, keitėsi darbo pobūdis ir specifika. Po karo pradėjęs dirbti Kauno elektros ūkio atstatomuosius 


darbus vėliau rūpinosi elektros tinklų išplėtimu ir elektros tiekimo užtikrinimu vartotojams. S. Bagdanavičius 
pasižymėjo kaip sumanus, darbštus ir principingas inžinierius. Kartu su įvairių specialybių inžinieriais jis daug 
metų derino svarbiausių Kauno statybų projektus. 

Mirė S. Bagdanavičius 2001 m. kovo 4 d. Palaidotas Eigulių kapinėse Kaune. 


Kristina Bagdanavičiūtė-Zavadskienė 
Kaunas, 2001 m. gegužės 21 d. 


Stasys Bagdanavičius Kaune. 1937 m. nuotrauka Stasys ir Irena Bagdanavičiai, dukra Kristina Bagdanavičiūtė- 
Zavadskienė ir anūkas Giedrius Zavadskas. 1977 m. nuotrauka 
Nuotraukos iš dukros Kristinos archyvo 

Pranas BUKŠNYS 


Pranas Bukšnys gimė 1910 m. Smilgių kaime, Griška- 
būdžio valsčiuje, Magdelenos ir Vinco Bukšnių šeimoje. 
Bukšnių šeima buvo didelė. Pirmoji V. Bukšnio žmona 


buvo pagimdžiusi šešis vaikus, o antroji augino keturis sū- 
nus ir dvi dukras. Pranas baigęs Paluobių pradinę mokyklą, 
mokėsi račiaus amato, bet šiuo darbu mažai užsiiminėjo. 
Visa Bukšnių šeima buvo balsinga, o ypač Pranas išdainuo- 
davo aukštas natas. Dainavo namuose, laukuose, vakarė- 
liuose, giedojo šermenyse. Pastačius linų mynimo pirtį, 
Pranas čia buvo nuolatinis leidikas į linų mynimo maši- 
ną. 1939-1940 m. padidėjus linų paklausai Pranas su savo 
draugu Vincu supirkinėjo linus ir pirtis dirbo net vasarą. 
Bukšnių verslas klestėjo. 

1941 m. birželio 22 d. vyko karas. Birželio 23 d. rytą 
Pranas dviračiu išvažiavo į Vidgirius pas draugą Vincą pasi- 
dalinti naujienomis. Jam išvažiavus už kelių minučių pasi- 
girdo šūvis, kuris ir pražudė P. Bukšnį. 


Liuda Jurkevičiūtė-Brilingienė 
Vilnius, 2002 m. lapkričio 24 d. 


Pranas Bukšnys 


Artimieji po 40 metų prie Prano Bukšnio kapo Griškabūdžio kapinėse. 1981 m. nuotrauka 
Nuotraukos iš L. Jurkevičiūtės-Brilingienės archyvo 

Pranutė ŠIRVAITYTĖ-TAUTKEVIČIENĖ 


Mokytoja Pranutė Širvaitytė-Tautkevičienė gimė 
1910 m. Kubilių kaime, Plokščių valsčiuje, Petronė- 


lės Liorentaitės-Širvaitienės ir Antano Širvaičio šei- 
moje. Baigusi kaimo pradžios mokyklą mokėsi Šakių 
„Žiburio“ gimnazijoje, kurioje baigė šešias klases. 
Mokslus tęsė Kauno mergaičių mokytojų seminari- 
joje. Gavusi diplomą mokytojavo Pajevonių valsčiuje 
(Vilkaviškio apskritis). 1936 m. ištekėjusi už Vlado 
Tautkevičiaus gyventi persikėlė į Biržų apskritį. Dir- 
bo Buginių pradinėje mokykloje. Čia 1939 m. susi- 
laukė dvynukų. Gimė sūnūs Algimantas ir Arvydas. 
1941 m. birželio 14 d. Tautkevičių šeima buvo iš- 
tremta į Sibirą ir apgyvendinta Tomsko srityje. Po 
kelių metų Pranutė mirė. Ten ir palaidota. Vyras ir 
vaikai amnestuoti, bet į Lietuvą negrįžo. Liko gyven- 
ti Rusijoje. 


Kun. Juozas Širvaitis 
Stulgiai, 1998 m. sausio 20 d. 


Pranutė Širvaitytė, brolis klierikas Juozas Širvaitis (apie jį „NKV“, t. 6, p. 157), brolis ūkininkas ir panelė Žvirklytė. 1936 m. nuotrauka 
Nuotraukos iš kun. J. Širvaičio albumo 

Marija KAZLAUSKAITĖ-NAUJOKAITIENĖ 


Liaudies dainininkė Marija Kazlauskaitė-Naujokaitienė gimė 1910 m. Rygiškių kaime, Griškabūdžio vals- 
čiuje. Viena ir su savo seserimi Ona padainavo apie 300 liaudies dainų, kurias su melodijomis užrašė brolis 
Jonas Kazlauskas (apie jį „NKV“, t. 6, p. 82). Dainų rinkiniai saugomi Mokslų akademijos Lietuvių tautosakos 
institute. Ilgai globojo sodyboje įsteigtą Antano Tatarės muziejų. 

Mirė M. Kazlauskaitė-Naujokaitienė 1989 m. gegužės mėn. Palaidota Griškabūdžio kapinėse. 


Zanavykų pavasarininkai 

Lukšių šauliai 


1930 m. Vladui Išganaičiui (apie jį „NKV“, t. 3, 
p. 126) pradėjus vadovauti Lukšių šaulių būriui, organiza- 
cijos veikla ryškiai pasikeitė. Per trumpą laikotarpį V. Išga- 
naitis Lukšių valsčiuje suorganizavo daugiau nei 230 šaulių 
būrį. Šauliais čia tapo visi Lukšių apylinkių inteligentai. 
Buvo sudarytas 30 šaulių dragūnų skyrius, kuriam vadova- 
vo Katkus. Lukšių šauliai turėjo mišrų chorą, kuriam vado- 
vavo Bataitis, Motiejaitis, Šventoraitis ir Žakevičius. Šaulių 
meno kuopelė vadovaujama Mazalausko pastatė dvi istori- 
nes dramas: „Valdovas“ ir „Kunigaikštis Margiris“. Chore 
ir meno kuopelėje aktyviai darbavosi šaulių vadė mokytoja 
Marytė Tamulaitytė, mokytoja Sofija Grybinaitė, Striukai- 
tytė, Šlapikaitė, Ulevičius ir kt. šauliai. 


Lukšių šauliai. Iš kairės sėdi: Pranas Maksvytis iš Naikų, kurį 1943 m. 
užmušė raudonieji, Vincas Dailidė iš Šilgalių, miręs Kanadoje; antroje 
eilėje stovi: Antanas Vaičiūnas iš Naikų, Vincas Kazlauskas iš Plynių ir 


Juozas Bacevičius iš Ūselių, bet gyvenęs Kupriuose 


Lukšių šaulių meno kuopelės nariai po sėkmingos Vinco Mykolaičio-Putino dramos „Valdovas“ premjeros apie 1932 m. 

Marija TAMULAITYTĖ 


1978 m. liepos 22 d. Sasnavos vidurinės mokyklos mokytoja kraštotyrininkė Birutė Arlauskienė aplan- 
kė Lekėčiuose gyvenančią mokytoją Mariją Tamulaitytę ir užrašė jos biografiją. M. Tamulaitytė savo buvusiai 
kolegei pasakojo: 

„Gimiau 1910 m. Sirvydų kaime, Lekėčių valsčiuje. Baigusi Vilkijos progimnaziją mokiausi „Saulės“ moky- 
tojų seminarijoje Kaune ir tapau jauniausia mokytoja, o po dvejų metų jau turėjau ir kategoriją. 1927 m., kai 
reikėjo pradėti mokytojauti, aš dar neturėjau septyniolikos metų, todėl dirbti negalėjau. Man padėjo dėdė, kuris 
tuo metu buvo Švietimo ministerijos referentas, ir aš gavau mokytojos vietą Paluobiuose. Ten dirbau keturis me- 
tus. Paskui dar šešerius metus mokytojavau Lukšiuose. Dirbti į Sasnavą atvykau 1937 m. Man buvo atidarytas 
trečias mokyklos komplektas. Apsigyvenau miestelyje pas E. Račkauskaitę. Vėliau man davė kambarį valsčiaus 
viršuje. 1938 m. persikėliau į naujos medinės mokyklos antrą aukštą. Man teko dirbti privačiame name. Nors 
mokykla buvo nauja, bet visi mokiniai netilpo. Sasnavoje praleidau ir karo metus. Po karo teko dirbti kaime pas 
ūkininką Jankevičių. Tuoj po karo iš Sasnavos išvykau.“ 

Mokytoja Marija sovietmečiu nieko negalėjo pasakoti apie savo šeimą, kad jos brolis (tik kitos mamos) Vik- 
toras Tamulaitis (apie jį „NKV“, t. 7, p. 173) buvo partizanas ir žuvo už Lietuvos laisvę. Nepasakojo mokytoja 
ir apie savo visuomeninę veiklą būdama Šaulių sąjungos nare, neminėjo savo režisuotų spektaklių Lukšiuose. 

Mirė M. Tamulaitytė 1985 m. Lekėčiuose. Palaidota Lekėčių kapinėse. 


MARIJA TAMULAITY TI 
1910 - 1985 

ANASTAZIJA RUZGYTI 
1898 - 1982 


Marijos Tamulaitytės kapas Lekėčių kapinėse Mokytoja Marija Tamulaitytė 

Agota PUSDEŠRYTĖ-STEPANIENĖ 


Namų ruošos mokytoja agronomė Agota Pusdešrytė-Stepanienė gimė 1910 m. Pusdešrių kaime, Sintautų 
valsčiuje. Tėvo paruošta mokėsi Šakių „Žiburio“ gimnazijoje. 1932 m. gavusi brandos atestatą studijavo Lietu- 


vos žemės ūkio akademijoje Dotnuvoje. Baigusi studijas grįžo į tėviškę ir nuo 1935 m. „Žiburio“ gimnazijoje 
dėstė gamtos mokslus, namų ruošą. Buvo kūrybinga. Gimnazijoje subūrė tautinių šokių būrelį, sukūrė šokį 
„Auskit, mergos, abrūsus“. Šis šokis Ukmergėje vykusioje tautinių šokių šventėje buvo premijuotas. Vasaros 
atostogų metu Zanavykijoje jaunoms moterims ir merginoms rengė virimo, kepimo ir kitų namų ruošos darbų 
kursus. 1938 m. ištekėjo už Pasvalio banko direktoriaus Juozo Stepano ir gyventi išsikėlė į Pasvalį. Mokytojavo 
Pasvalio P. Vileišio gimnazijoje. 1943 m. persikėlė gyventi į Ukmergę. Dirbo gimnazijoje. Čia gimė sūnus Anta- 
nas. 1944 m. iš Lietuvos Stepanai pasitraukė į Vakarus, apsistojo pabėgėlių stovykloje. 1949 m. emigravo į Pietų 
Australiją — Adelaidę. Paūgėjus sūnui pradėjo mokytojauti Šv. Kazimiero mokykloje. Buvo viena iš Adelaidės 


lietuvių katalikių moterų draugijos kūrėjų, draugijos garbės narė, ateitininkė, visuomenininkė. Po vyro mirties 
gyventi išvyko pas sūnų. 

Mirė A. Pusdešrytė-Stepanienė 1997 m. gruodžio 7 d. Kanberoje. Palaidota greta vyro Centennial Park ka- 
pinėse Adelaidėje. 


Sofija Pusdešrytė-Dielininkaitienė 
Šakiai, 2002 m. 


Agota Stepanienė Australijoje Agota Pusdešrytė su savo mama Marcele Martišiūte-Pusdešriene. 
Nuotraukos iš S. Pusdešrytės-Dielininkaitienės albumo 1931 m. nuotrauka 

Juozas GAUDRIMAS 


Muzikologas Juozas Gaudrimas gimė 1911 m. sausio 7 d. Urvinių kaime, Griškabūdžio valsčiuje. Baigęs 
Marijampolės gimnaziją 1929-1933 m. studijavo Vytauto Didžiojo universitete klasikines kalbas. Nebaigęs uni- 
versiteto 1932 m. pradėjo studijas Kauno konservatorijoje obojaus ir karo kapelmeisterių klasėse, o kartu grojo 
įvairiuose orkestruose. 1939 m. baigęs konservatoriją mokytojavo, o nuo 1945 m. pradėjo dėstyti muzikos isto- 
riją Vilniaus konservatorijoje. Nuo 1953 m. buvo Muzikos istorijos katedros vedėju, nuo 1962 m. — docentu. 
1959 m. Leningrado valstybinėje konservatorijoje įgijo mokslų kandidato laipsnį, nuo 1969 m. — profesorius. 
Parašė nemažai muzikos veikalų: „Iš lietuvių muzikinės kultūros istorijos“ (2 kn., 1958-1964), „Lietuvių tary- 
binė muzika“ (1960), „Balys Dvarionas“ (1960), „M. K. Čiurlionis“ (1965), „Tarybų Lietuvos kompozitoriai ir 
muzikologai“ (1971). Parašė vadovėlius „Muzika“ 10-11 klasei (su K. Jasinsku, 1968) ir 9—11 klasei (dar ir su 
A. Tauragiu, 1969), taip pat yra vienas iš vadovėlio muzikos mokykloms „Vakarų Europos muzikos literatūra“ 
(1958) autorių. Parašė straipsnių apie lietuvių tarybinę muziką (rinkinyje „Muzikologijos barai“, 1985). 

Mirė J. Gaudrimas 1994 m. gruodžio 3 d. Vilniuje. Palaidotas Antakalnio kapinėse. 


Povilas Sinkus (apie jį „NKV“, t. 5, p. 18) su Juozu Cimbolu (nuo Juozas Cimbolas 1929 m. balandžio 1 d. Marijampolėje 
1935 m. Gaudrimas) Šakiuose. 1927 m. nuotrauka Nuotraukos iš P Sinkaus archyvo 

Juozas PRANAITIS 


Veterinarijos gydytojas Juozas Pranaitis gimė 1911 m. Suodžių kaime, Būblelių valsčiuje. 1930 m. baigė 
„Žiburio“ gimnaziją Šakiuose. 1931 m. su Žemės ūkio ministerijos stipendija išvyko į Berlyną studijuoti veteri- 
nariją. Dėl paaštrėjusių tarptautinių santykių studijuoti persikėlė į Vieną. 1936 m. baigė Vienos aukštąją veteri- 
narijos mokyklą ir tapo diplomuotu veterinarijos gydytoju. Grįžęs į Lietuvą 1936 m. vasario-rugsėjo mėn. dirbo 
Bakteriologijos institute Kaune. Gruzdžių aukštesnėje gyvulininkystės mokykloje dėstė veterinarines disciplinas. 
1938 m. kartu su veterinarijos prof. J. Žemaičiu Lietuvos veterinarijos akademijoje įsteigė Chirurgijos katedrą 


ir tapo šios katedros vyr. asistentu — vienu iš veterinarijos ortopedijos pionierių Lietuvoje. Nemažai nuveikė ku- 
riant katedros materialinę bazę. Eidamas docento pareigas buvo mokomosios kalvės vedėju ir iki 1944 m. dėstė 
ortopediją bei vadovavo arklių kaustymo kursams, taip pat buvo ir Veterinarijos poliklinikos vedėju. 1948 m. 
pradėjo dirbti Salų žemės ūkio mokyklos dėstytoju. 1951 m. ištremtas į Sibirą dirbo Tomsko srityje Čapajevo 
kolūkio veterinarijos gydytoju. Grįžęs iš tremties nuo 1958 m. dirbo Respublikinėje veterinarijos poliklinikoje 
vyr. chirurgu. Buvo principingas, pareigingas, darbštus, todėl ir savo kolegų buvo gerbiamas. Iš vokiečių kalbos 
yra išvertęs mokslinių darbų. 
Mirė J. Pranaitis 1989 m. liepos 26 d. Palaidotas Karmėlavos kapinėse. 


Dr. Benediktas Marijonas Marma 
Vilnius, 1999 m. gruodžio 7 d. 


aa Kr 


uozas Pranaitis jaunystėje ...it gyvenimo saulėlydyje 
Jaunystėj gyv Ydyj 

Vytautas Kostas ČIAPAS 


"Teisininkas Vytautas Kostas Čiapas gimė 1911 m. balan- 
džio 3 d. Rygiškių kaime, Griškabūdžio valsčiuje. 1935 m. 
baigęs Vytauto Didžiojo universitetą, žinias gilino Ciuricho, 
Prahos, Vienos, Paryžiaus ir Berno universitetuose. 1938 m. 
Vytauto Didžiojo universitete apgynęs disertaciją „Globo- 
jami ir globotini pilnamečiai“ gavo teisių daktaro laipsnį. 
Nuo 1935 m. — Vytauto Didžiojo universiteto Teisių fakul- 
teto jaun. asistentas, o nuo 1938 m. — vyr. asistentas. Nuo 
1939 m. — Vilniaus universiteto Teisių fakulteto priv. do- 
centas, 1941 m. — docentas ir Teisių fakulteto vicedekanas, 
universiteto senato sekretorius. Nuo 1946 m. — Pabaltijo 
universiteto Teisių ir ekonomikos fakulteto profesorius ir 
dekanas, o Buxtehude-Werner stovykloje amatų mokyklos 
direktorius. Lietuvoje 1938-1940 m., be universitetinių 
pareigų, buvo ir Valstybės Tarybos referentu civilinės teisės 
kodifikacijos reikalams ir „Lietuvos aido“ savaitinio prie- 
do „Teisės kultūra“ redaktoriumi. 1924 m. — skautas, nuo 
1945 m. — Lietuvos skautų brolijos vyriausiasis skautinin- 
kas, nuo 1953 m. — Lietuvos skautų sąjungos tarybos pirmi- 
ninkas. Teisiniais klausimais rašė „Teisėje“, „Lietuvos aide“ 
1938 m. Paryžiaus lyginamosios teisės instituto leidinyje iš- 
spausdino „La condition de la femme en Lithuania“. 


Mirė V. K. Čiapas 1985 m. JAV. 


Ten, kur Liekė teka 


Vytautas Kostas Čiapas 


1 "ra * 

Juozas MAMAITIS 


Gimiau 1911 m. balandžio 6 d. Žemojoje Panemunėje, Paežerėlių valsčiuje. Šeimoje buvau tryliktas vaikas. 
Tėvai — Teofilė Bulakaitė ir Karolis Adolfas Mamaitis — buvo mažažemiai valstiečiai. Baigęs pradinius mokslus 
pas mokytoją Ceciliją Bindokaitę (apie ją „NKV“, t. 2, p. 122), vyresnių seserų remiamas pradėjau mokytis 
Kauno „Aušros“ berniukų gimnazijoje. Trečią klasę baigiau Jonavoje, o ketvirtą — Vilkijos progimnazijoje, kur 


tuomet gyveno mano vyresniosios seserys. Besimokydamas Vilkijoje viešai paprašiau, kad mane išbrauktų iš 
ateitininkų organizacijos. Progimnazijos kapelionas kun. Stasiulis labai supyko ir iš tikybos daugiau kaip ketu- 
rių nerašydavo, o mokyklos baigimo pažymėjime šio pažymio ir visai nebuvo. Tolimesnis kelias siekti mokslo 
man buvo užkirstas. Teko griebtis įvairių amatų: knygrišio, staliaus, detektorinių radijo aparatėlių gamybos, 
kartais pavaduodavau vargonininką. Ir tik po dvejų metų svainio Antano Urmulevičiaus (1903-1993) dėka 
kapelionas pasikvietė mane ir į progimnazijos baigimo pažymėjimą įrašė tikybos pažymį. Aš vėl galėjau mokytis. 
1929 m. įstojau į Kauno Simono Daukanto mokytojų seminariją, o ją uždarius persikėliau į Marijampolės mo- 
kytojų seminariją, kurią baigiau 1933 m. Pirmuosius pedagoginio darbo žingsnius žengiau Betygalos valsčiaus 
Zvėgių pradžios mokykloje, eidamas vedėjo pareigas. Dirbau entuziastingai, todėl netrukus buvau perkeltas į 
geresnę Požečių mokyklą, o po poros metų ir į Milašaičius. 1940 m. aš jau buvau Jurbarke. 1941 m. rudenį 
inspektoriaus Antano Giedraičio dėka buvau paskirtas Babtų valsčiaus Panevėžiuko pradinės mokyklos vedėju. 
Antrosios bolševikinės okupacijos metais prasidėjo čigoniškas gyvenimas: mokytojavimas Kulautuvoje, Čekiš- 
kėje, Šlienavoje, Dvareliškiuose. Čia buvau išrinktas Jono Biliūno kolūkio pirmininku, bet greitai pajutau, jog 
įsėdau ne į tas roges... Ištrūkęs iš kolūkio pirmininkų atsidūriau Kudirkos Naumiesčio rajone, kur laikinai man 
buvo patikėtos Arminų septynmetės mokyklos direktoriaus pareigos. 1956 m. galutinai „nutūpiau“ Ariogaloje. 
Čia vidurinėje mokykloje daugiausiai dirbau muzikos mokytoju. Nuo jaunystės mėgau visuomeninį darbą, 
dalyvavau įvairių organizacijų veikloje, todėl nepriklausomoje Lietuvoje buvau apdovanotas Lietuvos didžiojo 
kunigaikščio Gedimino ordinu. Dar ir dabar retkarčiais parašau į šalies ir rajoninę spaudą. 


Juozas Mamaitis 


Ariogala, 1999 m. gruodžio 28 d. 


Juozas Mamaitis su savo sesutėmis Agota ir Juozas Mamaitis tarp savo sesučių Marytės (kairėje) ir Agotos (dešinėje) 
Maryte Nuotraukos iš J. Mamaičio albumo 

Albertas ŠVARPLAITIS 


Albertas Švarplaitis gimė 1911 m. balandžio 19 d. Ežeriukų kai- 
me, Sintautų valsčiuje. Mokėsi Šakių „Žiburio“ gimnazijoje. 1930 m. 
baigė Marijampolės Rygiškių Jono gimnaziją. 1932 m. spalio 31 d. 
baigus Karo mokyklą (XIV laida) suteiktas pėst. jaun. leitenanto 
laipsnis, paskirtas 7-ojo pėst. pulko būrio vadu. 1934 m. balandžio 
4 d. perkeltas į 6-ąjį pėst. pulką Klaipėdoje būrio vadu, vėliau vyr. 
karininku ir ginklų prižiūrėtoju. Pasižymėjo lengvojoje atletikoje, 
100 m ir 400 m bėgimo Lietuvos rekordininkas, 1933 m. pasiektas 
200 m bėgimo rekordas pagerintas tik pokaryje. 1936 m. rugsėjo 
16 d. pasiųstas į Karo aviacijos mokyklą. 1936 m. gruodžio 31 d. 
pakeltas į leitenantus. 1937 m. gruodžio 31 d. baigus Karo aviacijos 
mokyklą suteiktas II eilės karo lakūno vardas, paskirtas į 3-iąją es- 
kadrilę. 1938 m. I Lietuvos tautinės olimpiados lengvosios atletikos 
varžybose pelnė aukso medalį estafetėje 4 x 100. 1938 m. lapkri- 
čio 24 d. paskirtas Zoknių įgulos sporto vadovo padėjėju. 1939 m. 
spalio 19 d. pakeltas į kapitonus. 1939 m. gruodžio 31 d. suteiktas 
I eilės karo lakūno vardas. 1940 m. paskirtas III aviagrupės žinių 
karininku — grupės vado adjutantu. Sovietų Sąjungai okupavus Lie- 
tuvą 1940 m. rugpjūčio 6 d. iš kariuomenės atleistas. Sužinojęs, kad 
jam gresia areštas, nelegaliai perėjo sieną ir pasitraukė į Vokietiją. 
Ten įstojo į LAE pasiųstas į Lietuvą nugabenti LAF instrukcijas, 
užmegzti ryšį su LAF Vilniaus ir Kauno skyriais. Atlikus užduotį 
1940 m. gruodžio 15 d. bandant pereiti sieną į Vokietiją išduotas ir 
sužeistas, suimtas. 1941 m. balandžio 18 d. Karo tribunolo nuteistas 
mirti. 1941 m. birželio 23 d. išvežtas į kalėjimą Minske, Baltarusijo- 
je. 1941 m. birželio 24 d. šalia Minsko sušaudytas. 


Albertas Švarplaitis 


Lietuvos karo mokyklos XIII-XIV laidų kariūnai, kilę iš Zanavykijos. Centre — Jurgis Valtys (apie jį „NKV“, t. 5), dešinėje — griška- 
būdiškis Feliksas Štrimaitis, nuo jo dešiniau — Juozas Tėvelis (apie jį „NKV“, t. 5), dešinėje — Albertas Švarplaitis 

Algirdas Zigmas AGLINSKAS 


Ekonomistas, teisininkas, visuomenininkas Algirdas Zigmas Aglinskas gimė 1911 m. birželio 11 d. Prancka- 
būdžio kaime, Žvirgždaičių valsčiuje. Studijavo Vytauto Didžiojo universiteto Teisių fakulteto Ekonomikos sky- 
riuje ir 1936 m. įgijo ekonomisto diplomą. 1937 m. liepos 7 d. pašauktas į Karo mokyklą, kurią baigė 1938 m. 
rugsėjo 27 d., gaudamas atsargos jaunesniojo leitenanto laipsnį. 1939 m. tapo teisininku su VDU diplomu. 
Studijuodamas universitete priklausė korporacijai „Sudavia“, buvo pirmininku. Nuo 1931 m. dirbo Teisingumo 
ministerijos Teisių skyriaus sekretoriumi, nuo 1939 m. — Prienų miesto notaru. 1940 m. pasitraukė į Vokietiją, 
dirbo ekonomistu ginklų fabrike Posene, 1946 m. - Niurtingeno, 1947 m. — Švabijos Gmiundo stovyklos teisės 
patarėju, pabėgėlių reikalų gynėju. Emigravęs į JAV, apsigyveno Čikagoje. 1957-1980 m. dirbo „Berry Beazing“ 
bendrovės ekonomistu. Aktyviai reiškėsi skautų veikloje. Studijuodamas VDU buvo Kauno skautų brolijos 
jūrų skautų skyriaus vyr. skautininku. Vokietijoje sutelkė jūrų skautus, jiems vadovavo. JAV priklausė „Baltijos 
jūros“ skautų tuntui, ėjo įvairias vadovaujamas pareigas. 1971 m. kartu su bendraminčiais įsteigė jūrų skautų 
organizaciją „Grandis“. 1961-1991 m. buvo lietuvių radijo „Margutis“ patarėju pajamų mokesčių klausimais. 

Mirė A. Z. Aglinskas 1991 m. lapkričio 5 d. Čikagoje. 


Algirdas Zigmas Aglinskas Kur bėga Šešupė... 

Vitas ŽILIUS 


Muzikas Vitas Žilius gimė 1911 m. liepos 11 d. Jurbar- 
ke. Mama Bacevičiūtė-Žilienė buvo gimusi Karališkių kaime, 
Kidulių valsčiuje, o tėvas Juozas Žilius - gelgaudiškietis. Į Jur- 
barką Žiliai iš Gelgaudiškio atsikėlė apie 1910 m. Gyvenda- 
mi Gelgaudiškyje Žiliai turėjo nedidelę krautuvėlę, jaunystėje 
Vito tėvas užsiėmė knygrišyste. Atsikėlęs į Jurbarką J. Žilius 
pasistatė raudonų plytų namą ir įkūrė parduotuvę-knygyną. 
Vito tėvas bendravo su režisieriumi Konstantinu Glinskiu, iš 
Gelgaudiškio kilusia rašytoja Iliuminata Vasiliauskaite-Gie- 
draitiene (apie ją „NKV“, t. 2, p. 161), pas kuriuos viešėdavo 
Vydūnas ir dailininkas K. Šimonis. Šioje aplinkoje ir brendo 
būsimasis dirigentas V. Žilius. Mokėsi Jurbarko „Saulės“ gim- 
nazijoje, 1936 m. baigė Kauno konservatoriją. 1935-1944 m. 
griežė Lietuvos radijo ir filharmonijos orkestre, 1940-1949 m. 
dėstė Vilniaus muzikos mokykloje. 1947 m. pradėjo dirb- 
ti Valstybinėje konservatorijoje. 1957-1961 m. vadovavo 
šios aukštosios mokyklos Pučiamųjų instrumentų katedrai. 
1957 m. suorganizavo „Trimito“ orkestrą. 1955 m. ir 1960 m. 
buvo dainų švenčių vyriausiuoju dirigentu. Sukūrė pjesių pu- 
čiamųjų orkestrui, dainų, parašė vadovėlį „Pučiamųjų orkestro 
instrumentai“ (1956). 

Mirė V. Žilius 1961 m. spalio 7 d. Vilniuje. 


Paminklinė lenta prie namo Jurbarke, kur gimė ir gyve- 
no Vitas Žilius 


Zanavykų Žilių namas Jurbarke 

Jonas MOTIEJAITIS 


Tirmėnų kaimo šviesuolis Jonas Motiejaitis gimė 1911 m. 
rugpjūčio 20 d. Kretkampio kaime, Lekėčių valsčiuje. Žentu 
atėjęs į Tirmėnus čia su mažomis išimtimis nugyveno visą gy- 
venimą. Buvo evangelikas liuteronas. Rūpinosi, kad Lekėčiuo- 
se būtų iškirstas žemės sklypas evangelikų liuteronų bažnyčios 
statybai, o prie sklypo ir kapinaitės. Šiandien lekėtiškiai, ko 
gero, nežino, kad Rūdšilio pagiryje, važiuojant į Pavilkijo 
pusę prie Ališkevičiaus, kairėje kelio pusėje žemės sklypą tu- 
rėjo evangelikai liuteronai. Antrasis pasaulinis karas visa tai 


nusinešė nežinomybėn. 

J. Motiejaitis viskuo domėjosi. Kai jam buvo septyniolika 
metų, Lekėčiuose atidengtas Lietuvos Nepriklausomybės de- 
šimtmečiui skirtas paminklas. J. Motiejaitis pasakojo: „Tuo- 
met Lekėčiuose buvo didžiulė šventė. Iš Kauno atvažiavo net 
keli ministrai. Atskrido ir keli kariniai lėktuvai. Lakūnas Ma- 
kūnas iš Kuro kaimo darydamas mirties kilpą nusileido per 
žemai ir užkliuvęs už pušies viršūnės nukrito. Pirmasis prie 
nukritusio lėktuvo pribėgau aš, bet lakūnui padėti niekuo ne- 
galėjau. Atsiradus daugiau žmonių, nupjovė lakūną laikiusius 
diržus, iškėlė iš lėktuvo kabinos ir arkliais išvežė į Kauną. Tą- 
Jonas Motiejaitis. 1997 m. nuotrauka syk lakūnas pasveiko, bet vėliau skrisdamas pro Aleksoto tiltą 
vėl nusileido žemai ir sudužo.“ 

Mirė J. Motiejaitis 2006 m. birželio 14 d. Palaidotas Le- 
kėčių kapinėse. 


Tirmėnų kaimo gyventojai Vincas Stanislovaitis (apie jį „NKV“, t. 6, p. 52) ir Jonas Motiejaitis buvo ne tik kaimynai, bet ir giminės. 
Nuotrauka iš J. Motiejaičio archyvo 

Jonas TAMULAITIS 


Ūkininkas Jonas Tamulaitis gimė 1911 m. Jančių kaime, 
Lekėčių valsčiuje, gausioje Liudvikos Kasparavičiūtės-Tamu- 
laitienės, kilusios iš Katinų kaimo (Jankų valsčius), ir ūkinin- 
ko, eigulio Vinco Tamulaičio šeimoje. Iš keturiolikos vaikų 
šeimoje buvo trečiasis. Baigęs Lekėčių pradinę mokyklą pas 
mokytoją Juozą Merčaitį, padėjo tėvams dirbti žemės ūkio 
darbus. Po nelengvos darbo dienos jo skardus balsas aidėjo 
po kaimą. Mėgo dainuoti, skaityti. Atlikdamas karinę tarnybą 
Lietuvos kariuomenėje Seredžiuje jaunuolis pateko į moko- 
mąją kuopą ir tapo puskarininkiu. Po kariuomenės prisijungė 
prie Lekėčių šaulių būrio veiklos ir tapo būrio vadu. 1941 m. 
birželio 14 d. J. Tamulaitį bolševikai suėmė ir ištrėmė į Sibirą. 


Jonas Tamulaitis 


| 
| 
| 
| 

Lekėčių šauliai, tarp kurių ir Jonas Tamulaitis 

Buvo atgabentas į Rešiotų (Krasnojarsko kraštas) lagerį, kur 1941—1942 m. žiemą kalėjo 1 990 lietuvių, iš kurių 
1 228 mirė badu. Jonas kalėjo kartu su Lekėčių pradinės mokyklos vedėju, mokytoju Juozu Damijonaičiu (apie 
jį „NKV“, t. 3, p. 170), kuris grįžęs į Lietuvą pasakojo, jog Rešiotų kalėjimo administracija žadėjusi gerai dir- 
busius kalinius į laisvę išleisti anksčiau. Ir J. Tamulaitis stengėsi kaip galima geriau dirbti, bet išseko ir 1942 m. 
mirė. 1943 m. sausio 2 d. Ypatingasis pasitarimas jau mirusiam J. Tamulaičiui surengė teisminį procesą ir nu- 
teisė jį dešimčiai metų katorgos. 


Liuda Tamulaitytė 
Jančiai, 2001 m. rugsėjo 7 d. 


Gausi Jančių kaimo Tamulaičių giminė. 1931 m. nuotrauka 

Birutė JUCAITYTĖ-BARANAUSKIENĖ 


Mokytoja Birutė Jucaitytė-Baranauskienė gimė 1911 m. JAV. Tėvas Jucaitis — zanavykas, kilęs iš Šilvėnų 
kaimo, Plokščių valsčiaus, mama Elžbieta Radavičiūtė-Jucaitienė — iš Viduklės. Kai Birutei buvo dešimt metų 


(1921), Jucaičių šeima grįžo į Lietuvą ir ūkininkavo Šilvėnuose. Šeimoje užaugo trys sūnūs ir keturios dukros. 
Birutė, baigusi Šilvėnų pradinę mokyklą, mokėsi Šakių „Žiburio“ gimnazijoje, kurią baigusi pradėjo mokytojau- 
ti Plokščių valsčiaus Voniškių pradinėje mokykloje, 1931 m. — ji jau Žeimio pradinės mokyklos mokytoja (Pae- 
žerėlių valsčius). Dirbo ne tik su mokiniais, bet ir su jaunimu. Buvo labai veikli. Sutkuose įkūrė jaunalietuvių 
organizacijos skyrių, kuriam ir vadovavo. Skyriui priklausė per 30 merginų ir vaikinų. Sukūrė nedidelį chorą ir 
dramos ratelį. Rengdavo vakarus su menine programa. Pastatė Juozo Vilkutaičio-Keturakio komediją „Amerika 
pirtyje“. Vėliau dirbo Raseinių apskrityje, Šakiuose ir Alytuje. 
Mirė B. Jucaitytė-Baranauskienė 1994 m. kovo 4 d. Palaidota Alytaus kapinėse. 


Aldona Dailidaitė-Duršliokienė 
Kaunas, 2000 m. lapkričio 2 d. 


Mokytojos Birutės Jucaitytės-Baranauskienės jaunystės dienų Birutė Baranauskienė su sūnumi 
nuotrauka 

Žeimio pradinės mokyklos mokiniai 1927-1928 m. m. Iš čia nufotografuotų mokinių 1931 m. buvo ir mokytojos Birutės Jucaitytės 
auklėtinis 


LL 4 ara 


T ITT 


Sutkų bažnytkaimio šviesuomenė, su kuria teko bendrauti ir dirbti mokytojai Birutei Jucaitytei 
Nuotraukos iš A. Duršliokienės archyvo 

Stasys POVILAITIS 


Kraštotyrininkas, spaudos bendradarbis Stasys Povilaitis gimė 1911 m. rugsėjo 17 d. Lekėčių kaime. Vėliau, 
tėvams įsigijus ūkį Jančių kaime, persikėlė ten gyventi. Visas Stasio gyvenimas buvo susijęs su darbu giriose. 
Dirbo Lekėčių urėdijoje, girininkijose. Nuolat domėjosi gimtosiomis apylinkėmis ir Lekėčių valsčiaus visuo- 
meniniu bei kultūriniu gyvenimu. Apie krašto žmones ir įvykius rašė nepriklausomos Lietuvos periodikoje. 
Kraštotyrinį darbą dirbo ir bolševikų okupacijos metais. Buvo surinkęs nemažai senienų ir periodikos leidinių, 
kuriuos perdavė Vidmantui Mašanauskui. 

Mirė S. Povilaitis 1993 m. liepos mėn. Palaidotas Lekėčių kapinėse. 


„Jaunoji karta“, 1933 m. gruodžio 10 d., Nr. 48 


„LEKĖČIAI. Lapkričio 26 d. parapijos salėje buvo Kražių skerdynių viešas paminėjimas. Apie Kražių įvy- 
kius kalbėjo mokyt. J. Kudirka ir jaunalietuvių pirmininkas Ant. Gintneris. 17 val. buvo Lekėčių tautiškų or- 
ganizacijų vakaras. Buvo suvaidinta Griniaus „Sąžinė“. Vaidinimas pasisekė labai gerai, žmonių susirinko daug, 
net patys lekėtiškiai stebėjosi. Vakaras praėjo labai linksmai ir gyvai.“ 


Sk. koresp. St. Povilaitis 


Stasys Povilaitis Stasio Povilaičio kapas Lekėčių kapinėse. 1996 m. nuotrauka 

„Jaunoji karta“, 1934 m. gruodžio 30 d., Nr. 52 


„LEKĖČIAI. Gruodžio 16 d. žemės kooperatyvo salėje įvyko „J. Lietuvos“ sk. metinis susirinkimas. Paskai- 
tas „Simanas Daukantas“ ir „Gruodžio 17 d. minėjimas“ skaitė vls. tėvūnas — pašto viršininkas A. Gintneris, 
mkc. J. Damijonaitis laikė paskaitą „Kariškas jaunimo parengimas“ ir, be to, papasakojo įdomius gruodžio 17 d. 
įvykių epizodus. Pasveikintas Tautos Vadas ir Vyriausybė. Perrinkta valdyba: pir. - mkt. J. Damijonaitis, sekr. — 
Ig. Jacevičius, vicepirm. — A. Gintneris ir ižd. — El. Damijonaitienė. Rev. k-jon: Pr. Klimaitis, Br. Sulžickas ir 
A. Lebežinskas. Iš rajono atstovų suvažiavimo pranešė Br. Sulžickas. Nusifotografuota. Nutarta organizuotai 
sutikti Naujuosius metus. Lekėčių vls. tėvūnijos ribose, be jau esančių Lekėčių, Kuro ir Braziūkų skyr., manoma 
įsteigti dar Sirvydų ir Pavilkijo jaunalietuvių skyriai.“ 


St. Povilatis 

„BRAZIŪKAI (Lekėčių vls.). Vls. tėvūno A. Gintnerio pastangomis įsteigtas Braziūkų kaime „J. Lietu- 
vos“ skyrius. Narių įstojo 12. Paskaitą „Jaunalietuvių uždaviniai ir pareigos“ laikė vls. tėvūnas A. Gintneris. 
Valdybon išrinkta: pir. - mkt. P. Vosylius, sekr. — L. Matkevičius ir ižd. — J. Urbonas. Manoma suorganizuoti 


skyriaus chorą.“ 


Sr. Povilaitis 


| 


Lekėčių valsčiaus visuomenininkai. Stasys Povilaitis sėdi antrasis iš dešinės 

Vincas ANKUDAVIČIUS-ANKUS 


Miškininkas Vincas Ankudavičius-Ankus gimė 1911 m. spa- 
lio 23 d. Pupių kaime, Barzdų valsčiuje. 1931 m. baigė Marijam- 
polės Rygiškių Jono gimnaziją, o 1935 m. — Aukštesniąją miškų 

$ mokyklą Alytuje. Dirbo Klaipėdos medžio pramonės įmonėse, 
" 1936-1938 m. vadovavo Šventosios uosto ir pajūrio smėlynų sti- 

1 prinimo ir apželdinimo darbams. 1942 m. baigė Vilniaus univer- 
siteto Miškų mokslų fakultetą, apgynęs diplominį darbą „Medie- 
nos dujos ir jų gamyba“. Paliktas dirbti universitete asistentu, iki 
1943 m. dar dėstė ir Vilniaus miškų mokykloje. 1943-1944 m. 
buvo Miškų departamento referentu. Artėjant antrajai bolševiki- 
nei okupacijai pasitraukė į Vakarus. 1947 m. emigravo į Kanadą, 
dirbo Toronto universitete, 1958 m. apsigyveno JAV, dirbo Čika- 


gos universitete technikos tyrimų direktoriaus padėjėju. Bendra- 
darbiavo su „Mūsų giria“ ir „Girios aidu“. 


Vincas Ankudavičius-Ankus 


Sutvirtintos pajūrio kopos Palangoje 

Ona Elena RUGYTĖ-BABUŠIENĖ 


Visuomenininkė Ona Elena Rugytė-Babušienė gimė 
1911 m. Rūgių kaime, Sintautų valsčiuje. Mokėsi Sintau- 
tuose ir žemės ūkio mokykloje Balbieriškyje. 1932 m. iš- 
tekėjusi už mokesčių inspektoriaus, visuomenininko Bro- 
niaus Babušio (apie jį „NKV“, t. 4, p. 22) gyveno Šakiuose. 
Aktyviai dalyvavo Šaulių sąjungos veikloje, dainavo cho- 
ruose, priklausė Katalikių moterų organizacijai. 1944 m. su 
šeima pasitraukė į Vakarus. 1949 m. apsigyveno Čikagoje, 
JAV. Vėliau gyventi persikėlė netoli Niujorko. 


Rūgių gyvenamasis namas po Antrojo pasaulinio karo. Šiame name 
gimė aušrininkas ir varpininkas dr. Juozapas Rugys (apie jį „NKV“, 
t. 1, p. 97), kun. Jonas Rugys (apie jį „NKV“, t. 1, p. 134), žinomo 
švietėjo, Prienų „Žiburio“ gimnazijos direktoriaus ir poeto Justino 
Marcinkevičiaus mokytojo kun. Felikso Martišiaus (apie jį „NKV“, 
t. 2, p. 51) motina Rugytė-Martišienė, kan. Juozo (apie jį „NKV“, 
t. 3, p. 51) ir kan. Felikso (apie jį „NKV“, r. 4, p. 180) Valaičių mo- 
tina Ona Rugytė-Valaitienė, Agotos Liorentaitės-Rugienės ir Prano 
Rugio sūnus Lietuvos kariuomenės kap. Antanas Rugys, jo sesuo 
vienuolė Stasė Rugytė. 

Šiame name lankėsi vyskupas Justinas Staugaitis (apie jį „NKV“, | —— 
t. 1, p. 157), prel. M. Krupavičius, kan. Visgirda (apie jį „NKV“, Ona Elena Rugytė-Babušienė 
t. 1, p. 227), prelatas E Bartkus (apie jį „NKV“, t. 2, p. 212) ir kiti 

to meto žymūs visuomenės veikėjai. 

Antanas DUOBA 


Antanas Duoba 


Žiema Lekėčiuose 

Lietuvos kariuomenės karininkas Antanas Duoba gimė 
1911 m. lapkričio 25 d. Veršnių kaime, Lekėčių valsčiuje. 
Baigęs Aukštesniosios technikos mokyklos Mechanikos skyrių 
1935 m. buvo pašauktas į Lietuvos kariuomenę ir nukreiptas 
į Karo mokyklą. Baigęs karinius mokslus ir įgijus ats. jaun. 
leitenanto laipsnį paleistas į atsargą. 1937 m. priimtas į tikrą- 
ją karinę tarnybą ir nukreiptas į Ginklavimosi valdybą. Bai- 
gęs kursus tarnavo Ginklavimosi valdybos Gamybos skyriaus 
technikos dalies užsakymų tvarkytoju. Nuo 1938 m. LŠS 
priešlėktuvinės apsaugos šaulių kuopos narys. Sovietų Sąjun- 
gai okupavus Lietuvą perkeltas į Lietuvos liaudies kariuomenę 
ir paskirtas į RA 29 ŠTK 179 šaulių divizijos 259 šaulių pulką, 
o po mėnesio perkeltas į 184 šaulių divizijos 616 artilerijos 
pulką. Prasidėjus Vokietijos ir SSRS karui, iš RA pasitraukė. 
Vokiečių okupacijos metais tarnavo lietuvių savisaugos dali- 
niuose, o nuo 1943 m. buvo policijos leitenantu. 

Vytautas JUODAITIS 


Vytautas Juodaitis gimė 1911 m. lapkričio 29 d. Žar- 
delių kaime, Barzdų valsčiuje. 1932 m. baigęs Marijampo- 
lės Rygiškių Jono gimnaziją pašauktas atlikti karinę tarnybą 
2 pėstininkų pulke, pasiųstas į Karo mokyklą. 1933 m. rug- 
sėjo 15 d. ją baigus (VIII asp. laida) suteiktas pėst. ats. jaun. 
leitenanto laipsnis ir paleistas į pėstininkų karininkų atsargą. 
1934 m. mokėsi Aukštesniojoje policijos mokykloje. 1936 m. 
gegužės 10 d. baigė Karo mokyklos 10 mėn. atsargos karinin- 
kų kursus, priimtas į tikrąją karinę tarnybą, paskirtas 5-ojo 
pėstininkų pulko 1-osios kulkosvaidžių kuopos būrio vadu. 
1937 m. sportiniame šaudyme iš pistoleto pulke užėmė 1-ąją 
vietą. 1938 m. kovo 5 d. baigė sunkiųjų kulkosvaidžių ir au- 
tomatinių pabūklų kursus (V laida). 1939 m. birželio 13 d. 
pakeltas į leitenantus. 1939 m. liepos 17 d. laikinai ėjo mino- 
svaidžių būrio vado pareigas. 1939 m. rugsėjo 18 d. paskirtas 
8-osios kuopos vadu. Sovietų Sąjungai okupuojant Lietuvą 
tarnavo 5-ajame pėstininkų pulke 1-osios sunkiųjų kulkosvai- 
džių kuopos būrio vadu. Likviduojant Lietuvos kariuomenę 
paskirtas RA 29 ŠTK 184 šaulių divizijos 262 šaulių pulko 
kulkosvaidžių būrio vadu. Kilus Vokietijos ir SSRS karui iš 
RA pasitraukė, tarnavo LSD. Nuo 1941 m. rugpjūčio mėn. 
Geležinkelio apsaugos bataliono 3-iosios kuopos vado padėjė- 
jas. 1944 m. su šeima pasitraukė į Vokietiją, gyveno pabėgėlių 
stovyklose Hanau, Vysbadene, Kaselyje ir Frankfurte. Vėliau 
emigravo į Australiją, apsigyveno Sidnėjaus priemiestyje. Da- 
lyvavo Australijos lietuvių visuomeninėje veikloje. 

Mirė V. Juodaitis 1987 m. sausio 23 d. 


Vytautas Juodaitis 


Braziūkų tarpgirio toliai 

Juozas JURKŠAITIS 


Visuomenininkas, Sibiro tremtinys Juozas Jurkšaitis gimė 
1911 m. lapkričio 2 d. Daukantiškių kaime, Gelgaudiškio 
valsčiuje. Baigęs pradžios mokyklą apsigyveno Kaune. Čia 
įgijo buhalterio-ekonomisto profesiją, nuo 1930 m. dirbo 
Lietuvos vidaus reikalų ministerijoje, o vakarais tobulinosi 
Vytauto Didžiojo universitete. 1935 m. patikėta vadovauti 
ministerijos Ūkio ir finansų skyriui, o Lietuvai atgavus Vil- 
nių paskirtas Vilniaus miesto savivaldybės buhalteriu-ekono- 
mistu. 1941 m. birželio 14 d. okupacinės valdžios represinių 
struktūrų suimtas ir įkalintas griežto režimo Rešiotų lageryje 
Nr. 7. Lageryje susipažino ir bendravo su buvusiu Lietuvos 
Respublikos Prezidentu A. Stulginskiu, buvusiu teisingumo 
ministru S. Šilingu (apie jį „NKV“, t. 2, p. 85), buvusiu švie- 
timo ministru J. Tomkūnu. 1943 m. sausio 20 d. J. Jurkšaitis 


Ypatingojo pasitarimo nuteistas aštuoneriems metams kator- 
gos. Nuo 1948 m. gruodžio 25 d. — tremtis. Iš tremties paleis- 
tas 1956 m. balandžio 24 d. Į Lietuvą grįžo 1957 m. 

J. Jurkšaitis dirbdamas Kaune buvo aktyvus „Jaunosios 
Lietuvos“ sąjungos narys ir puikus organizatorius. 1988 m. 
susiorganizavus Vilniaus politinių kalinių ir tremtinių bendri- 


jai išrenkamas bendrijos tarybos nariu. 
Mirė J. Jurkšaitis 1995 m. gegužės 29 d. Vilniuje. Palaido- 


Juozas Jurkšaitis tas Antakalnio kapinėse. 


Kauno senamiestis, kuriame prabėgo pačios prasmingiausios J. Jurkšaičio gyvenimo ir darbo dienos 

Nemunas ir Zanavykai 


Nemunas — tai kelias. Per Nemuną mūsų protėviai atrado pasaulį, o pasaulis — senąją mūsų tėvynę Aistiją. 
Lietuvoje niekas taip glaudžiai nėra susijęs su Nemunu kaip Zanavykai. Apie 70 kilometrų Zanavykų šiaurinį 
pakraštį skalauja Nemuno vandenys. Ką ten skalauja, su panemunių piliakalniais, antkalniais, legendomis ir 
padavimais apipintomis vietomis Nemunas dabina Lekėčių, Kriūkų, Plokščių, Gelgaudiškio, Kidulių, Sudargo 
seniūnijas. 

Praeityje Nemunas Zanavykams buvo ne tik vandens, bet ir rogių kelias, o ir 1919 m. zanavykai į Kauną ėjo 
nemunais, kad savanoriais galėtų stoti į atsikuriančią Lietuvos kariuomenę ir ginti Tėvynę nuo priešų. Ir rezis- 
tencinėje kovoje 1950 m. ir 1951 m. JAV čekų kilmės karo lakūnams Nemunas buvo pagrindinis orientyras į 
Pagėgių ir Kazlų Rūdos girias nuleidžiant desantininkus. 

Buvo laikai, kai ne vienam zanavykui Nemunas parūpino upeivio, sielininko ar žvejo darbą. Su Nemunu 
zanavykai kėlėsi, dirbo, dainavo, upės vandenyje plovė prakaitą ir plukdė jį į Baltiją. Nemunas ir Zanavykai 
nedalomi. Visa tai dar XIX a. patvirtino ir Tautos atgimimo pranašas Stanislovas Zanavykas-Maironis. 

„Kur bėga Šešupė, kur Nemunas teka, 
"Ten mūsų Tėvynė, graži Lietuva...“ 


Jurbarkas nuo kairiojo Nemuno šlaito 

Beatričė GRINCEVIČIŪTĖ 


Dainininkė, Ilguvos dvaro savininkų dukra Be- 
atričė Grincevičiūtė gimė 1911 m. lapkričio 28 d. 
Stolaukėje, Bartininkų valsčiuje. Ilguvos dvare 
prabėgo jos vaikystė. Muzikos mokėsi namuose, 
1928 m. baigė Vaišuvos aklųjų ir nebylių institutą, 
1933-1940 m. studijavo Liaudies konservatorijo- 
je Kaune, 1933-1944 m. dar mokėsi privačiai pas 
A. Sinkevičiūtę. Beatričės muzikiniam išsilavinimui 
nemažą įtaką turėjo E. Mlynarskio globa Varšuvo- 
je 1921-1928 m. Grįžusi į Lietuvą 1931-1932 m. 
dirbo Kauno aklųjų institute, 1937 m. jos balsas su- 
skambėjo per Lietuvos radiją. Nuo 1943 m. rengė 
solo koncertus. 1944-1946 m. dirbo Lietuvos filhar- 


monijoje, 1946-1965 m. buvo Lietuvos radijo solis- 


tė. Daug koncertavo su B. Dvarionu. Šis kompozi- 
torius Beatričei sukūrė muziką pagal L. Stepanausko 
eiles „Žvaigždutė“. Ypatingai ši daina nuskambėjo 
1972 m. Palangoje prie B. Dvariono kapo duobės. 
B. Grincevičiūtės repertuarą sudarė daugiau nei 


Beatričė Grincevičiūtė ir dailininkė Jovita Skolevičienė Klaipėdos paveikslų galerijoje 

tūkstantis kūrinių: lietuvių ir kitų tautų liaudies dainos, kamerinė klasikinė muzika. Beatričė pirmoji atliko ir 
daugelį lietuvių kompozitorių sukurtų kūrinių vaikams. Turėjo savitą, lyrišką, šviesaus tembro balsą. 

Mirė B. Grincevičiūtė 1988 m. lapkričio 17 d. Vilniuje. Palaidota Antakalnio kapinėse. 

Solistės gyventame name Vilniuje, Vienuolio gatvėje, įrengtas B. Grincevičiūtės memorialinis muziejus, 
kuriam 7 metus vadovavo kultūros istorikas Albinas Vaičiūnas (apie jį „NKV“, t. 8, p. 160). 


Ilguvos bažnyčios didysis altorius Beatričė Grincevičiūtė. Fotografuota Rietave, sutinkant „Muzikos ru- 
dens 75“ dalyvius. 1975 m. rugsėjo 20 d. nuotrauka 

Justinas MIKUCKAS 


Inžinierius statybininkas, technikos mokslų daktaras 
Justinas Mikuckas gimė 1912 m. sausio 30 d. Lekėčių kai- 
me ant Liekaičio upelio kranto Marijos Povilaitytės-Mikuc- 
kienės (1887-1955) ir Jono Mikucko (1869-1945) gausio- 
je šeimoje. Justino vyriausiasis brolis Vincas (apie jį „NKV“, 
t. 3, p. 135) Ypatingojo pasitarimo 1941 m. balandžio 23 d. 
buvo nuteistas penkeriems metams katorgos ir įkalintas Uz- 
bekijoje, brolis Norbertas Mikuckas (apie jį „NKV“, t. 3, 
p. 175) tapo Tauro apygardos Žalgirio rinktinės partiza- 


nu, o tėvai 1945 m. rugpjūčio 30 d. ištremti į Permės sritį, 
kur ir mirė. Justinas, baigęs pradžios mokslus Lekėčiuose, 
o gimnaziją — Kaune, pradėjo studijuoti Vytauto Didžiojo 
universiteto Technikos fakultete. Studijuodamas 1943 m. 
talkininkavo Jurgiui Gimbutui aprašant Lekėčių kaimo tro- 
besius (plačiau „Lekėčių sakmės“, p. 594—607). 1944 m. 
baigęs universitetą buvo paliktas šioje aukštojoje mokslo 
įstaigoje ir čia dėstė, buvo Pastatų konstrukcijų katedros ve- 
dėju, nuo 1950 m. — docentu. 1950-1965 m. — Kauno po- 
litechnikos instituto Pastatų konstrukcijų katedros vedėju. 
Parašė knygą „Statybos pagrindai“ (1957), darbų statybos 
ir statybos technikos istorijos tema. Yra vienas iš vadovėlio 
„Pastatų konstrukcijos“ (1962, I) autorių. 
Mirė J. Mikuckas 1978 m. birželio 1 d. Kaune. 


Justinas Mikuckas 


Išsiliejusi Liekė prieš melioraciją ties Šilagirio girininkija 


204 


Vytautas LOZORAITIS 


Vytautas Lozoraitis gimė 1912 m. sausio 26 d. Baltrušių kaime, Barzdų valsčiuje. Baigė Marijampolės gim- 
naziją. 1932 m. pradėjo tarnauti Lietuvos kariuomenėje. 1934 m. rugsėjo 15 d. baigus Karo mokyklą (XVI lai- 
da) suteiktas pėst. jaun. leitenanto laipsnis ir paskirtas 9-ojo pėstininkų pulko Marijampolėje būrio vadu. 
1938 m. balandžio 7 d. pakeltas į leitenantus, paskirtas 3-iosios, vėliau 4-osios kuopos vyr. karininku. 1940 m. 
liepos 25 d. perkeltas į 2-ąjį pėstininkų pulką. Sovietų Sąjungai okupuojant Lietuvą tarnavo 2-osios pėstininkų 
pulko kuopos vado padėjėju. Likviduojant Lietuvos kariuomenę 1940 m. spalio 3 d. paskirtas RA 29 ŠTK 179 
šaulių divizijos 259 pulko žvalgų būrio vadu. Kilus Vokietijos ir SSRS karui iš RA pasitraukė. Nuo 1941 m. 
tarnavo LSD. 1944 m. su šeima pasitraukė į Vokietiją, vėliau emigravo į JAV. Apsigyveno Lindene. 

Mirė V. Lozoraitis 1987 m. Palaidotas Lindeno kapinėse. 


„Verkiantys“ gluosniai Vytautas Lozoraitis 


205 


Viktoras AŠMENSKAS 


Gimiau 1912 m. vasario 19 d. Viliūšių kaime, Jankų valsčiu- 
je, Onos Bilskytės-Ašmenskienės ir Antano Ašmensko šeimoje. 
1914 m. tėvai Skirkų kaime nusipirko ūkį ir persikėlėme ten gy- 
venti. 1918 m. mirė mama ir į namus iš Agurkiškės kaimo (Luk- 
šių valsčius) atėjo pamotė Klementina Bartkytė. 1924 m. baigęs 
Jankų pradžios mokyklą pradėjau mokytis Šakių „Žiburio“ gim- 
nazijoje. 1925 m. mirė tėvelis. Į namus užkuriu atėjo Jonas Blaz- 
gaitis. Mokytis išvykau į Kauno tėvų jėzuitų gimnaziją. 1929 m. 
pradėjau mokytis Aukštesniojoje technikos mokykloje. Ją baigęs 
1934 m. pradėjau dirbti Valstybės kontrolės Krašto apsaugos de- 
partamente. 1935 m. buvau mobilizuotas į kariuomenę. Tarnavau 
inžin. batalione ir Ginklavimosi valdyboje. 1936 m. kovo 1 d. 
grįžau į Valstybės kontrolės Krašto apsaugos departamentą ir ten 
dirbau iki 1937 m. balandžio 3 d. 1937-1944 m. ėjau Trakų 
apskrities žemės ūkio statybos įstaigos vedėjo pareigas. Dar be- 
simokydamas Aukštesniojoje technikos mokykloje susidomėjau 
aviacija. 1930 m. įstojau į Lietuvos aeroklubą. 1932 m. skraidėme 
Petrašiūnų smėlynuose. 1932-1933 m. Aukštesniosios technikos 
mokyklos dirbtuvėse statėme sklandytuvą T-2 (BRO-2). 1933 m. 
Nidoje statėme sklandytuvams angarus ir skraidėme kopose. 
1933 m. rugpjūčio 15 d. oficialiai atidaryta LAK Nidos sklan- 
dymo mokykla. 1934 m. Nidoje įgijau „C“ sklandytojo-piloto 
pažymėjimą. 1935 m. LAK įkūrus sportinę eskadrilę tapau jos 
nariu. 1936 m. rugpjūčio 16 d. Palangoje atlikau pirmąjį šuolį 
parašiutu. 1937 m. gegužės 16 d. kartu su 10 sportininkų atliko- 


Viktoras Ašmenskas 


me pirmąjį grupinį šuolį. 1938 m. dalyvavau pirmojoje pasaulio 


> 
A+ 


go 


Soldine Dariaus ir Girėno skrydžio per Atlantą 55-ųjų metinių minėjime Nijolė Dariūtė, Vytautas Landsbergis-Žemkalnis ir Viktoras 
Ašmenskas. 1988 m. nuotrauka 

lietuvių olimpiadoje su sklandytuvu, o 1939 m. Baltijos šalių varžybose skrendant maršrutu Talinas-Ryga-Jo- 
niškis-Palanga-Kaunas. 1944 m. lapkričio 1 d. pradėjau dirbti Kaune, Miškų pramonės ministerijos Kapitalinės 
statybos skyriuje vyr. inžinieriumi. 1946 m. kovo 19 d. buvau areštuotas, nes dar besimokydamas Aukštesniojoje 
technikos mokykloje dalyvavau skautų ir šaulių organizacijose. 1941 m. birželio 22 d. dalyvavau aktyvistų fronte 
užimant karinius sandėlius Trakuose ir nuginkluojant rusų kareivius. Uždarius LAF organizaciją dirbau LF Tra- 
kų apskrities skyriaus viršininku. 1945 m. pabaigoje užmezgiau ryšius su kuriama Lietuvių tautine taryba (LTT) 
ir Vyriausia Lietuvos ginkluotų pajėgų vadovybe (VLGPV). Vadovybės pavedimu organizavau Kauno apygardos 
štabą (Kaunas, Šakiai, Vilkaviškis, Marijampolė, Lazdijai, Alytus), perduodavau jiems direktyvas, įsakymus, 
spaudą. Vilniaus KGB požemių 36 kameroje teko išbūti 8 mėn. Po teismo buvau pervežtas į Lukiškių kalėjimą, 
iš ten į Rasų ir Klaipėdos lagerius. 1948 m. vasarą jau kalėjau Mordovijos Dubravlage. 1955 m. vasario 26 d. 
buvau ištremtas į Krasnojarsko kraštą. 1957 m. grįžau į Lietuvą. Dirbti pradėjau Statybos ministerijos SV-16 
darbų vykdytoju. 1963-1975 m. dirbau Vilniaus GKG-2 vyr. technologu. Nuo 1977 m. dirbau Aviacijos sporto 
federacijoje atsakingu sekretoriumi. 1990 m. atkūrus Lietuvos aeroklubo teises buvau išrinktas LAK generaliniu 
sekretoriumi ir šias pareigas ėjau iki 1992 m. vasario 20 d. 1993 m. dalyvavau FAJ tarybos posėdyje Paryžiuje, 
kur LAK buvo priimtas į Tarptautinę aeronautikos federaciją. 

Nuo 1932 m. bendradarbiauju su periodine spauda. Mano straipsniai spausdinti „Karyje“, „Trimite“, „Lie- 
tuvos sparnuose“, „Moksle ir gyvenime“, „Moksle ir technikoje“, „Vorutoje“, „Laisvės kovų archyve“. 


Viktoras Ašmenskas 
Vilnius, 1994 m. gegužės 19 d. 


1993 m. Kaune iškilmingai buvo paminėta Lietuvos karo lakūno Simo Stanaičio (apie jį „NKV“, t. 3, p. 108) 95-ųjų metų sukaktis, 
į kurią susirinko ištikimiausi jo bičiuliai. 

Iš kairės sėdi: Aldona Balčiūnienė, Aldona Lizdienė, Simas Stanaitis, Viktoras Ašmenskas 

Stovi iš kairės: Kazakevičius, majoras Eugenijus Raubika, Algirdas Gamziukas, pulkininkas leitenantas Zenonas Vegelevičius, leitenan- 
tas Antanas Mikutis, Karpavičius, aviacijos istorikas Jonas Balčiūnas, lakūnas Juozas Aidas, Albinas Justinas Lizdas 

Nuotrauka iš A. Lizdienės archyvo 

Juozas SUTKUS 


Lietuvos kariuomenės karininkas Juozas Sutkus 
gimė 1912 m. vasario 19 d. Sutkų kaime, Paežerėlių 
valsčiuje. 1932 m. baigė Lietuvos mokytojų profesi- 
nės sąjungos Kauno suaugusiųjų gimnaziją. 1932 m. 
rugsėjo 22 d. priimtas kariūnų į Karo mokyklą. 
1934 m. rugsėjo 15 d. ją baigė įgydamas pėst. jaun. 
leitenanto laipsnį. Paskirtas 6-ojo p. p. sunkiųjų kul- 
kosvaidžių kuopos būrio vadu. 1937 m. baigė sun- 
kiųjų ginklavimo priemonių karininkų kursų IV lai- 
dą ir paskirtas 2-ojo sunkiųjų kulkosvaidžių kuopos 
automatinių pabūklų būrio vadu. 1939 m. pakeltas 
į leitenantus. 1939 m. birželio 10 d. su daliniu per- 
keltas į Telšius. 1940 m. kovo 7 d. pačiam prašant 
paleistas į pėstininkų karininkų atsargą. 1940 m. 
balandžio 16 d. paskirtas pasienio policijos Vilniaus 
karo regiono viršininko padėjėju. Artėjant antrajai 
sovietinei okupacijai 1944 m. pasitraukė į Vakarus. 
1949 m. emigravo į JAV. Gyvendamas už Atlanto 
aktyviai reiškėsi lietuviškoje veikloje. Priklausė Ben- 
drajam Amerikos lietuvių fondui, Ramovei, Tautos 
fondui. Per valstybines JAV šventes greta šios vėlia- 
vos iškeldavo ir lietuvišką trispalvę. 

Mirė J. Sutkus 1983 m. balandžio 25 d. Čikago- 


je. Palaidotas Šv. Kazimiero lietuvių kapinėse. 

Nuo plento Kaunas-Šakiai keliukas, vedantis į J. Sutkaus gimtinę Sutkus 

Kun. Antanas KARDAUSKAS-KARDAS 


Kun. Antanas Kardauskas-Kardas gimė 1912 m. 
kovo 4 d. Pentiškių kaime, Griškabūdžio valsčiuje. 


1933 m. baigęs Marijampolės marijonų gimnaziją, vie- 
nerius metus studijavo mediciną. Po metų įstojo į Vil- 
kaviškio kunigų seminariją ir 1939 m. ją baigęs birže- 
lio 11 d. buvo įšventintas kunigu. Vikaro pareigas ėjo 
Liudvinave ir Šakiuose. Kurį laiką buvo ir Prekybos 
mokyklos kapelionu. 1944 m. pasitraukė į Vakarus, gy- 
veno Tirolyje, o vėliau Bavarijoje. Buvo pirmuoju Me- 
mingeno lietuvių pabėgėlių komiteto pirmininku. Kiek 
pastudijavęs Romoje 1947 m. dirbti pastoracinio darbo 
išvyko į Čilę, kur buvo El Salvadoro bazilikos Santjage 
vikaru. 1952 m. atvyko į JAV ir dirbo Grand Rapido 
parapijoje. Nuo 1963 m. įsikūrė Aušros Vartų lietu- 
vių parapijoje Niujorke. Dar vėliau dirbo vikaru Holy 
Cross parapijoje. 1982 m. išėjęs į pensiją apsigyveno 
Sunny Hillse. 

Mirė kun. A. Kardauskas-Kardas 1987 m. Sunny 
Hillse. 


Kun. Antanas Kardauskas-Kardas 


Kun. Antanas Kardauskas-Kardas tarp JAV lietuvių visuomenininkų 

Sofija PUSDEŠRYTĖ-ADOMAITIENĖ 


Dainininkė, mecosopranas Sofija Pusdešrytė- 
Adomaitienė gimė 1912 m. kovo 13 d. Prienuo- 
se. Kilmė — zanavykė. 1936 m. Vytauto Didžiojo 
universitete baigė Teisių fakultetą. Studijuodama 
universitete buvo korporacijos „Filiae Lithuaniae“ 


pirmininke, taip pat aktyvi šaulė. 1941 m. baigė 
Kauno konservatoriją. Debiutavo operoje „Aida“ 
Amneris vaidmeniu. Persikėlusi gyventi į Vilnių dai- 
navo Vilniaus operos teatre. 1944 m. pasitraukė į 
Vakarus. Vokietijoje koncertavo pabėgėlių stovyklo- 
se. 1947 m. Štutgarte tapo nuolatine radiofono dai- 
nininke. Emigravusi į JAV daugelį metų vadovavo 
Scenos darbuotojų sąjungai, surengė apie pusšimtį 
spektaklių Čikagos jaunimo centre, taip pat kon- 
certus JAV ir Kanadoje. Su lyrine soprane Pruden- 
cija Navickaite-Bičkiene (1920-1993) išleido duetų 
plokštelę. Dvejus metus vadovavo „Lietuvos dukte- 
rų“ draugijai, Tautos fondo ir BALF veikloje. 

Mirė S. Pusdešrytė-Adomaitienė 1994 m. gruo- 
džio 26 d. Čikagoje. 


Sofija Adomaitienė 


Kauno muzikinis teatras. 1941 m. čia skambėjo Sofijos Pusdešrytės-Adomaitienės balsas 

Konstantinas VALUCKAS 


Kultūrtechnikas-geodezininkas, mokytojas Konstantinas Valuckas gimė 1912 m. balandžio 10 d. Stulgių 
kaime, Plokščių valsčiuje, vidutinių ūkininkų Onos Petkevičiūtės ir Konstantino Valucko šeimoje. Baigęs Plokš- 
čių pradinę mokyklą, mokėsi Šakių „Žiburio“ gimnazijoje, vėliau įstojo į Kėdainių aukštesniąją kultūrtechnikos 
mokyklą ir po trejų metų tapo kultūrtechniku. Dar vienerius metus pasimokęs geodezininkų kursuose jau 
turėjo ir geodezininko specialybę. 1934-1939 m. dirbo Žemės ūkio ministerijoje. Atliko Jurbarko, Tauragės, 
Palangos miestų matavimo darbus. 1939 m. pradėjo dirbti Šiaulių miesto savivaldybėje matavimo dalies vedėju. 
Čia 1941 m. vedė Genovaitę Gudelytę, o 1942 m. gyventi persikėlė į tėviškę. Kurį laiką dirbo Šakių apskri- 
ties vyr. žemės tvarkytoju. 1945 m. buvo matavimo kursų direktoriumi, metus visiškai niekur nedirbo, o nuo 
1946 m. pabaigos pradėjo dirbti Papiškių (Kauno apskritis) pradinės mokyklos mokytoju. Taip kartu su žmona, 
kuri taip pat buvo mokytoja, keliavo po Kauno apylinkes, o vasaromis neakivaizdžiai mokėsi Kauno mokytojų 
seminarijoje. 1947-1949 m. dirbo Leonavos pradinėje mokykloje, 1949-1956 m. — Drąseikių pradinėje mo- 
kykloje vedėju, 1956-1960 m. — Gaižėnų pradinės mokyklos vedėju. 1960 m. apsigyveno Kaune ir iki 1968 m. 
dirbo Miestų statybos projektavimo institute geodezininku vyr. projekto tyrinėtoju. Išėjęs į pensiją nenurimo ir 
dar iki 1984 m. dirbo Kauno radijo gamykloje. Išaugino tris sūnus. Vyriausias sūnus Konstantinas Povilas tapo 


habil. dr. profesoriumi ir šiuo metu vadovauja Lietuvos onkologijos centrui, antrasis sūnus Vytautas Jurgis - in- 
žinierius konstruktorius, jauniausiasis Romas turi dvi technines specialybes. 
Mirė K. Valuckas 1991 m. Kaune. Palaidotas Karmėlavos kapinėse. 


Dalė Konstancija Valuckaitė-Skaudeckienė 
Garliava, 2000 m. liepos mėn. 


Konstantinas Valuckas 1935 m. Kaune 
Nuotraukos iš D. Skaudeckienės archyvo 


Valuckai Stulgiuose 1944 m. liepos mėn. Iš kairės: Valuckų tarnaitė, Konstantinas Valuckas (jaunesnysis), greta Konstantino žmona 
Genovaitė su sūnumi Konstantinu Povilu, Konstantinas Valuckas (vyresnysis), Anelė Valuckaitė-Mockaitienė, Vladislava Aldona Va- 
luckaitė, mokytoja Marija Valuckaitė. Priekyje — Andriaus Valucko dukra Dalė Valuckaitė ir jos pusseserė Anelė Mockaitytė 

Antanas PAUKŠTYS 


Antanas Paukštys 


Rugiapjūtė Liekės tarpgiryje 

Mokytojas, dainininkas Antanas Paukštys gimė 
1912 m. balandžio 29 d. Lūšnos kaime, Jankų valsčiuje. 
Šeimoje buvo jauniausias. Mokėsi Marijampolės marijonų 
gimnazijoje, o 1930 m. baigė Kauno jėzuitų gimnaziją. 
Studijavo Vytauto Didžiojo universiteto Teologijos ir filo- 
sofijos fakulteto Filosofijos skyriuje. 1935 m. pašauktas į 
Lietuvos kariuomenę. 1936 m. baigė Karo mokyklą ir jam 
suteiktas jaun. leitenanto laipsnis. 

Mokytojas Juozas Paukštys (apie jį „NKV“, t. 4, p. 132) 
rašo: „Mūsų šeimoje brolis Antanas buvo jauniausias. Die- 
vo jis buvo apdovanotas ypatingais gabumais. Studijuoda- 
mas universitete pastebėjo, jog turi neblogą balsą ir kartu 
su B. Grincevičiūte (apie ją „NKV“, t. 9) pradėjo mokytis 
dainavimo meno. Koncertavo įvairiose Lietuvos vietose. 
Prasidėjus Antrajam pasauliniam karui brolis Antanas buvo 
mobilizuotas į Lietuvos kariuomenę ir dalyvavo lenkų ka- 
rininkų internavime. Po kurio laiko buvo paleistas dimisi- 
jos vyr. leitenantu. 1944 m. pasitraukė į Vakarus. Gyveno 
Augsburgo lietuvių pabėgėlių stovykloje. Baigė konserva- 
toriją. Persikėlęs gyventi į Kolumbiją dirbo Bogotos teatro 
solistu. Čia dainuodamas scenoje 1955 m. spalio 19 d. nuo 
kraujo išsiliejimo į smegenis mirė. Mirė vienišas, nes buvo 
nevedęs, toli nuo tėvynės, tarp svetimų.“ 


Petras BALAŠEVIČIUS 


Mokytojas, atsargos karininkas Petras Balaševičius gimė 1912 m. balandžio 30 d. Sirvydų kaime, Lekėčių 
valsčiuje, gausioje Marijos Karaliūtės-Balaševičienės, kilusios iš Sirvydų, ir iš JAV grįžusio Antano Balaševičiaus 
šeimoje. Petras baigęs Marijampolės mokytojų seminariją 1935 m. buvo pašauktas į karinę tarnybą ir nukreiptas 
į artilerijos pulką. 1935 m. rugsėjo 18 d. įrašytas į Karo mokyklos kariūnų aspirantų kursus. 1936 m. baigęs 
Karo mokyklos XI aspirantų laidą ir gavęs jaun. leitenanto laipsnį išleistas į artilerijos karininkų atsargą. 1938 m. 
gegužės 31 d. paskirtas Mažeikių rinktinės Viekšnių šaulių kuopos vadu. 

Pedagoginį darbą įvairiose vietose P. Balaševičius dirbo 39 metus. Antrą kartą bolševikams okupavus Lietuvą, 
pradėjo dirbti buvusiame Klaipėdos krašte. Dirbo Kavolių pradinės mokyklos vedėju, o vėliau buvo paskirtas 
Žemaitkiemio aštuonmetės mokyklos direktoriumi. Už nepriekaištingą pedagoginį darbą jam buvo suteiktas 
nusipelniusio mokytojo vardas. Išėjęs į pensiją apsigyveno Vilniuje pas dukrą Audronę. 

P. Balaševičius mirė 1999 m. balandžio 29 d. Vilniuje. Palaidotas Rokantiškių kapinėse. 


„=* 
r via 
Petras Balaševičius tik baigęs Marijampolės mokytojų ssmina- = Iš Sirvydų kaimo kilę Balaševičiai. Pirmoje eilėje sėdi: Bronius, 
riją. 1935 m. nuotrauka sesuo Marcelė, Vincas. Antroje eilėje: broliai Petras, Jonas, Pranas, 


Feliksas. 1959 m. nuotrauka 

Pranas Julius BAGDANAVIČIUS-BAGDAS 


Gydytojas Pranas Julius Bagdanavičius gimė 1912 m. 
birželio 5 d. Slavikuose vargonininko Vlado Bagdanavičiaus 
(apie jį „NKV“, t. 2, p. 37) ir Petronėlės Būčytės-Bagda- 
navičienės (apie ją „NKV“, t. 2, p. 37) šeimoje. Turėjo du 
brolius ir dvi seseris: kunigą marijoną Vytautą (1908-2001), 
inžinierių Stasį (1910-2001), mokytojas Oną Strimaitienę 
(g. 1913) ir Eleną Juškienę (1915-2008). 

1932 m. baigė Marijampolės marijonų gimnaziją ir 
įstojo studijuoti medicinos į Kauno Vytauto Didžiojo 
universitetą. Priklausė ateitininkų korporacijai „Gaja“. 
Baigęs studijas ir įgijęs gydytojo diplomą dirbo asistentu 
VDU Akių klinikoje Kaune, vėliau — Chirurgijos klinikoje 
Vilniuje. 1944 m. susituokė su Janina Ramanauskaite ir 
netrukus pasitraukė į Švediją. 1947 m. persikėlė gyventi į 
JAV. Iš pradžių apsigyveno Elizabete. Ten pat gyventi at- 
vyko ir jo tėvai bei seserys su šeimomis. Vėliau persikėlė į 
Duglastoną. Dirbo anesteziologu. Užaugino sūnų Tomą. 


Pranas Julius Bagdanavičius-Bagdas 


NA 


*W- 


Pranas Julius Bagdanavičius su žmona Janina. Sėdi Prano seserys Ona Bagdanavičiūtė-Strimaitienė ir Elena Bagdanavičiūtė-Juškienė. 
Fotografuota apie 1980 m. 

Šalia profesionalios mediko veiklos reiškėsi ir kaip 
dramaturgas. 1965 m. P J. Naumiestiškio slapyvar- 
džiu išleido tris dramas: „Baisusis birželis“, „Varpinė“ ir 
„Šiaurės pašvaistė“. Priklausė Niujorko LDG ir kitoms 
lietuviškoms draugijoms. Už karo metu išgelbėtą žydų 
mergaitę Ireną Veisaitę 1993 m. P. J. Bagdanavičius- 
Bagdas apdovanotas „Pasaulio tautų teisuolių“ medaliu. 

Mirė P J. Bagdanavičius 1991 m. kovo 21 d. Palai- 
dotas Šv. Gertrūdos kapinėse Klarke. 


Pranas Julius Bagdanavičius jaunystėje 


Į 3 E J 


Petronėlės Būčytės-Bagdanavičienės ir Vlado Bagdanavičiaus šeima Naumiestyje. Pirmoje eilėje pirmasis iš kairės — Pranas Julius Bag- 
danavičius. Fotografuota apie 1922 m. 

Feliksas ŽINDŽIUS-TIGRAS 

Feliksas Žindžius-Tigras 


Feliksas Žindžius-Tigras gimė 1912 m. Tamošbū- 
džio kaime, Jankų valsčiuje. Pašauktas į Lietuvos ka- 
riuomenę baigė mokomąją kuopą ir buvo suteiktas pus- 
karininkio laipsnis. Atlikęs karinę tarnybą ir paleistas į 
atsargą buvo Jankų šaulių būrio vadu. Bolševikams antrą 
kartą okupavus Lietuvą, tarnauti svetimiems nepanoro 
ir tapo partizanu. Nuo 1945 m. pavasario buvo Stir- 
nos (vėliau Žalgirio) rinktinės kovotoju, nuo 1947 m. 
pavasario Basanavičiaus (vėliau 36-osios) kuopos 1-ojo 
būrio vadu, o metų pabaigoje jau vadovavo šiai kuopai. 
1948 m. paskirtas Žalgirio rinktinės štabo viršininku. 
1949 m. vasarą Feliksui suteiktas partizanų leitenanto 
laipsnis. 1950 m. sausio mėn. jis paskirtas Tauro apy- 
gardos Žalgirio rinktinės vadu. P. Žindžius-Tigras buvo 
paskutinysis nuo okupantų rankos žuvęs Žalgirio rink- 
tinės vadas. Žuvo išduotas 1950 m. rugsėjo 27 d. Ardzi- 
jauskų kaime, Jankų valsčiuje. 

Felikso Žindžiaus-Tigro žuvimo vietoje pastatytas paminklinis akmuo. 1998 m. rugpjūčio 30 d. nuotrauka 

Eduardas JAKEVIČIUS 


Policijos vachmistras Eduardas Jakevičius gimė 1912 m. 


o | Vv 
rugpjūčio 2 d. Meištų kaime, Būblelių valsčiuje. Mokėsi „Zibu- 
rio“ draugijos aukštesniojoje komercijos mokykloje Kybartuose. | 
1933 m. rudenį įstojo į Karo mokyklą, kurią 1934 m. rugsė- | 


jo 15 d. baigė, įgydamas pėst. ats. jaun. leitenanto laipsnį. Paleis- 
tas į pėstininkų karininkų atsargą. Išėjęs į atsargą tarnavo viešojo- 
je policijoje vachmistru. 1939 m. rugsėjo 8 d. pakeltas į atsargos 
leitenantus. Sovietų Sąjungai okupavus Lietuvą dirbo Lekėčiuo- 
se. Čia 1940 m. rugsėjo 15 d. suimtas. Kalintas Marijampolėje. 
1941 m. kovo 8 d. Ypatingojo pasitarimo nuteistas aštuoneriems 
metams katorgos. Kalintas Sevpečlage, Komijoje. Į laisvę išleistas 


1948 m. rugsėjo 15 d. 


Lekėčiai švenčia 500 metų jubiliejų. 2006 m. nuotrauka 

Ona PALČINSKAITĖ-SMULKEVIČIENĖ 


Gimiau 1912 m. rugpjūčio 21 d. Slavikų kaime Agotos Dobrovolskytės-Palčinskienės ir Vlado Palčinsko, 
kilusio iš Josvainių (Kėdainių apskritis), šeimoje. Buvau vienturtė. Mane krikštijo Slavikų parapijos vikaras 
kun. Andrius Pesys (apie jį „NKV“, t. 1, p. 232), kurį Pirmojo pasaulinio karo pradžioje sušaudė vokiečiai. Tėvai 
kartu su manimi Pirmojo pasaulinio karo pradžioje pasitraukė į Rusiją. Į Lietuvą grįžome 1918 m. Mokiausi 
Slavikų pradinėje mokykloje, kurioje tuomet mokytojavo Agota Pūdymaitienė ir Andrius Pūdymaitis. 1932 m. 
Jurbarke baigiau Žemės ūkio rūmų surengtus 5 mėnesių mokymo kursus, o 1934 m. — namų ruošos kursus. 
Visas mano laisvalaikis buvo susijęs su daina. Buvau aktyvi saviveiklininkė, nemažai metų dainavau Slavikų 
etnografiniame ansamblyje. Buvau pavasarininkų 1927 m. Šakiuose surengtos dainų šventės dalyvė. Dalyvavau 
ir 1930 m. dainų šventėje Kaune. 


Antrojo pasaulinio karo pabaigoje buvome išvaryti į Vokietiją, bet pasibaigus karui grįžome į Lietuvą. Iš- 
tekėjau 1947 m. už Antano Smulkevičiaus. Išauginau sūnų Joną, kuris gyvena Slavikuose, ir dukrą Eleną, šiuo 
metu mokytojaujančią Meteliuose. 


Ona Palčinskaitė-Smulkevičienė 
Slavikai, 2000 m. spalio 18 d. 


Ona Palčinskaitė jaunystėje Ona Palčinskaitė-Smulkevičienė Slavikų kapinėse prie savo močiu- 
tės Onos Rekešiūtės-Dobrovolskienės ir tėvuko, knygnešio Vinco 
Dobrovolskio kapų. 1998 m. nuotrauka 

Slavikų saviveiklininkai prieš Antrąjį pasaulinį karą 

Jurgis VASILIAUSKAS-VASKAS 


Visuomenininkas Jurgis Vasiliauskas gimė 1912 m. rugpjūčio 22 d. Karalių kaime, Višakio Rūdos para- 
pijoje. Baigęs Marijampolės gimnaziją 1931 m. pradėjo studijuoti ekonomiką Vytauto Didžiojo universitete, 
1936 m. Klaipėdoje baigė Prekybos institutą. Vienerius metus studijas gilino Švedijoje. Dirbo Lietuvos „Baltijos“ 
transporto bendrovėje. 1939-1941 m. mokytojavo Kauno aukštesniojoje prekybos mokykloje. 1942-1944 m. 
dirbo Marijampolės aukštesniosios prekybos mokyklos direktoriumi. Artėjant antrajai bolševikinei okupacijai 
pasitraukė į Vakarus. 1949 m. atvyko į Australiją ir čia aktyviai dalyvavo lietuviškoje visuomeninėje veikloje, 
bendradarbiavo su lietuviška spauda. 


Liepų garvė, Klaipėda 

Antanas ARŠTIKAITIS 


Karininkas Antanas Arštikaitis gimė 1912 m. rugpjūčio 27 d. Zanavykijoje. 1936 m. rugsėjo 15 d. bai- 
gė Karo mokyklą jaun. leitenanto laipsniu ir buvo paskirtas ryšių bataliono mokomosios kuopos būrio vadu. 
1938 m. spalio 13 d. suteiktas leitenanto laipsnis. Sovietų Sąjungai okupavus Lietuvą tarnavo ryšių bataliono 
telegrafo-telefono kuopos 2-ojo telefonų būrio vadu. Likviduojant Lietuvos kariuomenę 1940 m. rugsėjo mėn. 
perkeltas į RA 29 ŠTK, į korpuso atskirąjį ryšių batalioną. Prasidėjus Vokietijos ir SSRS karui pateko į vokie- 
čių nelaisvę ir atsidūrė Rytprūsiuose, belaisvių stovykloje. 1941 m. rudenį iš nelaisvės buvo paleistas. Vokiečių 
okupacijos metu dirbo Kudirkos Naumiestyje telkiant jaunimą į vietinę rinktinę, lydėjo savanorius į Marijam- 
polėje kuriamą Karo mokyklą. Po karo dirbo Nemuno laivininkystėje inžinieriumi, 1945-1949 m. — Šakių 
miesto statybinės organizacijos inžinieriumi, o nuo 1949 m. — Kauno rajono statybinės organizacijos elektriku 
ir darbų vykdytoju. Atkūrus Lietuvos nepriklausomybę įsitraukė į visuomeninę veiklą. LAKS narys. 1997 m. 
vasario 10 d. suteiktas dimisijos vyr. leitenanto laipsnis. 


Zanavykų turgus Šakiuose 

Juozas BALSYS-DOBILAS 


t k Ę Laisvės kovotojas, partizanų majoras Juozas Balsys 
gimė 1912 m. Ropydų kaime, Barzdų valsčiuje. Baigęs 
pradžios mokyklą dirbo samdiniu pas ūkininkus. Atlikda- 


mas karinę prievolę Lietuvos kariuomenėje tapo artilerijos 


puskarininkiu. Grįžęs po karo tarnybos įgijo staliaus spe- 
cialybę ir šiuo amatu vertėsi Barzduose. Bolševikams an- 
trą kartą okupavus Lietuvą, svetimiems tarnauti nesutiko 
ir 1944 m. išėjo į mišką. 1945 m. tapo Žalgirio rinktinės 
partizanu. Nuo 1947 m. gruodžio 5 d. — Tauro apygardos 
24-osios kuopos vadu. 1948 m. sausio 5 d. paskirtas Tau- 
ro apygardos adjutantu. Dalyvavo daugybėje kautynių, o 
už susirėmimus su NKVD daliniais 1946 m. vasario mėn. 
Būdviečių kaime, 1946 m. kovo 26 d. Veršiškių kaime ir 
1946 m. balandžio 19 d. Katinų kaime Tauro apygardos 
vado Antano Baltūsio-Žvejo (apie jį „NKV“, t. 6, p. 65) 
įsakymu pareikštos tarnybinės padėkos. Žuvo J. Balsys- 
Dobilas 1948 m. vasario 1 d. kartu su apygardos vadu An- 
tanu Baltūsiu-Žveju ir jo adjutantu Pranu Žaldariu-Šapalu 
prie Pilviškių, Gulbiniškių kaime, Baltrušaičių sodyboje. 


Juozas Balsys-Dobilas 


Laisvės kovotojų Juozo Balsio-Dobilo, Antano Baltūsio-Žvejo ir Prano Žaldario-Šapalo išniekinti kūnai prie stribynės 


222 


Kun. Justinas STEPONAITIS 


Kun. Justinas Steponaitis gimė 1912 m. rugsėjo 29 d. M i EE 
Skaisgirių kaime, Sintautų valsčiuje. 1932 m. baigęs Šakių i 
„Žiburio“ gimnaziją mokėsi Vilkaviškio kunigų seminari- £ 
joje. Kunigu įšventintas 1937 m. birželio 13 d. Vilkavišky- 
je. Vikaro pareigoms paskirtas į Plutiškės parapiją, o nuo 
1939 m. tapo Vilkaviškio katedros vikaru. 1944 m. pasi- 
traukė į Vakarus. Sielovadinį darbą dirbo įvairiose Vokie- 
tijos pabėgėlių stovyklose, buvo S. Daukanto gimnazijos 
Klein Wittensee kapelionu ir mokytoju. 1948 m. emigra- 
vo į Angliją. Dirbo Anglijos ir Valijos lietuvių centro ka- 
pelionu. 1953 m. gyventi persikėlė į JAV. 1954-1968 m. 
dirbo Vorčesterio Aušros vartų, o 1968-1971 m. Šv. Ka- 
zimiero parapijų vikaru. Mokytojavo lietuvių mokyklo- 
se, veikė kartu su ateitininkais ir skautais. 1971-1987 m. | | 
Atholyje buvo Šv. Pranciškaus Asyžiečio parapijos kle- 
bonu. 1987-1991 m. pastoracinį darbą dirbo Vestbruke 
Šv. Morkaus parapijoje. 

Kun. J. Steponaitis mirė 1994 m. lapkričio 29 d. 
Vorčesteryje, palaidotas Putname. 


Kun. Justinas Steponaitis 


Vilkaviškis prieš Antrąjį pasaulinį karą 


223 


Vincas KNEZĖNAS 


Chorvedys ir pedagogas Vincas Knezėnas gimė 1912 m. spalio 12 d. Valakbūdžio kaime. Šakiuose pramokęs 


muzikos pradėjo vadovauti mėgėjų chorams. 1937-1941 m. Kauno konservatorijoje studijavo vargonavimą 
ir kompoziciją, o taip pat dirbo Lituanistikos instituto tautosakos archyve melodijų tvarkytoju, mokytojavo 
Kėdainių gimnazijoje. 1941-1942 m. Kaišiadorių gimnazijoje, o 1943-1944 m. Kybartų gimnazijoje dėstė 
muziką ir vadovavo chorams. 1945-1947 m. tarnaudamas sovietinėje armijoje, taip pat vadovavo įvairiems 
meno mėgėjų kolektyvams. 1947-1948 m. vadovavo chorams Kaune, 1948-1949 m. mokytojavo Vilniaus 
1-ojoje vidurinėje mokykloje, suorganizavo berniukų chorą, vadovavo Ryšių klubo vyrų chorui ir Respublikinių 
mokytojų namų vyrų vokaliniam kvartetui. 1949-1952 m. buvo Švenčionėlių, o 1954-1957 m. — Kauno peda- 
goginių mokyklų muzikos dėstytoju ir chorų vadovu. Kaune vadovavo ir kitų specialiųjų vidurinių mokyklų bei 
miesto įmonių chorams ir vokaliniams ansambliams. 1957-1960 m. buvo Respublikinio mokytojų tobulini- 
mosi instituto muzikos metodininku, Vilniaus statybos technikumo mišriojo choro ir Valstybinio pedagoginio 
instituto dainų ir šokių liaudies ansamblio choro vadovu, 1960-1968 m. - Vilniaus miesto medicinos darbuo- 
tojų kultūros klubo dainų ir šokių liaudies ansamblio meno vadovu. Kurį laiką vadovavo Vilniaus žemės ūkio 
technikumo moksleivių mišriajam chorui. 1964-1974 m. dėstė muziką, vadovavo moksleivių dainų ir šokių 
ansambliui ir merginų chorui Vilniaus pedagoginėje mokykloje. Kolektyvai nemažai koncertavo meno mėgėjų 
apžiūrose ir respublikinių dainų švenčių konkursuose pelnė pirmąsias bei kitas prizines vietas. Išėjęs į pensiją 
derino muzikos instrumentus. 
Mirė V. Knezėnas 1995 m. liepos 23 d. Vilniuje. 


Zapyškis — rytinių Zanavykų pakraštys. 1950 m. pavasario potvynis 

Pranas NAUBŪRAITIS-PLATONAS-TARZANAS 


Laisvės kovotojas Pranas Naubūraitis-Platonas-Tarzanas 
gimė 1912 m. Albertiškių kaime, Gelgaudiškio valsčiuje, 
ūkininkų, turinčių 23 ha žemės, gausioje šeimoje. Baigęs Va- 
lančiūnų pradžios mokyklą dirbo tėvų ūkyje. 1933-1935 m. 
karinę prievolę atliko Lietuvos kariuomenėje. Turėjo jaun. 
puskarininkio laipsnį. 1939 m. mirus tėvui pradėjo ūkinin- 
kauti. 1940 m. susituokė su gretimo kaimo mergina Brone 
Jurkšaityte. 1942 m. gimė dukra Aldona. 1944 m. atsitrauk- 
dami vokiečiai sudegino Naubūraičių sodybą, teko glaustis pas 
kaimynus Matusevičius. Pranas 1945 m. lapkričio mėn. sovie- 
tų kareivių buvo suimtas. Pavykus ištrūkti iš NKVD nagų, 
tapo partizanu. Tarnavo Tauro apygardos Žalgirio rinktinės 
kuopos, o vėliau Vasario 16-osios tėvūnijos vadu. 1949 m. 
vasarą NKVD suėmė žmoną Bronę, o rudenį į Sibirą ištrėmė 
motiną ir brolį Viktorą. 

1949 m. P. Naubūratis-Tarzanas su kitais Žalgirio rink- 
tinės kovotojais į Žemaitiją lydėjo Lietuvos laisvės kovos są- 
jungos (LLKS) prezidiumo Nemuno srities atstovą Sergejų 
Staniškį-Lirą (1900-1953). P. Naubūraitis žuvo 1950 m. va- 
sario 2 d. J. Jako sodyboje, Dobilaičių kaime, Gelgaudiškio 
valsčiuje, kur buvo ir palaidotas. Atkūrus nepriklausomybę 
1990 m. rugpjūčio mėn. perlaidotas Gelgaudiškio kapinėse. 
1999 m. rugpjūčio 4 d. pripažintas kariu savanoriu ir 1999 m. 
rugpjūčio 30 d. jam suteiktas kapitono laipsnis (po mirties). 
Apdovanotas Savanorių medaliu (2001). 


Pranas Naubūraitis 

Rūdšilis. Šiais girių takais vaikščiojo Lietuvos laisvės kovotojas 

Antanas KUDIRKA 


Policijos vachmistras Antanas Kudirka gimė 1912 m. Žvibliškės kaime, Barzdų valsčiuje. Tarnavo Lietuvos 


kariuomenės policijoje, Kauno 1-ojoje ir 2-ojoje nuovadose. Vėliau buvo policijos viršininko pavaduotoju. Pri- 
klausė Lietuvos šaulių sąjungai. Lietuvos pasiuntinybėje dirbo Varšuvoje. Trakų apskrityje dirbo revizoriumi. 
1941 m. birželio 16 d. kartu su žmona Felicija ir dukra Laimute ištremtas į Sibirą. Nuo šeimos atskirtas kalėjo 
Jagringlage (Archangelsko sritis). Čia 1943 m. vasario 6 d. Ypatingojo pasitarimo nuteistas mirti. Sušaudytas 


1943 m. kovo 12 d. 

Juozas MURAUSKAS 


Visuomenininkas Juozas Murauskas gimė 1912 m. Briedžių kaime, Sintautų valsčiuje (leidinyje „Lietuvos 
gyventojų genocidas“ (t. 3, p. 962) gimimo vieta nurodyta Dabitų kaimas, Šakių rajonas). Nepriklausomybės 
metais tarnavo policijoje Kaune ir Vilniuje. Sovietams okupavus Lietuvą iš darbo atleistas, grįžo į Zanavykiją. 
1941 m. dirbo Šakių miesto burmistro padėjėju, o vėliau Gelgaudiškio vaikų namų buhalteriu. 1944 m. artėjant 
frontui traukėsi į Vakarus. Pateko į rusų rankas ir buvo mobilizuotas į sovietinę armiją. Dalyvavo Berlyno štur- 
me. Du kartus sužeistas. Apdovanotas medaliais „Už drąsą“, „Už Berlyno šturmą“, „Už pergalę prieš Vokietiją“. 
Demobilizuotas į Zanavykiją negrįžo. Apsigyveno Biržuose. Dirbo linų audimo fabrike „Siūlas“ buhalteriu. 
Nors ir toli nuo gimtinės, bet sovietų saugumas jį surado ir už tai, kad 1941 m. dvi dienas ėjo Šakių miesto 
burmistro pareigas, 1948 m. liepos 1 d. suimtas. Kalintas Šakiuose, Vilniuje. 1948 m. lapkričio 23 d. Karo tri- 
bunolo nuteistas 25 metams lagerio ir 5 metams tremties. Kalėjo Solikamske, Nyroblage, ir Permės kalėjimuose. 
1955 m. bausmė buvo sumažinta ir išleistas į laisvę. 

Pranas GAILIUNAS 


Pedagogas, kalbininkas, literatas Pranas Gailiūnas gimė 1913 m. sausio 5 d. Karilių kaime, Griškabūdžio 


valsčiuje. Baigęs Šakių „Žiburio“ gimnaziją studijavo Vytauto Didžiojo universitete, kur sėkmingai apgynęs 
diplominį darbą „Kristijono Donelaičio stilius“ 1939 m. gavo aukštojo mokslo diplomą. Nuo 1939 m. rudens 
pradėjo dirbti Raseinių gimnazijos lietuvių kalbos ir literatūros mokytoju, 1944-1945 m. m. šias disciplinas 
dėstė Eržvilko gimnazijoje, 1945-1949 m. buvo Švėkšnos gimnazijos direktoriumi. 1949 m. paskirtas į Švieti- 
mo ministeriją, kur ėjo mokyklų inspektoriaus, metodininko ir Metodinio skyriaus viršininko pareigas. Nepa- 
lankiomis lietuvių kalbai sąlygomis per devynerius darbo metus ministerijoje nuveikta daug: Net devyniolika 
metų paskirta mokslui. Brandžiausi P. Gailiūno darbo metai susiję su Vilniaus universitetu. Čia 1965 m. jis 
apgynė filologijos mokslų kandidato disertaciją, nuo 1969 m. buvo docentu, aštuoniolika metų dėstė lietuvių 
kalbos metodiką, vadovavo studentų pedagoginei praktikai, palaikė glaudžius ryšius su mokykla, rengė studen- 
tams mokymo priemones, vadovėlius. Dar nepriklausomos Lietuvos metais pradėjęs reikštis spaudoje („Naujoji 
romuva“, „Židinys“), P. Gailiūnas iki paskutinio atodūsio nepadėjo plunksnos. Spaudoje yra paskelbęs nemažai 
mokslinių ir metodinių straipsnių, vienas arba su bendraautoriais parašė keletą lietuvių kalbos vadovėlių (tarp 
jų ir „Lietuvių kalba“ 7-8 klasei). Brandžiausia P. Gailiūno studija — „Lietuvių kalbos metodika“ (1977). Iki 
P. Gailiūno „Lietuvių kalbos metodikos“ neturėjome darbo, kuriame būtų nagrinėjamas visas gimtosios kalbos 
mokymas nuo 5 iki 11 klasės. Neprarado aktualumo ir kiti jo darbai: „Lietuvių kalbos gramatinis nagrinėjimas“ 
(1956), „Mokykimės rašyti taisyklingai“ (1962), „Kirčiuokime taisyklingai“ (1970), „Skyryba. Skaitmeniniai 
pratimai“ (1971), „Lietuvių kalbos pamoka“ (1976) ir kt. 
Mirė P. Gailiūnas 1977 m. liepos 24 d. Vilniuje. Palaidotas Rokantiškių kapinėse. 


Pranas Gailiūnas 1977 m. Vilniuje Pranas Gailiūnas (dešinėje) ir filologas Leonas Valkūnas 1970 m. 


228 


Antanas Pranas BAKAITIS 


Mokytojas, visuomenininkas Antanas Pranas Bakaitis gimė 1913 m. sausio 8 d. Norkūnų kaime, Gelgaudiš- 
kio valsčiuje. Mokėsi Kauno „Aušros“ gimnazijoje, kurią baigė 1935 m. Prancūzų kalbos ir literatūros mokytojo 
specialybę įgijo Nansi universitete 1939 m. Vilniaus universitetą baigė 1942 m. Dirbo Pasvalio ir Vilniaus gim- 
nazijų mokytoju. 1944 m. pasitraukė į Vakarus. Vokietijoje dirbo Tiubingeno, o nuo 1945 m. rugpjūčio 25 d. 
Pfulingeno lietuvių gimnazijos direktoriumi. Atvykęs į Australiją dirbo vienos įmonės gamybos vyr. direkto- 
riumi. Veikė ateitininkų ir skautų organizacijose. Kurį laiką, pradedant 1962 m., vadovavo Australijos lietuvių 
katalikų federacijai, buvo jos pirmininku. Prie skautiškos veiklos Antanas prisijungė dar Lietuvoje — ėjo vadovo 
pareigas įvairiose draugovėse. Pasibaigus Antrajam pasauliniam karui Vokietijoje dirbo su atsikūrusiais Lietu- 
vių skautų sąjungos skautų vienetais. 1947 m. buvo pakeltas į paskautininkus, o nuo 1948 m. buvo 3-iojo, 
Tiubingeno (prancūzų zonos), rajono vadu. Australijoje 1952 m. įsteigė ir globojo skautų skiltį Morningtone, 
1953-1955 m. buvo Akademinio skautų sąjūdžio įgaliotiniu Australijoje, 1956-1958 m. — šio rajono brolijos 
vadeiva. Į skautininkus pakeltas 1958 m. „Lelijos“ ordinu apdovanotas 1982 m. Priklausė ASS Melburno skyriui 
ir skautininkų ramovei. 


Mirė A. P. Bakaitis 1996 m. spalio 5 d. Melburne. Ten ir palaidotas. 


B. Žalys 
Australija, 1996 m. 

Vytautas TAMULAITIS 


Rašytojas Vytautas Tamulaitis gimė 1913 m. sau- 
sio 17 d. Sutkiškių kaime, Paežerėlių valsčiuje. Baigęs 
Žemosios Panemunės pradinę mokyklą, o 1933 m. 
Marijampolės marijonų gimnaziją, studijavo Vytauto 
Didžiojo universiteto Teisių fakulteto Ekonomikos sky- 
riuje. Baigęs du semestrus 1934 m. pašauktas į Lietuvos 
kariuomenę ir nukreiptas į Karo mokyklą. 1935 m. rug- 
sėjo 15 d. baigė Karo mokyklos X aspirantų laidą, su- 
teiktas automobilininkų ats. jaun. leitenanto laipsnis ir 
paleistas į atsargą. Universitete 1936 m. iš Teisių fakul- 
teto perėjo į Matematikos-gamtos fakulteto Biologijos 
skyrių. 1936 m. spalio 5 d. priimtas į ginklavimo ka- 
rininkų kursus, kuriuos baigė 1937 m. gruodžio 18 d. 


ir pradėjo tikrąją karo tarnybą. Paskirtas 9 p. p. 2-osios 
kulkosvaidžių kuopos būrio vadu. 1938 m. rugsėjo 1 d. 
perkeltas į Karo mokyklą. Redagavo žurnalą „Kariū- 
nas“, bendradarbiavo su „Ateities spinduliais“, „Pava- 
sariu“, „Ateitimi“ ir „Žiburiu“. 1935 m. išleido knygą 
„Skruzdėlytės Greitutės nuotykiai“, už kurią jam buvo 
paskirta Raudonojo kryžiaus premija. Išleido prozos 
knygas vaikams ir jaunimui: „Kiškelio užrašai“ (1937), 


„Ateina pavasaris“ (1937), „Vytuko užrašai“ (1937), 


Vytautas Tamulaitis 


I || ||| || || 


Sutkiškiai — Vytauto Tamulaičio gimtinė. 1993 m. nuotrauka 

„Naktis ant Nemuno“ (1938). Sovietams okupavus Lietuvą tarnavo ginklininku Karo mokykloje. Okupantams 
likviduojant Lietuvos kariuomenę 1940 m. spalio 3 d. paskirtas RA pėstininkų karo mokyklos jaun. ginklų 
techniku. Kilus Vokietijos ir SSRS karui iš RA pasitraukė. Nuo 1941 m. liepos mėn. buvo lietuvių karių Vil- 
niaus įgulos 3-iojo apsaugos pulko būrio vadu, nuo 1941 m. spalio mėn. — LSD 1-ojo bataliono adjutantu, nuo 
1942 m. — partizanų reikalų referentu. Poetui Bernardui Brazdžioniui padėjo redaguoti vaikams skirtą žurnalą 
„Žiburėlis“. 1944 m. pasitraukė į Vakarus. Nuo 1948 m. gyveno Toronte (Kanada). Emigracijoje išleido knygas 
„Sugrįžimas“ (1948), „Raguvos malūnininkas“ (1951), „Svirplio muzikanto kelionė“ (1960). Mirė V. Tamulai- 
tis 1993 m. rugsėjo 22 d. Palaidotas Toronte. 

Atkūrus Lietuvos nepriklausomybę įsteigta Vytauto Tamulaičio literatūrinė premija, kurios mecenatu buvo 


jo kraštietis Vytautas Mažeika (apie jį „NKV“, t. 6, p. 87). 


Vytauto Tamulaičio ir Marijos Sinkevičiūtės vestuvinė nuotrauka, 1938 m. gruodžio 25 d. 
Nuotrauka iš V. Tamulaičio antros kartos dukterėčios J. Zambacevičiūtės (apie ją „NKV“, t. 8, p. 55) archyvo 

Vaclovas LIORENTAS 


Gydytojas Vaclovas Liorentas gimė 1913 m. vasario 12 d. 
Žvirgždaičių kaime ir valsčiuje. Motina Marija Bartuškaitė, 
kun. dr. Vinco Bartuškos sesuo, į Zanavykiją buvo atitekėjusi 
iš Kazliškių kaimo, Šumskų parapijos. Tėvas Vincas Žvirgž- 
daičiuose valdė 44 ha ūkį. Vaclovas pradinius mokslus baigęs 


Žvirgždaičiuose 1924 m. įstojo į Naumiesčio progimnaziją, o 
1932 m. baigęs Marijampolės Rygiškių Jono gimnaziją pradė- 
jo studijuoti Vytauto Didžiojo universitete mediciną. Baigęs 
studijas ir tapęs diplomuotu gydytoju dar 10 mėnesių sta- 
žavosi Biržuose, o 1939 m. pradėjo dirbti Pasvalio sveikatos 
punkte. 1940 m. gruodžio mėn. persikėlė į Vabalininko am- 
bulatoriją. Artėjant antrajai bolševikinei okupacijai 1944 m. 
liepos mėn. pradžioje grįžo į Žvirgždaičius, o vėliau išvyko į 
Vokietiją. Dirbo žemės ūkyje, lentpjūvės darbininku, o paskui 
gydytoju. Artėjant frontui traukėsi į Vakarus. Praėjus fronto 
linijai atsidūrė anglų zonoje. Karui pasibaigus anglai išve- 
žė dirbti į lenkų tranzitinį lagerį rusų zonoje. 1946 m. grįž- 
tant į anglų zoną buvo sulaikytas rusų ir uždarytas į kalėjimą. 
1946 m. rugsėjo mėn. iš Vokietijos etapu per Gardino lagerį 
buvo grąžintas į Lietuvą ir nukreiptas dirbti į Biržų ligoninę. 
Ir čia dirbo iki 1978 m. V. Liorentas, išgyvenęs nemažai karo 
sunkumų, svarstė, kaip pasaulis galėtų išvengti karų, o savo 
samprotavimus surašęs norėjo siųsti Stalinui, bet pamatęs, 
Vaclovas Liorentas kaip represuojami nekalti žmonės, išsigando ir savo kūrinį su- 


degino. Rašinį „Kovokime idėjomis, bet ne ginklais“ atšilimo 
metais pasiuntė Nikitai Chruščiovui, bet atsakymo nesulaukė. 
Panašų laišką pasiuntė ir L. Brežnevui, bet už tai vos nepa- 
kliuvo į psichiatrinę ligoninę. Ir tik Atgimimo metais minėtą 
rašinį Biržų kraštotyrininkai išleido 500 egz. tiražu. 


Biržai žvelgiant nuo Astravo 

Sofija GRYBINAITĖ TĖVELIENĖ 


Mokytoja Sofija Grybinaitė-Tėvelienė gimė 1913 m. balandžio 24 d. Gražiškiuose, Vilkaviškio apskrityje, 
* Onos Naujokaitės-Grybinienės ir mokytojo Antano Grybino, kilusio iš Stumbriškės (Grybinų) kaimo, šeimoje. 
Šeimoje Sofija buvo vyriausia. Prasidėjus Pirmajam pasauliniam karui tėvas buvo mobilizuotas į carinės Rusijos 
kariuomenę, o motina su dviem dukromis gyventi persikėlė į Stumbriškes. Tėvui grįžus iš karo šeima apsigyveno 
Lukšiuose. Čia ir prabėgo Sofijos mokslo ir jaunystės metai. 1924 m. baigusi Lukšių pradinę mokyklą įstojo į 
Šakių „Žiburio“ gimnazijos antrąją klasę. 1927 m. pradėjo mokytis Marijampolės mokytojų seminarijoje, kurią 
1931 m. baigusi buvo paskirta Švediškių pradinės mokyklos vedėja. 1934 m. ištekėjo už Lietuvos kariuomenės 
karininko Juozo Tėvelio (1908-1943). Vyras tarnavo 9-ajame p. p., kuris buvo dislokuotas Marijampolėje. Šve- 
diškių pradinėje mokykloje užbaigusi 1934-1935 m. m., gyventi persikėlė į Marijampolę. Vėliau kurį laiką gy- 
veno Šilutėje, Klaipėdoje, Plungėje. Dirbo Stanelių ir Plungės miesto pradžios mokyklose. 1937 m. susilaukė sū- 
naus Vytauto. Apsigyvenę Telšiuose nuo 1939 m. pradėjo dirbti Telšių Simono Daukanto pradinėje mokykloje. 
Bolševikams okupavus Lietuvą, kuopa, kuriai vadovavo kapitonas J. Tėvelis, iš Telšių buvo iškelta į Mažeikius, o 
paskui į Vilnių. Kartu su vyru keliavo ir Sofija. 1941 m. pradžioje grįžo pas tėvus ir pradėjo mokytojauti Lukšių 
pradinėje mokykloje. Vyras 1941 m. birželio 14 d. suimtas ir įkalintas Norilske, kur 1943 m. rugpjūčio 23 d. 
mirė nuo išsekimo. Sofija, kaip nepatikima mokytoja, 1949 m. iš darbo atleista. Gyventi persikėlė į Šiaulius, dir- 
bo buhaltere. 1981 m. palaidojusi sūnų Vytautą gyveno Kaune. Žuvo S. Tėvelienė 2002 m. spalio 14 d. Kaune 
po automobilio ratais. Palaidota Romainių kapinėse greta sūnaus. 

Sofija Grybinaitė. 1933 m. nuotrauka Sofija Grybinaitė-Tėvelienė. 1997 m. nuotrauka 

Bronius OŠKINIS 


Sklandytuvų konstruktorius Bronius Oškinis gimė 1913 m. balandžio 15 d. Barzdų kaime ir valsčiuje. 
1928 m. baigęs Kauno „Aušros“ berniukų gimnazijos 5 klases įstojo į Kauno aukštesniąją technikos mokyklą. 
Mokykloje susikūrus aviacijos būreliui vadovavo sklandymo grupei. Pagal Lietuvos aeroklubo parūpintą vokiš- 
ką sklandytuvą, padarius keletą pakeitimų, parengė pirmojo lietuviško sklandytuvo T-1 brėžinius, vadovavo jo 
gamybai. 1932 m. baigė Lietuvos aeroklubo sklandymo mokyklą Pažaislyje. 1932 m. lapkričio 6 d. pirmasis 
Lietuvoje įvykdė „A“ sklandytojo normatyvą. 1933 m. dalyvavo steigiant Nidoje sklandymo mokyklą, tapo „C“ 
(aukščiausiosios) klasės sklandytoju. 1933 m. baigė Kauno aukštesniąją technikos mokyklą. 1933 m. sukons- 
travo sklandytuvą 'I-2, kurį iki 1939 m. naudojo Nidos sklandymo mokykla. Pašauktas į Lietuvos kariuomenę 
1935 m. rugsėjo 15 d. baigė Karo mokyklą (X asp. laida), suteiktas aviacijos ats. jaun. leitenanto laipsnis ir 
paleistas į aviacijos karininkų atsargą. 1935 m. spalio 9 d. priimtas į Karo aviaciją civiliu tarnautoju, paskirtas 
Zoknių aviacijos dirbtuvės technikos karininku. 1936 m. balandžio 19 d. išbandė sklandytuvą BrO 4. 1936 m. 
gruodžio 3 d. iš atsargos priimtas į karo tarnybą, įskaitytas į ginklavimo karininkus, paskirtas eiti Zoknių avi- 
acijos dirbtuvių v-ko pareigas. 1937 m. sukonstravo sklandytuvą BrO 5, skirtą oro akrobatikai. 1937 m. lie- 
pos mėn. su J. Pyragiumi dalyvavo sklandytojų sąskrydyje Elmiroje, JAV. Sukonstravo mokomąją bombą, pato- 
bulino sinchronizatorių — prietaisą, leidžiantį šaudyti pro propelerį, Zoknių aerodrome pastatė signalinį švyturį, 
leidžiantį atlikti naktinius skrydžius. 1938 m. baigė Karo lakūnų mokyklą. 1939 m. balandžio 10 d. - 1940 m. 
rugsėjo 1 d., kaip KAM stipendininkas, studijavo Berlyno aukštojoje technikos mokykloje. 1939 m. rugpjū- 
čio 8 d. suteiktas II eilės karo lakūno vardas. 1939 m. rugsėjo 12 d. įskaitytas į aviacijos karininkus. 1939 m. 
lapkričio 23 d. pakeltas į leitenantus. Sovietų Sąjungai okupavus Lietuvą 1940 m. liepos 12 d. atšauktas iš Ber- 
lyno, paskirtas Zoknių aviacijos dirbtuvių v-ku. Likviduojant Lietuvos kariuomenę 1940 m. spalio 4 d. paskirtas 
RA 29 ŠTK 29 atskirosios aviacijos eskadrilės kilnojamųjų aviaremonto dirbtuvių v-ku. Prasidėjus Vokietijos ir 


Bronius Oškinis 1937 m. JAV Broniaus Oškinio kapas Palangos kapinėse. Paminklo autorė — 
Gražina Oškinytė-Eimanavičienė 

SSRS karui buvo žmonos tėviškėje Vilkijoje, į da- 
linį negrįžo. 1941-1943 m. dirbo vokiečių aviaci- 
jos dirbtuvėse Aukštojoje Fredoje, 1942-1944 m. 
studijavo VDU elektrotechniką. Sovietų Sąjungai 
antrą kartą okupavus Lietuvą mobilizuotas į RA, 
karui pasibaigus demobilizuotas. 1945-1946 m. 
buvo ūkiniu ir administraciniu darbuotoju Vil- 
niuje ir Kaune. 1949 m. sukonstravo pirmąjį 
pokario treniruočių sklandytuvą BrO 10. 1956— 
1962 m. Kauno sklandymo mokyklos v-kas. Nuo 
1962 m. Palangos statybos v-bos darbų vykdyto- 
jas, nuo 1969 m. Prienų eksperimentinės spor- 
tinės aviacijos gamyklos konstruktorius, vėliau 
SSRS dailės kūrybos namų Palangoje direktorius. 
Sukonstravo 23 sklandytuvų tipus, iš jų BrO 9, 
BrO 11, BrO 12 gaminti serijomis. Parašė darbų 


aviacijos technikos tema, 5 išradimų autorius. 
Mirė B. Oškinis 1985 m. balandžio 7 d. Pa- 


laidotas Palangos kapinėse. 


Kraštietis rašytojas Jonas Dovydaitis (apie jį Jaunavedžiai Birutė Obelienytė ir Bronius Oškinis Vilkijos bažnyčios 
„NKV“, t. 6, p 34) 1971 m. apie B. Oškinį iš- šventoriuje. 1940 m. nuotrauka 
leido knygą „Žmogaus sparnai“, Kėdainių vaikų 
aviacijos mokyklai 1992 m. suteiktas B. Oškinio 
vardas, o 1993 m. viena Palangos gatvių pavadin- 


ta B. Oškinio vardu. 


B. Oškinio sukurtas sklandytuvas BrO 9 virš Nemuno lankos ties Kulautuva apie 1954 m. 
Nuotraukos iš dukros G. Eimanavičienės archyvo 

Juozas SINKUS 


Vargonininkas ir chorvedys Juozas Sinkus gimė 1913 m. balandžio 23 d. Lukšių valsčiuje. Muzikos mokė- 
si pas Sintautų ir Marijampolės vargonininkus. Dirbo vargonininku ir vadovavo chorams Marijampolėje bei 
Ukmergėje. Antrojo pasaulinio karo banga J. Sinkų nubloškė į Kanadą. 1948-1949 m. vargonininkavo lietuvių 
parapijoje Toronte. 1952-1957 m. Šv. Kazimiero lietuvių bažnyčioje Vindzore. Gyvendamas Kanadoje vadova- 
vo lietuvių bendruomenės chorui. Persikėlęs gyventi į JAV 1967-1980 m. vargonininkavo Detroite Šv. Antano 
lietuvių parapijoje. 1980-1989 m. buvo šios parapijos choro vadovo S. Sližio padėjėju ir choristu, padėjo moky- 
ti vyrų balsų grupę. Chorvedžiui S. Sližiui leidžiant Detroito šv. Antano lietuvių parapijos giesmyną „Viešpatie, 
išklausyk“ buvo šio leidinio leidimo komisijoje. Leidinyje publikuojama ir J. Sinkaus harmonizuota giesmė 
„Mariją mylėti“. Paskutinį kartą Šv. Antano bažnyčios chore jis giedojo 1989 m. spalio 22 d. sekmadienio pa- 
maldose. Spalio 27 d. mirė ligoninėje. Palaidotas Šv. Kapo kapinėse Southfielde. 


uozas Sinkus Zanavykų panemunės 
vykų p 

Juozas VASIUKEVIČIUS 


Visuomenininkas Juozas Vasiukevičius gimė 1912 m. Sintautuose. Paveldėjęs iš savo tėvų ūkį sėkmingai 
ūkininkavo ir kartu su savo žmona Antanina Bacevičiūte-Vasiukevičiene stengėsi sudaryti palankias sąlygas 
savo broliams bei seserims baigti mokslus. Gyvendamas Lietuvoje buvo aktyvus šaulys, rėmė gerus sintautiečių 
darbus. 1944 m. artėjant antrajai sovietinei okupacijai pasitraukė į Vakarus. 1949 m. emigravo į JAV. Dirbo 
Gamtos istorijos muziejuje Čikagoje. Gyvendamas šiame mieste priklausė Šakiečių klubui. Buvo šio klubo 
sekretoriumi ir Čikagos aukštesniosios lituanistinės mokyklos tėvų komiteto pirmininku. Finansiškai rėmė besi- 
mokantį jaunimą ir įvairius lituanistinius projektus. Prisidėjo prie poeto Prano Vaičaičio atminimo įamžinimo, 
parėmė Čikagos jaunimo centro statybą, Sintautų bažnyčios atstatymą, „Dainavos“ jaunimo stovyklą, Putnamo 
Matulaičio seselių namus, Dariaus ir Girėno pradžios mokyklą, Čikagos lituanistinį pedagoginį institutą. Rūpi- 
nosi, kad zanavykų kraštą ir visą Lietuvą garsinantys leidiniai laiku pasiektų skaitytoją. Prisidėjo prie B. Kviklio 
monografijos „Lietuvos bažnyčios“ (t. 2, 1982) ir A. Rugytės monografijos „Zanavykija“ (2 d., 1978-1979) 
išleidimo. Rėmė LĘ TĘ jaunimo kongresus, dainų ir tautinių šokių šventes. 


Mirė J. Vasiukevičius 1997 m. liepos 2 d. Čikagoje. 


Antanina Bacevičiūtė-Vasiukevičienė ir Juozas Vasiukevičius Čikagoje 


237 


Jonas Paulius LENKTAITIS 


Kultūrininkas, teisininkas, knygų leidėjas Jonas Paulius Lenktaitis gimė 1913 m. rugsėjo 17 d. Juškakai- 
myje, Slavikų valsčiuje. Šio mūsų kultūrininko šaknys — Semboje, jo protėviai iš Mažosios Lietuvos siaučiant 
marui XVIII a. persikėlė per Nemuną ir apsigyveno Ariogaloje ir tik vėliau įsikūrė prie Šešupės. J. P. Lenktaitis 
1934 m. išlaikęs egzaminus brandos atestatui gauti 1934-1935 m. ir 1937-1938 m. teisę studijavo Vytauto 
Didžiojo universitete, buvo Lietuvos žurnalistų draugijos nariu. Lietuvai atgavus Vilnių, persikėlė ten gyventi ir 
įsigijęs dalį „Patria“ leidyklos ir spaustuvės akcijų pradėjo skleisti lietuvišką žodį sulenkintoje Lietuvos sostinėje. 
1940-1943 m. J. P. Lenktaitis dirbdamas Vilniaus filharmonijos administratoriumi telkė Operos teatro artistų 
trupę, aktyviai prisidėjo prie B. Dvariono ir V. Landsbergio-Žemkalnio kuriamo Vilniaus miesto simfoninio 
orkestro įkūrimo. 


Aktyvus lietuviškumo propaguotojas J. P. Lenktaitis 1943 m. vokiečių gestapo buvo apkaltintas lietuvių jau- 
nuolių slėpimu nuo SS legionų ir kovo 15 d. suimtas. Kartu su B. Sruoga, V. Jurgučiu, R. Mackoniu įkalintas 
Štuthofo koncentracijos stovykloje. Pasibaigus Antrajam pasauliniam karui J. P. Lenktaitis teisės ir ekonomikos 
studijas tęsė Tiubingeno universitete. 1945 m. Tiubingene atnaujino leidyklos „Patria“ veiklą. Po Antrojo pasau- 
linio karo ši leidykla buvo pati populiariausia Lietuvos leidybos srityje. Iki 1950 m. „Patria“ išleido 54 lietuviš- 
kas knygas 210 000 egz. tiražu. Svarbiausi leidiniai: „Tremties metai“, B. Brazdžionio „Abėcėlė“, „Tėvų name- 
liai“, A. Šapokos „Lietuvos istorija“, A. Nykos-Niliūno „Praradimų simfonija“, K. Bradūno „Vilniaus varpai“. 
1951 m. J. P Lenktaitis gyventi persikėlė į JAV. Čia ir toliau rinko medžiagą apie sovietų teisinius nusižengimus 
okupuotose šalyse. Emigracijos metais J. P. Lenktaitis buvo vienas iš aktyviausių Lietuvos rašytojų draugijos kū- 
rėjų, kultūrinei veiklai telkė iš Lietuvos pasitraukusius rašytojus, dailininkus, rinko pasaulyje išbarstytą lituanis- 
tinę medžiagą ir pargabeno į Lietuvą. Grįžęs gyventi į nepriklausomą Lietuvą apsistojo Vilniuje. Už nuopelnus 
Lietuvos kultūrai apdovanotas Lietuvos didžiojo kunigaikščio Gedimino ordinu. 

Mirė J. P. Lenktaitis 2003 m. vasario 3 d. Palaidotas Slavikų kapinėse greta garbingos savo šeimos — senosios 
Sembų genties palikuonių. 

Dailininkas Viktoras Petravičius (apie jį „NKV“, Šešupė prie Slavikų 
t. 4, p. 200) 

Vincas BUTKUS 


Karininkas Vincas Butkus gimė 1913 m. rugpjūčio 26 d. 
Valių kaime, Šakių valsčiuje. Baigė Šakių „Žiburio“ gimnaziją. 
1936 m. rugsėjo 15 d. baigęs Karo mokyklos XVIII laidą jaun. 
leitenanto laipsniu buvo paskirtas 8-ojo pėstininkų pulko šaulių 
kuopos būrio vadu. 1938 m. pradžioje perkeltas į 9-ąjį pėstinin- 
kų pulką mokomosios kuopos jaun. karininku. Sovietų Sąjun- 
gai okupuojant Lietuvą tarnavo 2-osios priešlėktuvinės motori- 
zuotos kuopos būrio vadu. Likviduojant Lietuvos kariuomenę 
1940 m. rugsėjo 24 d. paskirtas RA 29 ŠTK 184 šaulių divizijos 
atsk. prieštankinio diviziono baterijos vadu. 1940 m. spalio 24 d. 
perkeltas į 294 šaulių pulką ir paskirtas kulkosv. kuopos būrio 
vadu. 1941 m. birželio 14 d. suimtas Varėnos poligone ir išvežtas 
į Norilsko lagerį. 1942 m. rugsėjo 5 d. Ypatingojo pasitarimo nu- 
teistas 10 metų katorgos. 1950 m. paleistas grįžo į Lietuvą. Dirbo 
Šiaulių baldų kombinate. 

Mirė V. Butkus 1995 m. rugpjūčio 30 d. 


Vincas Butkus 


Iš įvairių Lietuvos vietų susirinkę zanavykai partizaninio judėjimo rėmėjo ir ryšininko Vinco Aleknavičiaus (apie jį „NKV“, t. 2, 
p. 208) sodyboje Lekėčių kaime 

XX a. pirmosios pusės kaimiečių zanavykų apavas, kurį zanavykai vadino „šliurėmis 

